### NN 14/2017 (15.2.2017.), Uredba o unutarnjem ustrojstvu Ministarstva zdravstva

VLADA REPUBLIKE HRVATSKE

320

Na temelju članka 63. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), članka 41. stavka 1. Zakona o ustrojstvu i djelokrugu ministarstava i drugih tijela državne uprave (»Narodne novine«, br. 93/16 i 104/16) i članka 29. stavka 1. Zakona o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, broj 104/16), Vlada Republike Hrvatske je na sjednici održanoj 9. veljače 2017. godine donijela

UREDBU

O UNUTARNJEM USTROJSTVU MINISTARSTVA ZDRAVSTVA

I. OPĆE ODREDBE

Članak 1.

Ovom Uredbom utvrđuje se unutarnje ustrojstvo Ministarstva zdravstva (u daljnjem tekstu: Ministarstvo), nazivi unutarnjih ustrojstvenih jedinica u sastavu Ministarstva i njihov djelokrug, način upravljanja tim jedinicama, okvirni broj potrebnih državnih službenika i namještenika za obavljanje poslova iz nadležnosti tih jedinica, način planiranja poslova, radno vrijeme, održavanje uredovnih dana, kao i druga pitanja od osobitog značaja za rad tijela državne uprave.

II. UNUTARNJE USTROJSTVO I DJELOKRUG

Članak 2.

Za obavljanje poslova iz djelokruga Ministarstva ustrojavaju se sljedeće unutarnje ustrojstvene jedinice:

1. Kabinet ministra

2. Glavno tajništvo

3. Uprava za medicinsku djelatnost

4. Zavod za transplantaciju i biomedicinu

5. Zavod za zdravstvene usluge u turizmu

6. Uprava za financijske poslove, fondove Europske unije, međunarodne projekte i javnu nabavu

7. Uprava za sanitarnu inspekciju

8. Samostalni sektor za inspekcije u zdravstvu

9. Samostalni sektor za europske poslove, međunarodnu suradnju i protokol

10. Samostalna služba za unutarnju reviziju.

1. KABINET MINISTRA

Članak 3.

Kabinet ministra obavlja osnovne protokolarne i druge poslove za ministra i državne tajnike; poslove iz područja odnosa sa sredstvima javnog priopćavanja; stručne poslove vezane uz informiranje, medijsku promidžbu, kontaktiranje s novinarima, davanje službenih priopćenja, organiziranje susreta s predstavnicima sredstava javnog informiranja; uređivanje i ažuriranje mrežne stranice Ministarstva; rješava o pravima ovlaštenika na pristup informacijama; priprema i objedinjuje odgovore na predstavke i pritužbe; obavlja i druge poslove za potrebe ministra i državnih tajnika; pribavlja dokumentaciju i materijale unutarnjih ustrojstvenih jedinica u sastavu Ministarstva i osigurava pravodobnu dostavu materijala i drugih dokumenata iz djelokruga Ministarstva Vladi Republike Hrvatske i Hrvatskome saboru i njihovim tijelima; sudjeluje u poslovima vezanim uz fondove Europske unije i međunarodne projekte; predlaže i donosi interventne planove za odgovor na krizna stanja i Plan obrane Republike Hrvatske iz nadležnosti Ministarstva; poslove pripremanja strategije i logistike za zaštitu i spašavanje te obrane Republike Hrvatske; poslove stvaranja uvjeta za sposobnost sustava javnog zdravstva kao odgovor na rizike i ugroze koji za posljedicu imaju ugrožavanje zdravlja i života ljudi; poslove logističke i administrativne podrške Kriznom stožeru Ministarstva; poslove planiranja, razvoja, unaprjeđenja sustava zdravstvene zaštite i provedbe strateških mjera zdravstvene politike, organizacije rada sustava zdravstvene zaštite na primarnoj, sekundarnoj i tercijarnoj razini i razini zdravstvenih zavoda; poslove koordinacije i suradnje s tijelima državne uprave, zdravstvenim, znanstvenim i drugim ustanovama, strukovnim komorama i stručnim društvima na aktivnostima razvoja i unaprjeđenja sustava zdravstvene zaštite; poslove koordinacije provedbe mjera zdravstvene zaštite, praćenja i unaprjeđenja zdravstvenog stanja, zdravstvenih potreba stanovništva i organizacije rada; predlaže i potiče obavljanje analiza i usporedbi zdravstvenih sustava i predlaže mjere za unaprjeđenje sustava zdravstva; poslove informacijske sigurnosti i administrativne poslove realizacije programa rada i aktivnosti ministra i državnih tajnika; poslove planiranja dugoročnih i srednjoročnih radnih zadataka Ministarstva; davanje smjernica za izradu Strateškog plana Ministarstva i definiranje strateških ciljeva; donošenje smjernica za dugoročni i srednjoročni razvoj; analiziranje podataka sadržanih u sustavu izvješćivanja o financijskom upravljanju i kontroli te unutarnjoj reviziji, kako bi se osiguralo pravodobno, kvalitetno i zakonito donošenje odluka s obzirom na ministrovu odgovornost za sredstva koja se koriste pri obavljanju svih aktivnosti, provedbi politika i ostvarenju rezultata u Ministarstvu.

2. GLAVNO TAJNIŠTVO

Članak 4.

Glavno tajništvo poduzima mjere za osiguranje učinkovitosti u radu i tehnički usklađuje rad unutarnjih ustrojstvenih jedinica; izrađuje godišnji plan rada i prati njegovo ostvarivanje; koordinira predlaganje planova zapošljavanja, osposobljavanja i stručnog usavršavanja državnih službenika Ministarstva te napredovanja i nagrađivanja; sudjeluje u koordinaciji izrade strateškog plana; obavlja upravne poslove te poslove pripreme i izrade nacrta prijedloga zakona i drugih propisa iz djelokruga Ministarstva; daje mišljenja na nacrte prijedloga zakona i drugih propisa iz djelokruga drugih tijela državne uprave; obavlja poslove vezane za procjenu učinka propisa; prati primjenu i provedbu zakona i drugih propisa iz zdravstvene zaštite i zdravstvenog osiguranja; priprema odgovore na zastupnička pitanja; izrađuje nacrte ugovora i sporazuma iz djelokruga Ministarstva; priprema odgovore na tužbe u upravnim sporovima; priprema stručne upute za nadležno državno odvjetništvo kada zastupa Republiku Hrvatsku u sudskim postupcima, surađuje s pravosudnim tijelima u Republici Hrvatskoj; sa ustrojstvenim jedinicama Ministarstva sudjeluje u provođenju upravnog nadzora; s ostalim ustrojstvenim jedinicama sudjeluje u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske a u pogledu trgovačkih društava koja se pretežno bave djelatnostima iz područja propisane nadležnosti Ministarstva; izvršava poslove zaštite na radu i pripreme zdravstvenih pregleda državnih službenika i namještenika Ministarstva; nabave robe, radova i usluga iz djelokruga rada; opće, tehničke i druge pomoćne poslove; nadzire rad državnih službenika i namještenika; skrbi o urednom i pravilnom korištenju imovine, sredstava za rad, opremanju prostora Ministarstva, voznom parku i korištenju automobila, njihovoj tehničkoj ispravnosti, načinu održavanja sredstava i opreme; organizira prijevoz dužnosnika i službenika Ministarstva; obavlja poslove planiranja, unapređenja i razvoja informatičkih sustava Ministarstva; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove u okviru djelokruga.

Za obavljanje poslova iz djelokruga rada Glavnog tajništva ustrojavaju se:

2.1. Sektor za pravne poslove

2.2. Sektor za informatičke tehnologije

2.3. Sektor za ljudske potencijale, službeničke odnose i stručne poslove

2.4. Sektor za uredsko poslovanje i tehničke poslove.

2.1. Sektor za pravne poslove

Članak 5.

Sektor za pravne poslove obavlja upravne i druge poslove vezane uz izradu nacrta strategija i nacionalnih programa, nacrta prijedloga zakona i podzakonskih akata iz područja zdravstvene zaštite i zdravstvenog osiguranja, prati propise Europske unije iz područja zdravstvene zaštite i zdravstvenog osiguranja te javnog zdravstva; obavlja poslove vezane za procjenu učinka propisa; obavlja upravne poslove vezane uz provođenje zakona i drugih propisa iz područja zdravstvene zaštite i zdravstvenog osiguranja te prikuplja podatke radi izrade potrebnih izvješća i analiza iz djelokruga rada Sektora; priprema odgovore na pitanja zastupnika Hrvatskoga sabora, Vlade Republike Hrvatske i drugih tijela državne uprave, udruga građana te pravnih i fizičkih osoba; surađuje s pravosudnim tijelima u Republici Hrvatskoj; zastupa Ministarstvo u upravnim sporovima; prati sudsku praksu vezano uz primjenu propisa na području zdravstvene zaštite i zdravstvenog osiguranja u Republici Hrvatskoj; s ustrojstvenim jedinicama Ministarstva sudjeluje u provođenju upravnog nadzora; podnosi izvješća o učinjenom u kvantitativnom i kvalitativnom smislu; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Sektora za pravne poslove ustrojavaju se:

2.1.1. Služba za normativne poslove

2.1.2. Služba za zastupanje i suradnju s pravosudnim tijelima.

2.1.1. Služba za normativne poslove

Članak 6.

Služba za normativne poslove priprema nacrte strategija i nacionalnih programa, nacrte prijedloga propisa iz područja zdravstvene zaštite i zdravstvenog osiguranja, priprema druge akte koje donosi ministar; prati primjenu zakona i drugih propisa te izrađuje mišljenja vezano uz primjenu podzakonskih propisa; obavlja poslove vezane za procjenu učinka propisa a osobito: poslove koordinacije procjene učinka propisa na sustav zdravstva prilikom pripreme nacrta prijedloga zakona, daje odgovore i mišljenja vezana uz pripremu procjene učinka propisa, koordinira poslove prikupljanja, evidentiranja, obrađivanja i analiziranja podataka o procjeni učinka propisa; priprema godišnja izvješća za Vladu Republike Hrvatske; sudjeluje u postupku sklapanja kolektivnih ugovora; priprema mišljenja na nacrte prijedloga zakona te mišljenja i suglasnosti na podzakonske propise drugih tijela državne uprave u pitanjima koja ulaze u djelokrug Ministarstva; priprema mišljenja o prijedlozima za ocjenu ustavnosti, odnosno zakonitosti propisa iz područja zdravstvene zaštite i zdravstvenog osiguranja; priprema odgovore na pitanja zastupnika Hrvatskoga sabora, Vlade Republike Hrvatske i drugih tijela državne uprave, udruga građana te pravnih i fizičkih osoba; priprema odgovore u postupcima iz nadležnosti pučkog pravobranitelja Republike Hrvatske; daje mišljenja na izvješća pučkog pravobranitelja Republike Hrvatske o ostvarivanju prava građana iz područja zdravstvene zaštite i zdravstvenog osiguranja; poduzima aktivnosti u svrhu praćenja propisa Europske unije te prati provođenje propisa iz područja zaštite prava pacijenata; inicira izmjene i donošenje zakona i drugih propisa u skladu s propisima Europske unije; podnosi izvješća o učinjenom u kvantitativnom i kvalitativnom smislu; brine da svaki rashod bude opravdan stvarnom potrebom i potvrđen prethodnom kontrolom.

2.1.2. Služba za zastupanje i suradnju s pravosudnim tijelima

Članak 7.

Služba za zastupanje i suradnju s pravosudnim tijelima surađuje s pravosudnim tijelima u Republici Hrvatskoj u građanskim parnicama u postupcima iz nadležnosti Ministarstva; izrađuje očitovanja na zahtjev Državnog odvjetništva Republike Hrvatske; zastupa Ministarstvo u upravnim sporovima; prati sudsku praksu vezano uz primjenu propisa na području zdravstvene zaštite i zdravstvenog osiguranja u Republici Hrvatskoj i Europskoj uniji; vodi registre u vezi s postupanjem u procesu rada; s ustrojstvenim jedinicama Ministarstva sudjeluje u provođenju upravnog nadzora; podnosi izvješća o učinjenom u kvantitativnom i kvalitativnom smislu; brine da svaki rashod bude opravdan stvarnom potrebom i potvrđen prethodnom kontrolom.

2.2. Sektor za informatičke tehnologije

Članak 8.

Sektor za informatičke tehnologije obavlja poslove osiguravanja svih materijalno-tehničkih pretpostavki za rad Ministarstva; priprema podloge za donošenje odluka ministra i državnih tajnika te glavnog tajnika iz djelokruga rada; prati informatičke tehnologije i predlaže primjenu mjera za unaprjeđenje informatičkog sustava; upravlja objedinjenim komunikacijama; obavlja poslove normizacije informatiziranih procesa sukladno ISO standardima; usklađuje ICT i poslovanje Ministarstva kroz implementaciju za organizaciju relevantnih komponenti IT sustava na temelju dokumentiranih preporuka i kroz kontinuirano poboljšavanje u cilju pružanja efikasnije i isplativije ICT usluge i bolje prilagodbe trenutnim i budućim potrebama poslovanja; sudjeluje u provedbi projekata iz domene E-zdravlja; analizira, opisuje, poboljšava i vrši informatizaciju poslovnih procesa Ministarstva; određuje pravila i standarde zaštite i načina korištenja informacijske infrastrukture informatičkog sustava; provodi edukaciju korisnika za djelotvorno i ispravno korištenje informatičkih resursa; pruža pomoć i podršku korisnicima informatičkog sustava iz područja uporabe informatičke opreme i programskih rješenja; obavlja poslove koordinacije prilikom provedbe projekata u sustavu zdravstva vezanih za informatičke tehnologije te sudjeluje u svim aktivnostima vezanim uz njihovo provođenje; planira kratkoročne i srednjoročne radne zadatke; sudjeluje u planiranju državnog proračuna; analizira funkcije iz djelokruga rada; priprema nacrte prijedloga zakona i prijedloge drugih propisa te odluka vezanih uz organizaciju rada; vodi registre o svim postupanjima i sklopljenim ugovorima iz djelokruga rada; rješava po zahtjevima korisnika informatičkog sustava Ministarstva i predlaže prioritete sukladno poslovnim procesima; izrađuje kopije digitalnih medija te vrši digitalizaciju dokumenata; izrađuje izvješća iz postojećih podataka na upite korisnika te priprema podatke za razmjenu s drugim ustanovama; sudjeluje u planiranju nabave i održavanja programske opreme za Ministarstvo; podnosi izvješća o učinjenom u kvantitativnom i kvalitativnom smislu; planira, priprema i sudjeluje u postupcima nabave iz svog djelokruga rada; prati izvršavanje ugovora iz svog djelokruga rada; brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Sektora za informatičke tehnologije ustrojavaju se:

2.2.1. Služba za analizu, informatizaciju i poboljšavanje poslovnih procesa

2.2.2. Služba za korisničku podršku.

2.2.1. Služba za analizu, informatizaciju i poboljšavanje
poslovnih procesa

Članak 9.

Služba za analizu, informatizaciju i poboljšavanje poslovnih procesa obavlja poslove razvoja, implementacije i održavanja sustava upravljanja poslovnim procesima i sustava za upravljanje promjenama, poslove podrške planiranju, usmjeravanju, kontroli i provedbi strategije kontinuiranog unapređenja poslovnih procesa u upravnim područjima Ministarstva, poslove podrške definiranju strateških ciljeva i inicijativa procesa te definiranju ključnih pokazatelja ostvarenja postavljenih ciljeva i praćenje realizacije postavljenih ciljeva, poslove dizajna poslovnih procesa, poslove izgradnje repozitorija poslovnih procesa, poslove provođenja kvalitativnih i kvantitativnih analiza poslovnih procesa, poslove optimizacije poslovnih procesa, poslove standardizacije i usklađenja poslovnih procesa s IT servisima; poslove podrške unapređenju organizacije, poslove podrške projektima razvoja novih procesa, implementaciji promjena i transformaciji poslovnih procesa, organizacije i informacijske tehnologije, praćenje provedbe i kontrole poslovnih procesa, poslove administriranja i prezentiranja repozitorija poslovnih procesa prema zainteresiranim stranama, izrade akata u vezi s upravljanjem poslovnim procesima, informatizacijom i unapređenjem poslovnih procesa; poslove izrade analiza, programa, planova, izvješća i drugih stručnih materijala; pružanja stručne pomoći korisnicima, odnosno državnim i javnim tijelima vezane uz provođenje kontinuiranog unapređenja poslovnih procesa i informatizacije; prati informatičke tehnologije i predlaže primjenu mjera za unaprjeđenje informacijskog sustava; sudjeluje u provedbi projekata iz domene E-zdravlja; obavlja poslove normizacije informatiziranih procesa, informatičkih usluga i informacijske sigurnosti sukladno ISO standardima; određuje pravila i standarde zaštite i načina korištenja infrastrukture informacijskog sustava; obavlja poslove koordinacije prilikom provedbe projekata u sustavu zdravstva vezanih za informacijske tehnologije te sudjeluje u svim aktivnostima vezanim uz njihovo provođenje; planira kratkoročne i srednjoročne radne zadatke; sudjeluje u planiranju državnog proračuna; obavlja poslove planiranja i izrade informacijskih projekata za postupke nabave; prati izvršavanje ugovora iz svog djelokruga rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

2.2.2. Služba za korisničku podršku

Članak 10.

Služba za korisničku podršku obavlja poslove na uspostavi i korištenju aplikativne i sistemske programske podrške, informatičke i mrežne opreme; objedinjenih komunikacija; sudjeluje u izradi informacijskih projekata za postupke nabave; obavlja poslove izrade planova edukacije i provedbu izobrazbe korisnika i informatičkog kadra; obavlja internu i eksternu prezentaciju i promociju informatičkih proizvoda, usluga i dobre prakse; primjene normi u informatičkoj djelatnosti kao i standardiziranih rješenja za procedure i dokumentiranje podataka; prati razvoj kako bi omogućila fizičku i logičku zaštitu i siguran rad informacijskih sustava, sudjeluje u oblikovanju Politike informacijske sigurnosti Ministarstva i osigurava njezino provođenje; osigurava povjerljivost, integritet i dostupnost podataka u informacijskom sustavu Ministarstva; sudjeluje u izradi i implementaciji standarda kvalitete u informatici; provodi osiguranje i kontrolu kvalitete informatičkih proizvoda i usluga u smislu zadovoljenja korisničkih potreba, zahtjeva i očekivanja; provodi testiranje, praćenje, nadzor, ocjenu i osiguranje performansi sistemskog i aplikativnog softvera te informacijskih servisa; osigurava kontinuiran i pouzdan rad fizičkog dijela informacijskog sustava Ministarstva; upravlja poslovima tehničke naravi (hardver, mreža i sistemska programska podrška); provodi operativne tehničke procedure i rutine u cilju osiguranja ispravnosti rada podatkovnog centra i ostale računalne i mrežne opreme; pruža tehničku potporu u postupcima nabave i organizira, evidentira i provodi raspodjelu korisničke računalne i periferne opreme; obavlja poslove trajne potpore, izobrazbe i pružanja pomoći (tehničke i savjetodavne) svim korisnicima u primjeni računalne, mrežne i periferne opreme; osigurava da se usluge održavanja aplikativne i sistemske programske podrške i informatičke opreme provode prema Ugovorima o razini usluge (SLA) kada je to moguće i primjenjivo; brine da je svaki rashod opravdan stvarnom potrebom i potvrđen prethodnom kontrolom.

2.3. Sektor za ljudske potencijale, službeničke odnose i stručne poslove

Članak 11.

U Sektoru za ljudske potencijale, službeničke odnose i stručne poslove obavljaju se poslovi vezani za: planove zapošljavanja, izvješća o radu, davanje stručnih mišljenja na nacrte prijedloga zakonskih i podzakonskih akata drugih državnih tijela; osposobljavanja i stručnog usavršavanja državnih službenika, praćenje i provedbu mjera planiranja i upravljanja ljudskim potencijalima; upravno-pravne i administrativne poslove izbora kandidata za prijam u državnu službu, raspored, premještaj i prestanak službe službenika i namještenika, statusna stanja dužnosnika, državnih službenika i namještenika, njihov rad i promicanje u službi; izradu prijedloga odgovora na tužbe i žalbe u predmetima vezanim uz prava službenika i namještenika; suradnju sa Službeničkim sudom pri provođenju postupaka radi teških povreda službene dužnosti; izradu Godišnjeg plana rada Ministarstva, izradu Plana brojčanih oznaka stvaratelja i primatelja akata Ministarstva; praćenje ugovornih obveza iz djelokruga rada; vođenje jedinstvenih evidencija ugovora iz svoje nadležnosti koje Ministarstvo sklapa s fizičkim i pravnim osobama; poslove vezane za gospodarenje nekretninama u vlasništvu Republike Hrvatske kojima upravlja Ministarstvo; poslove koordinacije, planiranja radnih zadataka koji prethode zaključenju ugovora o nabavi roba, radova i usluga; praćenje pravne regulative, upravno-pravne poslove koji se odnose na izradu prijedloga upravnih akata i internih normativnih akata iz područja službeničkih i radno-pravnih odnosa za potrebe Ministarstva; upravno-pravne i administrativne poslove vezane uz razvoj i usavršavanje ljudskih potencijala, nagrađivanje državnih službenika i namještenika, vođenje propisanih očevidnika, izbor mentora vježbenicima, rad vježbenika i vježbenička praksa; razvoj i usavršavanje ljudskih potencijala za cjelokupno Ministarstvo; planira srednjoročne i kratkoročne radne zadatke Sektora; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

Za obavljanje poslova iz djelokruga rada Sektora za ljudske potencijale, službeničke odnose i stručne poslove ustrojavaju se:

2.3.1. Služba za upravljanje i razvoj ljudskih potencijala

2.3.2. Služba za službeničke odnose i stručne poslove.

2.3.1. Služba za upravljanje i razvoj ljudskih potencijala

Članak 12.

Služba za upravljanje i razvoj ljudskih potencijala obavlja upravne i stručne poslove vezane uz pripremu prijedloga planova prijma u državnu službu, usklađuje prijam državnih službenika s planovima središnjeg tijela državne uprave nadležnog za službeničke odnose; provodi postupak prijma u državnu službu u suradnji s nadležnim središnjim tijelom državne uprave; obavlja upravno-pravne i administrativne poslove vezane uz izbor kandidata za prijam u državnu službu, raspored, premještaj i prestanak službe službenika i namještenika, prati statusna stanja dužnosnika, državnih službenika i namještenika, njihov rad i promicanje u službi, izrađuje sve vrste odluka, sporazuma, rješenja, ugovora o radu, uvjerenja, ovlaštenja i drugih pismena kojima je temelj državna služba i radni odnosi službenika i namještenika; obavlja poslove vezane uz prava zaposlenika iz mirovinskog i zdravstvenog osiguranja; vodi Registar zaposlenih u javnom sektoru za Ministarstvo, ažurira sve podatke vezane uz radno-pravni status i isplatu plaća zaposlenicima; vodi osobne očevidnike službenika i namještenika; obavlja upravno pravne poslove planiranja i karijernog razvoja ljudskih potencijala, prati njihov rad, napredovanje i nagrađivanje, provodi pripremne radnje za postupak ocjenjivanja, donosi rješenja o ocjeni, prati rad vježbenika, sudjeluje u postupku izbora mentora vježbenicima i praćenju vježbeničke prakse; donosi Plan korištenja godišnjih odmora i rješenja o godišnjem odmoru; izrađuje prijedloge odgovora na tužbe i žalbe u predmetima vezanim uz prava službenika i namještenika; vodi poslove u vezi s utvrđivanjem odgovornosti zbog lake povrede službene dužnosti i poslove vezane za pokretanje postupka zbog teške povrede službene dužnosti pred Službeničkim sudom te evidentira u e-očevidnik podatke o izrečenim mjerama i kaznama, zastupa Ministarstvo po posebnoj punomoći pred Službeničkim sudom; prati programe izobrazbe i o istima informira državne službenike, u suradnji s središnjim tijelom državne uprave nadležnim za službeničke odnose donosi Plan izobrazbe, vodi evidencije o izvršenoj izobrazbi; sudjeluje u planiranju državnog proračuna iz djelokruga rada; brine o tome da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

2.3.2. Služba za službeničke odnose i stručne poslove

Članak 13.

Služba za službeničke odnose i stručne poslove obavlja, prati i osigurava primjenu zakona i drugih propisa iz područja službeničkih i radno-pravnih odnosa; daje mišljenja o pitanjima koja se odnose na državnu službu, na nacrte prijedloga zakonskih i podzakonskih akata drugih državnih tijela; priprema planove prijma na stručno osposobljavanje bez zasnivanja radnog odnosa, provodi postupak prijma na stručno osposobljavanje, izrađuje ugovore za polaznike stručnog osposobljavanja, brine o njihovim statusnim pravima; izrađuje ugovore o povjeravanju poslova vanjskim izvršiteljima te ugovore o stručnom usavršavanju; priprema i objedinjuje prijedloge plana rada Ministarstva i izvješća o njegovu ostvarivanju zaprimljenih od unutarnjih ustrojstvenih jedinica; izrađuje Plan brojčanih oznaka stvaratelja i primatelja akata Ministarstva; sudjeluje u koordinaciji izrade strateškog plana Ministarstva; osigurava poslovne prostore za rad dislociranih državnih službenika, izrađuje prijedloge sporazuma i ugovora o zakupu poslovnih prostora, surađuje s Ministarstvom nadležnim za upravljanje državnom imovinom u okviru svog djelokruga; vodi evidenciju o imovini iz djelokruga rada te istu dostavlja nadležnom registru; izrađuje nacrte odluka i rješenja iz djelokruga rada; vodi evidenciju o osnovanim povjerenstvima i radnim skupinama; dodjeljuje inventarne brojeve prilikom nabavke nove opreme za Ministarstvo; sudjeluje u planiranju državnog proračuna iz djelokruga rada; izrađuje načine postupanja o različitim procesima rada; analizira funkcije iz djelokruga zaštite na radu i protupožarne zaštite; priprema podloge za zdravstvene preglede državnih službenika i namještenika Ministarstva; vodi evidencije o sklopljenim ugovorima i sporazumima iz djelokruga rada; organizira službena putovanja za dužnosnike, državne službenike i namještenike; osigurava usluge prijevoda službenih dokumenata ustrojstvenim jedinicama Ministarstva, osigurava provedbu tečaja stranog jezika; podnosi izvješća o učinjenom u kvantitativnom i kvalitativnom smislu; brine o tome da je svaki rashod opravdan stvarnom potrebom i potvrđen prethodnom kontrolom.

2.4. Sektor za uredsko poslovanje i tehničke poslove

Članak 14.

Sektor za uredsko poslovanje i tehničke poslove obavlja poslove prijama i dostave pošte, urudžbiranja, raspoređivanja, otpreme i arhiviranja akata; vodi evidencije i brine o pečatima s grbom Republike Hrvatske, štambiljima i natpisnim pločama Ministarstva; nadzire poslove koji se odnose na tjelesnu i tehničku zaštitu osoba i imovine Ministarstva; brine o poslovima čajne kuhinje, telefonije i održavanja vozila; organizira poslove prijevoza službenim vozilima; prate provedbu poslova održavanja i čišćenja; obavlja poslove umnožavanja i fotokopiranja materijala; planira srednjoročne i kratkoročne radne zadatke Sektora; osigurava sve materijalno-tehničke pretpostavke za rad; priprema stručne podloge za postupke javne nabave iz svog djelokruga rada za Ministarstvo; vodi materijalnu evidenciju o nabavi i raspodjeli uredskog materijala; osigurava uvjete za obavljanje poslova i zadaća državnih službenika i namještenika Ministarstva; priprema nacrte prijedloga zakona i prijedloga drugih propisa te odluka vezanih uz organizaciju rada iz djelokruga rada; vodi registre u vezi postupanja u procesu rada i sklopljenim ugovorima iz djelokruga rada; sudjeluje u planiranju državnog proračuna; izrađuje načine postupanja o različitim procesima rada; analizira funkcije iz djelokruga rada; brine o urednom i pravilnom korištenju imovine i sredstava za rad, opremanju poslovnih prostora Ministarstva; prati potrošnju te predlaže racionalizaciju u korištenju materijalno-financijske imovine Ministarstva, kontrolira provođenje istih; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova Sektora za uredsko poslovanje i tehničke poslove ustrojavaju se:

2.4.1. Služba za uredsko poslovanje

2.4.2. Služba za tehničke poslove.

2.4.1. Služba za uredsko poslovanje

Članak 15.

Služba za uredsko poslovanje obavlja prijam i dostavu pošte, urudžbiranje, raspoređivanje, otpremu i arhiviranje akata; brine o urednom funkcioniranju svih vrsta upisnika u elektronskom obliku putem e-aplikacije; brine o izradi, raspodjeli, zaduženju i poništenju pečata s grbom Republike Hrvatske, štambilja i natpisnih ploča Ministarstva, vodi evidencije o istima; priprema podloge za postupke javne nabave iz djelokruga rada; sudjeluje u planiranju državnog proračuna; izrađuje načine postupanja o različitim procesima rada; analizira funkcije iz djelokruga rada; podnosi izvješća o učinjenom u kvantitativnom i kvalitativnom smislu; brine o tome da je svaki rashod opravdan stvarnom potrebom i potvrđen prethodnom kontrolom.

2.4.2. Služba za tehničke poslove

Članak 16.

Služba za tehničke poslove obavlja poslove osiguravanja svih materijalno-tehničkih pretpostavki za rad iz djelokruga rada; osigurava uvjete za obavljanje poslova i zadaća državnih službenika i namještenika Ministarstva; priprema stručne podloge za postupke javne nabave iz svog djelokruga rada za Ministarstvo; nadzire poslove koji se odnose na tjelesnu i tehničku zaštitu osoba i imovine Ministarstva, nadzire izvršavanje poslova održavanja i čišćenja Ministarstva i vanjskih lokacija; vodi evidenciju o opskrbi električnom energijom i plinom, o motornim vozilima nabavljenim putem operativnog leasinga, o uredskom materijalu, tonerima i tintama; brine o urednom i pravilnom korištenju imovine i sredstava za rad, opremanju poslovnih prostora Ministarstva, o poslovima čajne kuhinje, fiksnoj i mobilnoj telefoniji, organiziranju prijevoza dužnosnika i državnih službenika službenim vozilima, održavanju, servisiranju i pranju vozila; obavlja nabavu potrošnog materijala; nadzire provedbu usluga obveznog osiguranja od automobilske odgovornosti i kasko osiguranja; obavlja poslove nabave guma za vozila; održavanje i servisiranje telefaks i kopirnih uređaja; obavlja poslove umnožavanja i fotokopiranja materijala za Ministarstvo; planira srednjoročne i kratkoročne radne zadatke; sudjeluje u planiranju državnog proračuna; priprema nacrte prijedloga zakona i prijedloga drugih propisa te odluka vezanih uz organizaciju rada iz djelokruga rada; izrađuje načine postupanja o različitim procesima rada; analizira funkcije iz djelokruga rada; vodi evidencije u vezi postupanja u procesu rada i sklopljenim ugovorima iz djelokruga rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

3. UPRAVA ZA MEDICINSKU DJELATNOST

Članak 17.

Uprava za medicinsku djelatnost obavlja poslove vezane za unaprjeđenje sustava zdravstvene zaštite; obavlja poslove utvrđivanja prijedloga državne zdravstvene politike; obavlja stručne i upravne poslove vezano uz zdravstvenu zaštitu i zdravstveno osiguranje na području zdravstvene zaštite na svim razinama zdravstvene zaštite, razini državnih zavoda i agencija na području javnozdravstvene djelatnosti, telemedicine, lijekova i medicinskih proizvoda, kvalitete i akreditacije, hitne medicine, zdravstvene zaštite na radu, toksikologije i antidopinga; prati zdravstvene potrebe stanovništva i unapređuje organizaciju sustava zdravstva; prati i proučava stanja u sustavu zdravstvene zaštite i poduzima mjere za učinkovito i kvalitetno obavljanje djelatnosti; prati razvoj i predlaže mjere za unaprjeđenje sustava primarne, specijalističko-konzilijarne, bolničke zdravstvene zaštite na sekundarnoj i tercijarnoj razini te zdravstvene zaštite na razini državnih zdravstvenih zavoda, agencija i zavoda na županijskoj razini; unaprjeđuje i prati provedbu preventivnih javnozdravstvenih programa, nacionalnih strategija i akcijskih planova; unaprjeđuje aktivnosti na području zaštite zdravlja stanovništva; predlaže programe za unaprjeđenje zdravlja i poboljšanje kvalitete življenja osoba iz vulnerabilnih skupina; sudjeluje u pripremi i koordinaciji provedbe programa i projekata zajednice za zdravlje Europske unije; s ustrojstvenim jedinicama Ministarstva sudjeluje u provođenju upravnog nadzora te obavlja nadzor nad radom Hrvatskog zavoda za zdravstveno osiguranje i Hrvatskog crvenog križa; s ostalim ustrojstvenim jedinicama sudjeluje u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske a u pogledu trgovačkih društava koja se pretežno bave djelatnostima iz područja propisane nadležnosti Ministarstva; surađuje s drugim tijelima državne uprave na području zaštite zdravlja pučanstva te zaštite i unaprjeđenja zdravog okoliša; prati potrebe, prikuplja i analizira prijedloge te priprema podloge za izmjene i dopune mjera zdravstvene zaštite i mreža u javnoj zdravstvenoj službi; prati potrebe i planira specijalističko usavršavanje potrebnih zdravstvenih radnika; prati, planira i izrađuje prijedloge za zapošljavanje zdravstvenih radnika, zdravstvenih suradnika i nezdravstvenih radnika u sustavu zdravstva; koordinira aktivnosti vezane za utvrđivanje vrste i opsega zdravstvenih usluga; prati i nadzire metodologiju utvrđivanja osnova za ugovaranje; daje mišljenje na prijedlog normativa i standarda, sudjeluje u pripremi stručnih podloga za zdravstvene programe i projekte, sudjeluje u provedbi istih; sudjeluje u pripremi stručnih podloga za razvoj zaštite zdravlja u zajednici; prati razvoj i unapređuje sustav palijativne skrbi; sudjeluje u pripremi nacrta prijedloga zakona i drugih propisa iz djelokruga rada te daje stručna mišljenja u vezi s provedbom propisa iz svog djelokruga; vodi prvostupanjske upravne postupke i priprema nacrte rješenja u postupku osnivanja, početka rada, preseljenja te prestanka rada privatnih praksi, zdravstvenih ustanova i trgovačkih društava za obavljanje zdravstvene djelatnosti iz područja nadležnosti te prvostupanjske upravne postupke radi privremene obustave rada privatnih praksi; vodi prvostupanjske upravne postupke iz područja djelatnosti medicine rada i osposobljavanja kandidata za vozače za pružanje prve pomoći osobama ozlijeđenim u prometnoj nesreći; obavlja upravne i stručne poslove koji se odnose na rješavanje žalbi u drugom stupnju; priprema odgovore na tužbe u upravnim sporovima; organizira i provodi stručne i specijalističke ispite te ispite iz uže specijalizacije; vodi poslove vezane uz postupak odobravanja i izdavanja rješenja kojim se odobrava provođenje kliničkih ispitivanja lijekova i medicinskih proizvoda u zdravstvenim ustanovama u Republici Hrvatskoj, osigurava provođenje međunarodnih obveza na području lijekova i kliničkih ispitivanja; surađuje s međunarodnim organizacijama na području lijekova i medicinskih proizvoda te kliničkih ispitivanja; obavlja stručne poslove vezane uz legalni promet lijekovima koji sadrže droge, psihotropne tvari i prekursore, izdaje dozvole za uvoz/izvoz lijekova koje sadrže droge i psihotropne tvari, kao i dozvole za promet prekursora; vodi evidencije o uvozu i izvozu te zalihama droga, psihotropnih tvari i prekursora; izrađuje periodična izvješća o prometu drogama, psihotropnim tvarima i prekursorima za Međunarodni ured za kontrolu narkotika (INCB); osigurava provođenje obveza koje proizlaze iz ratificiranih međunarodnih ugovora i ostvaruje suradnju s međunarodnim institucijama na području droga, psihotropnih tvari i prekursora; odobrava prihvaćanje donacija lijekova i medicinskih proizvoda i rani pristup lijekovima u programima milosrdne primjene u zdravstvenim ustanovama u Republici Hrvatskoj; obavlja stručne i upravne poslove vezane uz provođenje zakona i drugih propisa iz područja nadležnosti; podnosi izvješća o učinjenom u kvantitativnom i kvalitativnom smislu; sudjeluje u izradi strateškog plana Ministarstva, definira i predlaže strateške ciljeve, prati pokazatelje uspješnosti iz djelokruga rada, nadzire provedu postavljenih strateških ciljeva, izvješćuje o realizaciji postavljenih ciljeva i utvrđuje rizike; surađuje s unutarnjim ustrojstvenim jedinicama, a osobito s ustrojstvenom jedinicom nadležnom za državni proračun vezano za korištenje sredstava; surađuje i koordinira rad s jedinicama lokalne i područne (regionalne) samouprave, tijelima državne uprave, udrugama, stručnim udruženjima, strukovnim komorama, zavodima i agencijama, međunarodnim organizacijama i institucijama te tijelima Europske unije u području djelokruga rada; surađuje s udrugama građana u cilju jačanja uloge civilnoga sektora u sustavu zdravstva te pruža pomoć građanima iz djelokruga rada; prati i sudjeluje u usklađivanju i implementaciji propisa Europske unije iz djelokruga rada; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Uprave za medicinsku djelatnost ustrojavaju se:

3.1. Sektor za primarnu zdravstvenu zaštitu

3.2. Sektor za bolničku zdravstvenu zaštitu

3.3. Sektor za javno zdravstvo

3.4. Sektor za lijekove i medicinske proizvode.

3.1. Sektor za primarnu zdravstvenu zaštitu

Članak 18.

Sektor za primarnu zdravstvenu zaštitu obavlja stručne i upravne poslove vezane uz provođenje zakona i drugih propisa iz područja primarne i izvanbolničke specijalističko-konzilijarne zdravstvene zaštite i zdravstvenog osiguranja; sudjeluje u utvrđivanju prijedloga državne zdravstvene politike; prati potrebe i sudjeluje u izradi prijedloga mreža u javnoj zdravstvenoj službi; prati i predlaže organizaciju rada sustava primarne i izvanbolničke specijalističko-konzilijarne zdravstvene zaštite; prati i nadzire metodologiju utvrđivanja osnova za ugovaranje primarne zdravstvene zaštite; sudjeluje u aktivnostima vezanim za utvrđivanje vrste i opsega usluga; predlaže mjere za unaprjeđenje razvoja primarne i izvanbolničke specijalističko-konzilijarne zdravstvene zaštite; predlaže mjere za unaprjeđenje sustava izvanbolničke hitne medicine i sustava telemedicine; sudjeluje u uspostavi, razvoju i unaprjeđenju sustava palijativne skrbi; sudjeluje u pripremi stručnih podloga za izradu propisa na području primarne zdravstvene zaštite; sudjeluje u pripremi stručnih podloga za pojedine zdravstvene programe i projekte te koordinira provođenja istih; vodi prvostupanjske upravne postupke osnivanja, utvrđivanja uvjeta te davanja odobrenja za početak rada zdravstvenih ustanova, privatnih praksi i trgovačkih društava koje obavljaju zdravstvenu djelatnost; vodi prvostupanjske upravne postupke radi izdavanja rješenja o početku obavljanja zdravstvene djelatnosti te prestanka obavljanja zdravstvene djelatnosti, proširenja ili promjene djelatnosti u zdravstvenim ustanovama i trgovačkim društvima koje obavljaju zdravstvenu djelatnost; vodi prvostupanjske postupke i izrađuje nacrte rješenja u postupku osnivanja, početka rada, preseljenja, privremene obustave rada te prestanka rada privatnih praksi zdravstvenih radnika; vodi prvostupanjske upravne postupke radi izdavanja rješenja o osnivanju privatnih ljekarni i ljekarničkih ustanova; vodi postupke izdavanja suglasnosti na davanje koncesija za obavljanje javne zdravstvene službe; vodi prvostupanjske upravne postupke za izdavanje odobrenja u djelatnosti medicine rada; vodi prvostupanjske upravne postupke izdavanja odobrenja za osposobljavanje kandidata za vozače iz pružanja prve pomoći; prati i planira specijalističko usavršavanje i zapošljavanje potrebnih zdravstvenih i nezdravstvenih radnika u primarnoj i izvanbolničkoj specijalističko-konzilijarne zdravstvenoj zaštiti; prati i izdaje suglasnosti za zapošljavanje zdravstvenih i nezdravstvenih radnika kao i zdravstvenih suradnika te vodi postupke produženja rada nakon 65. godine života nositelja privatne prakse kao i u zdravstvenim ustanovama; inicira i sudjeluje u pripremi stručnih podloga za unaprjeđenje zaštite zdravlja u zajednici; koordinira pripremu odgovora na tužbe u upravnim sporovima; priprema nacrte prijedloga zakona i prijedloga drugih propisa iz svog djelokruga; kontinuirano prati primjenu zakona i drugih propisa iz ovoga područja, inicira i koordinira suradnju s drugim institucijama; sudjeluje u izradi strateških i operativnih dokumenata; sudjeluje u planiranju državnog proračuna; sudjeluje u izradi godišnjeg plana rada; obavlja upravne i stručne poslove koji se odnose na rješavanje žalbi u drugom stupnju iz svog djelokruga; surađuje s jedinicama lokalne i područne (regionalne) samouprave; surađuje sa zavodima, strukovnim komorama te stručnim udrugama u području zdravstva; pruža pomoć građanima iz djelokruga rada; sudjeluje u izradi godišnjeg plana rada; prati provođenje nacionalnih strategija i akcijskih planova iz svog djelokruga; sudjeluje u planiranju državnog proračuna i u izradi strateškog plana Ministarstva; vodi računa o pravovremenom rješavanju predmeta, obavlja poslove nadzora, praćenja, koordiniranja i usmjeravanja rada; vodi očevidnike u vezi postupanja u procesu rada; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom; prati i sudjeluje u usklađivanju i implementaciji direktiva Europske unije.

Za obavljanje poslova Sektora za primarnu zdravstvenu zaštitu ustrojavaju se:

3.1.1. Služba za organizaciju primarne zdravstvene zaštite

3.1.2. Služba za upravne postupke u sustavu primarne zdravstvene zaštite.

3.1.1. Služba za organizaciju primarne zdravstvene zaštite

Članak 19.

Služba za organizaciju primarne zdravstvene zaštite obavlja stručne i upravne poslove vezane uz provođenje zakona i drugih propisa iz područja primarne i izvanbolničke specijalističko-konzilijarne zdravstvene zaštite; prati i predlaže organizaciju rada sustava primarne i izvanbolničke specijalističko-konzilijarne zdravstvene zaštite; prati i nadzire metodologiju utvrđivanja osnova za ugovaranje primarne zdravstvene zaštite; sudjeluje u aktivnostima vezanim za utvrđivanje vrste i opsega usluga; predlaže mjere za unaprjeđenje primarne i izvanbolničke specijalističko-konzilijarne zdravstvene zaštite; predlaže mjere za unaprjeđenje sustava izvanbolničke hitne medicine i sustava telemedicine; sudjeluje u razvoju i unaprjeđenju sustava palijativne skrbi; sudjeluje u pripremi stručnih podloga za izradu prijedloga propisa na području primarne zdravstvene zaštite, sudjeluje u pripremi stručnih podloga za pojedine zdravstvene programe i projekte te koordinira provođenja istih; inicira i sudjeluje u pripremi stručnih podloga za unaprjeđenje zaštite zdravlja u zajednici; sudjeluje u pripremi odgovora na tužbe u upravnim sporovima; priprema nacrte prijedloga zakona i prijedloga drugih propisa iz svog djelokruga; kontinuirano prati primjenu zakona i drugih propisa iz djelokruga rada, inicira i koordinira suradnju s drugim institucijama; sudjeluje u izradi strateških i operativnih dokumenata; obavlja upravne i stručne poslove koji se odnose na rješavanje žalbi u drugom stupnju iz svoje nadležnosti; prati i planira specijalističko usavršavanje i zapošljavanje potrebnih zdravstvenih i nezdravstvenih radnika u primarnoj i izvanbolničkoj specijalističko-konzilijarne zdravstvenoj zaštiti; vodi prvostupanjske upravne postupke za izdavanje odobrenja u djelatnosti medicine rada; vodi prvostupanjski upravni postupak izdavanja odobrenja za osposobljavanje kandidata za vozače iz nastavnog predmeta »Pružanje prve pomoći osobama ozlijeđenim u prometnoj nesreći«; vodi postupak izdavanja suglasnosti za zapošljavanje zdravstvenih i nezdravstvenih radnika kao i zdravstvenih suradnika te vodi postupak produženja rada nakon 65. godine života u zdravstvenim ustanovama primarne zdravstvene zaštite; surađuje s jedinicama lokalne i područne (regionalne) samouprave; inicira i sudjeluje u pripremi stručnih podloga za razvoj i unaprjeđenje zaštite zdravlja u zajednici; surađuje sa zavodima, strukovnim komorama te stručnim udrugama u području zdravstva; pruža pomoć građanima iz djelokruga rada; vodi računa o pravovremenom rješavanju predmeta; prati provođenje nacionalnih strategija i akcijskih planova iz svog djelokruga; sudjeluje u planiranju državnog proračuna i u izradi strateškog plana Ministarstva; sudjeluje u izradi godišnjeg plana rada; vodi očevidnike u vezi postupanja u procesu rada; obavlja poslove nadzora, praćenja, koordiniranja i usmjeravanja rada; priprema odgovore na predstavke i pritužbe iz djelokruga rada; prati i sudjeluje u usklađivanju i implementaciji direktiva Europske unije; brine da svaki rashod bude opravdan stvarnom potrebom i potvrđen prethodnom kontrolom, obavlja i druge poslove iz svog djelokruga.

3.1.2. Služba za upravne postupke u sustavu primarne zdravstvene zaštite

Članak 20.

Služba za upravne postupke u sustavu primarne zdravstvene zaštite obavlja stručne i upravne poslove vezane uz provođenje zakona i drugih propisa iz područja primarne i izvanbolničke specijalističko-konzilijarne zdravstvene zaštite; prati organizaciju rada sustava primarne i izvanbolničke specijalističko-konzilijarne zdravstvene zaštite i predlaže mjere za unaprjeđenje sustava iz područja primarne i izvanbolničke specijalističko-konzilijarne zdravstvene zaštite; sudjeluje u pripremi stručnih podloga za izradu prijedloga propisa na području primarne zdravstvene zaštite; sudjeluje u pripremi stručnih podloga za zaštitu zdravlja u zajednici; priprema odgovore na tužbe u upravnim sporovima; priprema nacrte prijedloga zakona i prijedloga drugih propisa iz svog djelokruga; kontinuirano prati primjenu zakona i drugih propisa iz ovoga područja, inicira i koordinira suradnju s drugim institucijama; sudjeluje u izradi strateških i operativnih dokumenata; vodi prvostupanjske upravne postupke osnivanja, utvrđivanja uvjeta te davanja odobrenja za početak rada zdravstvenih ustanova i trgovačkih društava koje obavljaju zdravstvenu djelatnost te postupke prestanka obavljanja zdravstvene djelatnosti, proširenja ili promjene djelatnosti; vodi prvostupanjske upravne postupke i priprema nacrte rješenja u postupku osnivanja, početka rada, preseljenja, privremene obustave rada te prestanka rada privatnih praksa zdravstvenih radnika; vodi postupak izdavanja rješenja o nastavku obavljanja privatne prakse nakon 65. godine života; obavlja upravne i stručne poslove koji se odnose na rješavanje žalbi u drugom stupnju iz svog djelokruga; surađuje s jedinicama lokalne i područne (regionalne) samouprave; surađuje sa zavodima, strukovnim komorama te stručnim udrugama u području zdravstva; pruža pomoć građanima iz djelokruga rada; sudjeluje u planiranju državnog proračuna; sudjeluje u izradi godišnjeg plana rada; vodi računa o pravovremenom rješavanju predmeta, obavlja poslove nadzora, praćenja, koordiniranja i usmjeravanja rada; vodi očevidnike u vezi postupanja u procesu rada; priprema odgovore na predstavke i pritužbe iz djelokruga rada; prati i sudjeluje u usklađivanju i implementaciji direktiva Europske unije; brine da svaki rashod bude opravdan stvarnom potrebom i potvrđen prethodnom kontrolom.

3.2. Sektor za bolničku zdravstvenu zaštitu

Članak 21.

Sektor za bolničku zdravstvenu zaštitu obavlja stručne i upravne poslove vezane uz: provođenje zakona i drugih propisa iz područja bolničke zdravstvene zaštite i zdravstvenog osiguranja; utvrđivanje prijedloga državne zdravstvene politike; organizaciju rada sustava bolničke zdravstvene zaštite na sekundarnoj i tercijarnoj razini; koordinaciju aktivnosti vezanu za utvrđivanje vrste i opsega usluga; predlaganje mjera bolničke zdravstvene zaštite; praćenje i unaprjeđenje zdravstvenog stanja stanovništva; sudjeluje u razvoju i unaprjeđenju sustava palijativne skrbi; praćenju potreba i izradi prijedloga mreža bolničkih zdravstvenih ustanova i potrebnih zdravstvenih radnika, zdravstvenih suradnika i nezdravstvenih radnika; u suradnji sa stručnim društvima utvrđuje prijedlog programa mjera bolničke zdravstvene zaštite i bolničke protokole; predlaže mjere za kontinuirano poboljšanje bolničke skrbi; prati i nadzire metodologiju utvrđivanja osnova za ugovaranje bolničke zdravstvene zaštite; provođenje zakona i drugih propisa iz područja zdravstvene zaštite; provodi prvostupanjske upravne postupke vezano uz osnivanje, utvrđivanje uvjeta te davanje odobrenja za početak rada bolničkih zdravstvenih ustanova; praćenje potreba i izradu prijedloga potrebnih zdravstvenih radnika, zdravstvenih suradnika i nezdravstvenih radnika; organizira i provodi stručne i specijalističke ispite te ispite iz uže specijalizacije; provodi postupak dodjele i obnove naziva kliničkih ustanova, daje suglasnosti za dodjelu naziva referentnih centara, provodi postupak utvrđivanja uvjeta za izvođenje nastave u zdravstvenim ustanovama bolničke zdravstvene zaštite; prati i sudjeluje u usklađivanju i implementaciji direktiva Europske unije.

Za obavljanje poslova Sektora za bolničku zdravstvenu zaštitu ustrojavaju se:

3.2.1. Služba za organizaciju bolničke zdravstvene zaštite

3.2.2. Služba za zdravstvene ustanove i ljudske resurse.

3.2.1. Služba za organizaciju bolničke zdravstvene zaštite

Članak 22.

Služba za organizaciju bolničke zdravstvene zaštite obavlja stručne i upravne poslove vezane uz: provođenje zakona i drugih propisa iz područja bolničke zdravstvene zaštite i zdravstvenog osiguranja; utvrđivanje prijedloga državne zdravstvene politike; organizaciju rada sustava bolničke zdravstvene zaštite na sekundarnoj i tercijarnoj razini; koordinaciju aktivnosti vezanu za utvrđivanje vrste i opsega usluga; predlaganje mjera bolničke zdravstvene zaštite; praćenje i unaprjeđenje zdravstvenog stanja stanovništva; sudjeluje u razvoju i unaprjeđenju sustava palijativne skrbi; praćenju potreba i izradi prijedloga mreža bolničkih zdravstvenih ustanova i potrebnih zdravstvenih radnika, zdravstvenih suradnika i nezdravstvenih radnika; u suradnji sa stručnim društvima utvrđuje prijedlog programa mjera bolničke zdravstvene zaštite i bolničke protokole; predlaže mjere za kontinuirano poboljšanje bolničke skrbi; prati i nadzire metodologiju utvrđivanja osnova za ugovaranje bolničke zdravstvene zaštite; planira kratkoročne i srednjoročne radne zadatke; sudjeluje u planiranju državnog proračuna; sudjeluje u izradi strateškog plana Ministarstva, definira i predlaže strateške ciljeve iz djelokruga, prati pokazatelje uspješnosti, nadzire provedu postavljenih strateških ciljeva, izvješćuje o realizaciji postavljenih ciljeva i utvrđuje rizike; izrađuje načine postupanja o pojedinim procesima rada; analizira funkcije iz djelokruga rada; vodi očevidnike u vezi postupanja u procesu rada; podnosi izvješća o učinjenom u kvantitativnom i kvalitativnom smislu; priprema odgovore na predstavke i pritužbe iz djelokruga rada; brine da je svaki rashod opravdan stvarnom potrebom i potvrđen prethodnom kontrolom.

3.2.2. Služba za zdravstvene ustanove i ljudske resurse

Članak 23.

Služba za zdravstvene ustanove i ljudske resurse obavlja stručne i upravne poslove vezane za: provođenje zakona i drugih propisa iz područja zdravstvene zaštite; provodi prvostupanjske upravne postupke vezano uz osnivanje, utvrđivanje uvjeta te davanje odobrenja za početak rada bolničkih zdravstvenih ustanova; praćenje potreba i izradu prijedloga potrebnih zdravstvenih radnika, zdravstvenih suradnika i nezdravstvenih radnika; organizira i provodi stručne i specijalističke ispite te ispite iz uže specijalizacije; provodi postupak dodjele i obnove naziva kliničkih ustanova, daje suglasnosti za dodjelu naziva referentnih centara, provodi postupak utvrđivanja uvjeta za izvođenje nastave u zdravstvenim ustanovama bolničke zdravstvene zaštite; prati i sudjeluje u usklađivanju i implementaciji direktiva Europske unije; planira kratkoročne i srednjoročne radne zadatke; sudjeluje u planiranju državnog proračuna; sudjeluje u izradi strateškog plana Ministarstva, definira i predlaže strateške ciljeve iz djelokruga, prati pokazatelje uspješnosti, nadzire provedu postavljenih strateških ciljeva, izvješćuje o realizaciji postavljenih ciljeva i utvrđuje rizike; izrađuje načine postupanja o pojedinim procesima rada; analizira funkcije iz djelokruga rada; vodi očevidnike u vezi postupanja u procesu rada; priprema odgovore na predstavke i pritužbe iz djelokruga rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

3.3. Sektor za javno zdravstvo

Članak 24.

Sektor za javno zdravstvo obavlja stručne i upravne poslove vezane uz: provođenje zakona i drugih propisa iz područja zdravstvene zaštite i zdravstvenog osiguranja na razini zdravstvenih zavoda na području javnozdravstvene djelatnosti, medicine rada toksikologije i antidopinga; organizaciju rada sustava zdravstvene zaštite na razini zdravstvenih zavoda; utvrđivanje uvjeta te davanje odobrenja za rad zdravstvenim zavodima; koordinaciju aktivnosti vezanu za utvrđivanje vrste i opsega usluga; nadzor nad metodologijom utvrđivanja osnova za ugovaranje zdravstvene zaštite; predlaganje mjera zdravstvene zaštite; praćenje i unaprjeđenje zdravstvenog stanja stanovništva; zaštite prava pacijenata; organizaciju rada te izradu prijedloga i provođenje preventivnih javnozdravstvenih i drugih zdravstvenih programa, strategija i akcijskih planova; praćenje zdravstveno-statističkih pokazatelja i istraživanja na području zdravstvene djelatnosti; izradu prijedloga preventivnih programa i provedbu mjera za zaštitu od štetnog utjecaja okoliša na zdravlje i unaprjeđenje zdravlja stanovništva; praćenje rada udruga; predlaganje programa za unaprjeđenje zdravlja i poboljšanje kvalitete življenja osoba s invaliditetom, osoba s posebnim potrebama, osoba starije životne dobi i drugih vulnerabilnih skupina stanovništva; praćenje potreba i izradu prijedloga mreže javne zdravstvene službe i potrebnih zdravstvenih radnika, zdravstvenih suradnika i nezdravstvenih radnika iz svog djelokruga; izradu prijedloga razvoja uloge civilnoga društva u sustavu zdravstva; organizaciju i provedbu zdravstvenih programa i projekata; pružanje pomoći građanima u djelokrugu rada; priprema nacrte prijedloga zakona i prijedloga drugih propisa iz svog djelokruga rada. Surađuje i koordinira rad s jedinicama lokalne i područne (regionalne) samouprave, udrugama, stručnim udruženjima, komorama, zavodima i agencijama, međunarodnim organizacijama te institucijama; prati i sudjeluje u usklađivanju i implementaciji propisa Europske unije; sudjeluje u pripremi i koordinaciji provedbe programa i projekata financiranih iz fondova Europske unije i drugih programa stručno-tehničke pomoći Republici Hrvatskoj na području zdravstva; prati i sudjeluje u radu tijela Europske komisije, koordinira pripreme stručnih dokumenata u suradnji s zdravstvenim zavodima i ostalim ustrojstvenim jedinicama Ministarstva koje se bave europskim poslovima i poslovima sa Svjetskom zdravstvenim organizacijom; priprema stručne podloga za pripremu nacionalnih stajališta i za sudjelovanje ministra/državnog tajnika na sastancima Vijeća Europske unije; pruža savjetodavnu pomoć u obavljanju poslova koji su povezani s korištenjem sredstava zajednice za područje zdravlja Europske unije; prati donošenje nacionalnih strategija i planova te daje mišljenja i očitovanja na iste, planira kratkoročne i srednjoročne radne zadatke; sudjeluje u planiranju državnog proračuna; sudjeluje u izradi strateškog plana Ministarstva, definira i predlaže strateške ciljeve iz djelokruga, nadzire provedbu postavljenih strateških ciljeva, izvješćuje o realizaciji postavljenih ciljeva i utvrđuje rizike; izrađuje načine postupanja o pojedinim procesima rada; analizira funkcije iz djelokruga rada; vodi očevidnike/registre u vezi postupanja u procesu rada; priprema odgovore na predstavke i pritužbe iz djelokruga rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova iz djelokruga Sektora za javno zdravstvo ustrojavaju se:

3.3.1. Služba za zdravstvene projekte i programe

3.3.2. Služba za zdravstvene ustanove i radnike u javnom zdravstvu.

3.3.1. Služba za zdravstvene projekte i programe

Članak 25.

Služba za zdravstvene projekte i programe obavlja upravne i stručne poslove vezane uz praćenje, planiranje, suradnju, unaprjeđenje, organizaciju i djelokrug rada zdravstvenih programa; razvijanje programa prevencije ovisnosti u širem smislu; praćenje, planiranje, i unaprjeđenje javno zdravstvenih programa; analiziranje, praćenje, planiranje, unaprjeđenje organizacije u području javnozdravstvene djelatnosti, medicine rada, toksikologije i antidopinga. Surađuje sa zavodima, agencijama, komorama te stručnim udrugama u području zdravstva; surađuje s udrugama građana u cilju jačanja uloge civilnoga sektora u sustavu zdravstva te pruža pomoć građanima iz djelokruga rada; sudjeluje u pripremi stručnih podloga za strategije, akcijske planove, zdravstvene programe i projekte te koordinira provođenje istih; prati, planira i unaprjeđuje programe i mjere za zaštitu od štetnog utjecaja okoliša na zdravlje i unaprjeđenje zdravlja stanovništva; bavi se poslovima zaštite prava pacijenata; sudjeluje u pripremi i koordinaciji provedbe programa i projekata financiranih iz fondova Europske unije i drugih programa stručno-tehničke pomoći Republici Hrvatskoj na području zdravstva; sudjeluje u izradi normativa i standarda te utvrđivanja kriterija za osiguranje praćenja kvalitete zdravstvene zaštite; prati i sudjeluje u radu tijela Europske komisije, koordinira pripremu stručnih dokumenata u suradnji s zdravstvenim zavodima i ostalim ustrojstvenim jedinicama Ministarstva koje se bave europskim poslovima i poslovima sa Svjetskom zdravstvenom organizacijom; priprema stručne podloge za nacionalna stajališta i sudjelovanje ministra/državnog tajnika na sastancima Vijeća Europske unije; pruža savjetodavnu pomoć u obavljanju poslova koji su povezani s korištenjem sredstava zajednice za područje zdravlja Europske unije; prati donošenje propisa, nacionalnih strategija i planova te daje mišljenja i očitovanja na iste; priprema stručne podloge za izradu prijedloga propisa iz djelokruga; planira kratkoročne i srednjoročne radne zadatke; sudjeluje u planiranju državnog proračuna; sudjeluje u izradi strateškog plana Ministarstva, definira i predlaže strateške ciljeve i prati pokazatelje uspješnosti iz djelokruga, nadzire provedu postavljenih strateških ciljeva, izvješćuje o realizaciji postavljenih ciljeva i utvrđuje rizike; izrađuje načine postupanja o različitim procesima rada; analizira funkcije iz djelokruga rada; vodi očevidnike/registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; priprema odgovore na predstavke i pritužbe iz djelokruga rada; brine da je svaki rashod opravdan stvarnom potrebom i potvrđen prethodnom kontrolom.

3.3.2. Služba za zdravstvene ustanove i radnike u javnom zdravstvu

Članak 26.

Služba za zdravstvene ustanove i radnike u javnom zdravstvu obavlja upravne i stručne poslove vezane uz praćenje, planiranje, suradnju, unaprjeđenje, organizaciju i djelokrug rada zdravstvenih kadrova u sustavu zdravstvenih zavoda na području javnozdravstvene djelatnosti, medicine rada, toksikologije i antidopinga; sudjeluje u izradi planova, programa i mreže potrebnih zdravstvenih i nezdravstvenih radnika; prati provođenje pripravničkog i specijalističkog staža; vodi registre vezano za izdavanje odobrenja za rad stručnih radnika u djelatnosti javnog zdravstva; planira potrebe trajne i dodatne edukacije za pojedina specifična radna mjesta; planira potrebe za dodatnim stručnim usavršavanjem zdravstvenih radnika; sudjeluje u izradi planova specijalističkog usavršavanja zdravstvenih radnika; prati i planira zapošljavanje potrebnih zdravstvenih i nezdravstvenih radnika; surađuje sa zavodima, agencijama, komorama te stručnim udrugama u području zdravstva; vodi prvostupanjske upravne postupke vezano uz proširenje, promjenu djelatnosti, preseljenja zdravstvenih zavoda; utvrđuje uvjete te daje odobrenja za rad zdravstvenih zavoda, koordinira aktivnosti vezane za utvrđivanje vrste i opsega usluga te nadzor nad metodologijom utvrđivanja osnova za ugovaranje zdravstvene zaštite; prati donošenje propisa, nacionalnih strategija i planova te daje mišljenja i očitovanja na iste; sudjeluje u izradi normativa i standarda te utvrđivanja kriterija za osiguranje praćenja kvalitete zdravstvene zaštite; priprema stručne podloge za izradu prijedloga propisa iz djelokruga; planira kratkoročne i srednjoročne radne zadatke; sudjeluje u planiranju državnog proračuna; definira i predlaže strateške ciljeve i prati pokazatelje uspješnosti iz djelokruga, nadzire provedu postavljenih strateških ciljeva, izvješćuje o realizaciji postavljenih ciljeva i utvrđuje rizike; izrađuje načine postupanja o različitim procesima rada; analizira funkcije iz djelokruga rada; vodi očevidnike/registre u vezi postupanja u procesu rada; podnosi izvješća o učinjenom u kvantitativnom i kvalitativnom smislu; priprema odgovore na predstavke i pritužbe iz djelokruga rada; brine da je svaki rashod opravdan stvarnom potrebom i potvrđen prethodnom kontrolom.

3.4. Sektor za lijekove i medicinske proizvode

Članak 27.

Sektor za lijekove i medicinske proizvode obavlja stručne i upravne poslove vezane uz provođenje zakona i drugih propisa iz područja lijekova i medicinskih proizvoda; poslove vezane uz postupak odobravanja i izdavanje rješenja kojim se odobrava provođenje kliničkih ispitivanja lijekova i medicinskih proizvoda u zdravstvenim ustanovama u Republici Hrvatskoj, osigurava provođenje međunarodnih obveza na području lijekova i kliničkih ispitivanja; surađuje s međunarodnim organizacijama na području lijekova i medicinskih proizvoda te kliničkih ispitivanja; evidentira i prijavljuje klinička ispitivanja medicinskih proizvoda odobrenih u Republici Hrvatskoj u Europsku bazu podataka kliničkih ispitivanja; uspostavlja i redovito ažurira nacionalni registar kliničkih ispitivanja u Republici Hrvatskoj; izrađuje i ažurira registar motritelja u kliničkim ispitivanjima; nadzire opskrbu hrvatskog tržišta lijekovima i medicinskim proizvodima; provodi mjere kojima se u slučaju potrebe osigurava opskrba hrvatskog tržišta lijekovima, koordinira aktivnosti vezane uz utvrđivanje vrste i opsega korištenja lijekova i medicinskih proizvoda u zdravstvenoj zaštiti na svim razinama, surađuje sa zdravstvenim organizacijama i agencijama; osigurava provođenje obveza koje proizlaze iz ratificiranih međunarodnih ugovora na području lijekova, poglavito droga, psihotropnih tvari i prekursora i medicinskih proizvoda; odobrava prihvaćanje donacija lijekova i medicinskih proizvoda zdravstvenim ustanovama u Republici Hrvatskoj; obavlja stručne poslove vezane uz promet i potrošnju droga, psihotropnih tvari i prekursora, izdavanje odobrenja za uvoz/izvoz/provoz lijekova koje sadrže droge i psihotropne tvari, kao i promet prekursora; vodi evidencije o uvozu i izvozu te zalihama droga, psihotropnih tvari i prekursora; priprema nacrte prijedloga zakona i prijedloga drugih propisa iz djelokruga rada; izrađuje periodična izvješća o prometu drogama, psihotropnim tvarima i prekursorima za Međunarodni ured za kontrolu narkotika (INCB) i ostvaruje suradnju s međunarodnim institucijama na području prometa drogama, psihotropnim tvarima i prekursorima; sudjeluje u stručnim radnim grupama tijela Europske unije vezano uz zakonodavstvo na području lijekova i medicinskih proizvoda; surađuje sa Hrvatskim zavodom za zdravstveno osiguranje i Agencijom za lijekove i medicinske proizvode vezano uz provođenje zakonodavstva na području lijekova; usklađuje, predlaže i izrađuje zakonske i podzakonske akte vezano uz lijekove i medicinske proizvode; koordinira rad pojedinih institucija na području medicinskih proizvoda, koordinira i sudjeluje u izradi registra lijekova i registra medicinskih proizvoda u Republici Hrvatskoj; obavlja upravne i stručne poslove vezano uz rješavanje žalbi u drugostupanjskom postupku za lijekove i medicinske proizvode; rješava žalbe nositelja odobrenja vezano uz cijene lijekova uvrštene u liste Hrvatskog zavoda za zdravstveno osiguranje; rješava zahtjeve nositelja odobrenja vezano uz povećanje cijena lijekova uvrštenih u liste Hrvatskog zavoda za zdravstveno osiguranje; sudjeluje u rješavanju žalbi pravnih osoba na postupak ugovaranja o isporuci medicinskih proizvoda, uvrštavanja na listu Hrvatskog zavoda za zdravstveno osiguranje medicinskih proizvoda i cijene medicinskih proizvoda pod kojim su uvršteni u listu; planira kratkoročne i srednjoročne radne zadatke; sudjeluje u planiranju državnog proračuna; izrađuje načine postupanja o različitim procesima rada; analizira funkcije iz djelokruga rada; vodi očevidnike/registre u vezi postupanja u procesu rada; priprema odgovore na predstavke i pritužbe iz djelokruga rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Sektora za lijekove i medicinske proizvode ustrojavaju se:

3.4.1. Služba za lijekove

3.4.2. Služba za medicinske proizvode.

3.4.1. Služba za lijekove

Članak 28.

U Službi za lijekove obavljaju se stručni i upravni poslovi vezani za: provođenje zakona i drugih propisa iz područja lijekova; postupak pripremanja i izdavanja rješenja kojim se odobrava provođenje kliničkih ispitivanja lijekova i medicinskih proizvoda u zdravstvenim ustanovama u Republici Hrvatskoj, osiguranje provođenja međunarodnih obveza na području lijekova i kliničkih ispitivanja; suradnju s međunarodnim organizacijama na području lijekova te kliničkih ispitivanja; uspostavljanje, vođenje i redovito ažuriranje registra kliničkih ispitivanja odobrenih u Republici Hrvatskoj, uspostavljanje, vođenje i redovito ažuriranje registra motritelja kliničkih ispitivanja; prijavljivanje i redovito ažuriranje kliničkih ispitivanja odobrenih u Republici Hrvatskoj u Europsku bazu podataka (EudraCT); osiguravanje sudjelovanja u radu stručnih radnih grupa za lijekove Europske agencije za lijekove (EMAE) i ostalih tijela Europske unije; praćenje zakonodavstva Europske unije na području lijekova; pripremu nacrta prijedloga zakona i prijedloga drugih propisa kojima se usklađuje nacionalno zakonodavstvo na području lijekova sa europskim zakonodavstvom; obavljanje stručnih poslova vezano uz promet i potrošnju droga, psihotropnih tvari i prekursora, izdavanje odobrenja za uvoz/izvoz/provoz lijekova koje sadrže droge i psihotropne tvari, kao i promet prekursora; vođenje evidencija o uvozu i izvozu te zalihama droga i prekursora; sudjelovanje u izradi zakona i drugih propisa iz djelokruga rada; izradu periodičnih izvješća o prometu drogama, psihotropnim tvarima i prekursorima za Međunarodni ured za kontrolu narkotika (INCB); ostvarivanje međuresorne suradnje na području droga, psihotropnih tvari i prekursora; sudjelovanje u radu stručnih radnih grupa u tijelima Europske unije na području droga, psihotropnih tvari i prekursora; izrađivanje prijedloga zakonskih i podzakonskih akata na području droga, psihotropnih tvari i prekursora; sudjelovanja u sustavu ranog upozoravanju u slučajevima pojave novih droga i psihoaktivnih tvari, izrađuje i redovito ažurira Popis droga, psihotropnih tvari i prekursora; izrađuje i redovito ažurira Listu tvari zabranjenih u sportu; prati i koordinira stručne aktivnosti vezano uz provođenje antidoping mjera u sportu; planira kratkoročne i srednjoročne radne zadatke; sudjeluje u planiranju državnog proračuna; izrađuje načine postupanja o različitim procesima rada; analizira funkcije iz djelokruga rada; vodi očevidnike/registre u vezi postupanja u procesu rada; priprema odgovore na predstavke i pritužbe iz djelokruga rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

3.4.2. Služba za medicinske proizvode

Članak 29.

U Službi za medicinske proizvode obavljaju se stručni i upravni poslovi vezano za: provođenje zakona i drugih propisa iz područja medicinskih proizvoda; osiguravanje sudjelovanja u radu stručnih radnih grupa za medicinske proizvode pri Europskoj agenciji za lijekove (EMA-i) i drugim tijelima Europske unije te kontinuirano praćenje europskog zakonodavstva na području medicinskih proizvoda; pripremu nacrta prijedloga zakona i prijedloga drugih propisa te poslove vezane za usklađivanje nacionalnog zakonodavstva na području medicinskih proizvoda sa europskim zakonodavstvom; provođenje međuresorne suradnje na području medicinskih proizvoda, posebno sa Agencijom za lijekove i medicinske proizvode i drugim tijelima na području regulative medicinskih proizvoda; koordiniranje rada Agencije za lijekove i medicinske proizvode i drugih institucija na području medicinskih proizvoda; koordiniranje i sudjelovanje u izradi registra medicinskih proizvoda u Republici Hrvatskoj; zaprimanje i praćenje izvješća Agencije za lijekove i medicinske proizvode o ozbiljnim nuspojavama medicinskih proizvoda na tržištu Republike Hrvatske; zaprimanje obavijesti Agencije za lijekove i medicinske proizvode u slučaju povlačenja medicinskog proizvoda s tržišta Republike Hrvatske i Europske unije zbog sigurnosnih razloga; obavljanje stručnih i upravnih poslova vezano uz rješavanje žalbi u drugom stupnju na postupke ugovaranja o isporuci medicinskih proizvoda (ortopedskih i drugih pomagala) pravnim osobama, na godišnji izračun cijena lijekova i medicinskih proizvoda uvrštenih na liste Hrvatskog zavoda za zdravstveno osiguranje i na uvrštavanje lijekova i medicinskih proizvoda na liste Hrvatskog zavoda za zdravstveno osiguranje; provođenje mjera usmjerenih na kontinuiranu dostupnost medicinskih proizvoda na hrvatskom tržištu; ocjenjuje i prijavljuje nacionalna tijela za provođenje postupka ocjene sukladnosti Europskoj komisiji; sudjeluje u planiranju državnog proračuna iz djelokruga; izrađuje načine postupanja o različitim procesima rada; analizira funkcije iz djelokruga rada; vodi očevidnike/registre u vezi postupanja u procesu rada; priprema odgovore na predstavke i pritužbe iz djelokruga rada; podnosi izvješća o učinjenom u kvantitativnom i kvalitativnom smislu; brine da je svaki rashod opravdan stvarnom potrebom i potvrđen prethodnom kontrolom.

4. ZAVOD ZA TRANSPLANTACIJU I BIOMEDICINU

Članak 30.

Zavod za transplantaciju i biomedicinu obavlja poslove vezane za: planiranje strateškog razvoja i provedbu Nacionalnog Transplantacijskog programa te osiguranje standarda kvalitete i sigurnosti u području biomedicine i transplantacije (organa, tkiva, stanica i krvnih pripravaka); planiranje, predlaganje te sudjelovanje u izradi i praćenju provedbe strateških ciljeva, akcijskih planova i drugih mjera za osiguranje optimalne dostatnosti organa, tkiva i krvnih pripravka ujednačene kvalitete i sigurnosti za primjenu u liječenju; koordinaciju i praćenje provedbe Nacionalnog transplantacijskog programa i razmjenu organa s državama članicama Eurotransplanta; promicanje etičkih načela u području darivanja i presađivanja organa, tkiva i stanica; s ustrojstvenim jedinicama Ministarstva sudjeluje u provođenju upravnog nadzora; Zavod sudjeluje u pripremi nacrta stručnih podloga za izradu strateških dokumenata, zakona i propisa iz djelokruga transplantacije i biomedicine; planira, prati i koordinira aktivnosti vezane uz darivanje, prikupljanje, pohranu, raspodjelu, presađivanje i razmjenu organa, tkiva i stanica u svrhu liječenja; upravlja nacionalnom listom čekanja te nadzire sukladnost dodjele organa prema utvrđenim kriterijima; upravlja sustavom za dojavu i praćenje neželjenih događaja i reakcija (biovigilancija), središnjim informacijskim sustavom za provedbu Nacionalnog transplantacijskog programa i suradnju s Eurotransplantom, registrom i evidencijama iz područja transplantacije i biomedicine, državnim registrom za medicinski pomognutu oplodnju, sustavom kvalitete u procesu darivanja organa; priprema i vodi postupak izdavanja odobrenja za djelatnosti iz područja transplantacije i biomedicine; odobrava uvoz i izvoz tkiva i stanica te koordinira i nadzire međudržavnu razmjenu organa u okviru članstva u Eurotransplantu, koordinira rad multidisciplinarnih timova, osoba, zdravstvenih ustanova, institucija i organizacija uključenih u postupke uzimanja, presađivanja, testiranja, prijevoza i razmjenu organa i tkiva za presađivanje; planira, predlaže, izrađuje i sudjeluje u provedbi edukativno promidžbenih programa, projekata, akcijskih planova, smjernica te strateških dokumenata; sudjeluje u procjeni potreba u pogledu opreme i stručnog osposobljavanja za područje transplantacije i biomedicine; planira i predlaže plan nabave i sredstava za potrebe transplantacijskog programa i biomedicine; prikuplja, priprema i podnosi godišnja i druga izvješća iz djelokruga rada nacionalnim i međunarodnim tijelima; surađuje sa stručnim društvima u izradi i donošenju smjernica, dokumenta i planova stručnog osposobljavanja u svrhu unaprjeđenija kvalitete; predlaže i sudjeluje u izradi standarda kvalitete i pokazatelja uspješnosti za područje transplantacije i biomedicine; obavlja stručno-analitičke poslove iz područja transplantacije i biomedicine, osigurava dugoročno praćenje pokazatelja kvalitete iz područja biomedicine i transplantacije; sudjeluje na sastancima nadležnih tijela država članica Europske Unije za područje biomedicine i transplantacije; sudjeluje u radu stručnih tijela Eurotransplanta te prati i osigurava izvršenje ugovornih obveza s Eurotransplant-om; predlaže i sudjeluje u pripremi optimalnog modela ugovaranja zdravstvenih usluga i cijene pripravaka; priprema i osigurava dostupnost podataka od interesa za javnost; razvoj i uvođenje novih tehnologija.

Za obavljanje poslova iz djelokruga rada Zavoda za transplantaciju i biomedicinu ustrojavaju se:

4.1. Služba za transplantaciju

4.2. Služba za biomedicinu.

4.1. Služba za transplantaciju

Članak 31.

Služba za transplantaciju obavlja upravne i stručno-analitičke poslove vezane za unaprjeđenje kvalitete i osiguranje provedbe Nacionalnog transplantacijskog programa; unapređuje, prati i osigurava provedbu ugovornih obveza s Eurotrasplant-om; koordinira rad Nacionalne transplantacijske mreže i osigurava 24-h sustav za koordinaciju prikupljanja, testiranja i razmjenu organa za presađivanje; upravlja sustavom za praćenje i dojavu ozbiljnih štetnih događaja i reakcija; sudjeluje u izradi zakonske regulative, strateških i drugih propisa iz područja transplantacije; osigurava primjenu standarda kvalitete i sigurnosti ljudskih presadaka; koordinira i prati dodjelu i međudržavnu razmjenu organa u skladu s utvrđenim kriterijima i propisima; provodi i unaprjeđuje međunarodnu suradnju s inozemnim nadležnim tijelima i institucijama iz djelokruga svog rada, sudjeluje na međunarodnim stručnim skupovima, sudjeluje u radu stručnih odbora Europske komisije, Eurotransplanta te radu Povjerenstava iz područja transplantacije.

4.2. Služba za biomedicinu

Članak 32.

Služba za biomedicinu je unutarnja ustrojstvena jedinica koja provodi upravne i stručno-analitičke poslove iz područja biomedicine; priprema i vodi postupak izdavanja odobrenja za obavljanje djelatnosti presađivanja organa, tkivnog bankarstva, medicinski pomognute oplodnje te pripreme krvnih pripravaka; predlaže i sudjeluje u izradi kriterija kvalitete i pokazatelja uspješnosti u području biomedicine; osigurava preduvjete za dugoročno praćenje kvalitete rada ovlaštenih ustanova; upravlja državnim registrom za medicinski pomognutu oplodnju te drugim registrima iz područja biomedicine; prikuplja, vodi i upravlja podacima, propisanim evidencijama te izrađuje godišnja i druga izviješća iz područja biomedicine; planira, priprema i sudjeluje u provedbi programa javno zdravstvene edukacije i informiranja javnosti o bioetičkim aspektima darivanja i presađivanja organa i tkiva te medicinski pomognute oplodnje; osigurava dostupnost podataka od interesa za javnost; sudjeluje u procjeni potreba i planiranju državnog proračuna za potrebe biomedicine; sudjeluje u izradi zakonske regulative i drugih propisa iz djelokruga rada; sudjeluje na međunarodnim stručnim skupovima, sudjeluje u radu stručnih odbora Europske komisije te radu Povjerenstava iz područja biomedicine.

5. ZAVOD ZA ZDRAVSTVENE USLUGE U TURIZMU

Članak 33.

Zavod za zdravstvene usluge u turizmu obavlja analitičke, statističke i stručne poslove vezane za promicanje, očuvanje i unaprjeđenje zdravlja i poboljšanja kvalitete života s aspekta stručnog i nadziranog korištenja usluga liječenja, medicinskih i wellness usluga u turizmu te zdravstvenih usluga u turizmu; vodi postupke osnivanja, utvrđivanja uvjeta te davanja odobrenja za početak rada zdravstvenih ustanova, privatnih praksi i trgovačkih društava koje obavljaju zdravstvenu djelatnost na svim razinama zdravstvene zaštite za pružanje zdravstvenih usluga u turizmu; sudjeluje u aktivnostima razvoja i promidžbe zdravstvenog turizma i potiče korištenje prirodnih ljekovitih čimbenika; planira i predlaže strateške razvojne aktivnosti koje se odnose na razvoj zdravstva i zdravstvenih usluga u turizmu; sudjeluje u aktivnostima međuresornog i međusektorskog djelovanja koje se odnose na zdravstveni turizam; predlaže mjere poticanja investicijske aktivnosti, kao i mjere za otklanjanje prepreka za razvoj i ulaganja u području komercijalnog zdravstva; sudjeluje u provedbi aktivnosti na stvaranju uvjeta za realizaciju strateških projekata ulaganja u zdravstvo i zdravstveni turizam; u suradnji s drugim državnim tijelima i jedinicama lokalne i područne (regionalne) samouprave te gospodarskim subjektima sudjeluje u poticanju, koordinaciji i nadziranju realizacije konkretnih projekata, posebno privatnih ulaganja u zdravstvo i zdravstveni turizam; u suradnji s nadležnim tijelima sudjeluje u aktivnostima vezanim uz informiranje i promociju investicija u području zdravstva i zdravstvenih usluga u turizmu; domaćim i stranim investitorima pruža informacije o mogućnostima ulaganja u sustav zdravstva; u suradnji s nadležnim tijelima sudjeluje u osmišljavanju mjera i poticaja za privatne investicije u zdravstvu i zdravstvenom turizmu; obavlja poslove vezane uz pripremu i provedbu strateških investicijskih projekata iz područja zdravstvenih usluga u turizmu; u suradnji s nadležnim ministarstvima sudjeluje u stvaranju zakonskih pretpostavki za ubrzani razvoj zdravstvenog turizma; sudjeluje u usmjeravanju procesa razvoja turističkog gospodarstva s aspekta neophodne zdravstvene infrastrukture; sudjeluje u predlaganju mjera za ubrzanje procesa privatizacije i restrukturiranja u zdravstvu i zdravstvenom turizmu; prati i sudjeluje u procesu privatizacije državnog portfelja u dijelu zdravstva i zdravstvenih ustanova; daje mišljenje na planove restrukturiranja društava koja su od strateškog i posebnog interesa za Republiku Hrvatsku a odnose se na djelokrug zdravstva i pružanja zdravstvenih usluga u turizmu; planira kratkoročne i srednjoročne radne zadatke; sudjeluje u planiranju državnog proračuna; sudjeluje u izradi strateškog plana Ministarstva, definira i predlaže strateške ciljeve iz svog djelokruga, pokazatelje uspješnosti, nadzire provedbu postavljenih strateških ciljeva, izvješćuje o realizaciji postavljenih ciljeva i utvrđuje rizike; izrađuje načine postupanja o pojedinim procesima rada; analizira funkcije iz djelokruga rada; vodi evidencije u vezi postupanja u procesu rada; podnosi izvješća o učinjenom u kvantitativnom i kvalitativnom smislu; priprema odgovore na predstavke i pritužbe iz djelokruga rada; brine da je svaki rashod opravdan stvarnom potrebom i potvrđen prethodnom kontrolom.

6. UPRAVA ZA FINANCIJSKE POSLOVE, FONDOVE EUROPSKE UNIJE, MEĐUNARODNE PROJEKTE I JAVNU NABAVU

Članak 34.

Uprava za financijske poslove, fondove Europske unije, međunarodne projekte i javnu nabavu obavlja poslove vezane za: organizaciju, kontrolu i praćenje ispunjenja svih financijskih i računovodstvenih poslova prema zakonu, zakonitu primjenu važećih materijalno-financijskih propisa; sudjeluje u izradi strateškog plana, koordinira izradu svih izvješća o izvršenju strateškog plana, izrađuje planove potrebnih financijskih sredstava za rad Ministarstva i decentraliziranih sredstava u zdravstvu; izrađuje prijedlog državnog proračuna, prijedlog izmjena i dopuna državnog proračuna, kao i preraspodjele sredstava u okviru 5%; evaluira financijske učinke donošenja zakona i drugih propisa iz djelokruga Ministarstva; surađuje s drugom razinom proračunskih korisnika i objedinjuje izvješća i izjave o fiskalnoj odgovornosti te vodi brigu o otklanjanju eventualnih nepravilnosti; priprema i izrađuje periodične obračune, završni račun i konsolidira financijska izvješća na razini razdjela; vodi knjigovodstvo osnovnih sredstava, sitnog inventara te usklađuje godišnji popis imovine s knjigovodstvenom evidencijom; s ostalim ustrojstvenim jedinicama sudjeluje u poslovima upravljanja i raspolaganja dionicama i poslovnim udjelima trgovačkih društava koji čine državnu imovinu u vlasništvu Republike Hrvatske a u pogledu trgovačkih društava koja se pretežno bave djelatnostima iz područja propisane nadležnosti Ministarstva; surađuje s drugim tijelima državne uprave nadležnim za financije i unutarnju reviziju; koordinira razvoj sustava unutarnjih kontrola; surađuje sa Središnjom harmonizacijskom jedinicom Ministarstva financija i dostavlja propisana izvješća i traženu dokumentaciju; provodi poslove i aktivnosti vezane za sustav upravljanja kvalitetom sukladno važećoj normi; provodi i upravlja procesima javne nabave roba, radova i usluga za potrebe Ministarstva koje pojedini korisnici iskažu kao potrebu kroz svoje zahtjeve za javnu nabavu; planira, provodi i upravlja procesima javne nabave roba, radova i usluga za potrebe zdravstvenih ustanova; surađuje s ustrojstvenim jedinicama Ministarstva i zdravstvenim ustanovama radi uključivanja u plan i proces nabave i koordinira procese nabave s korisnicima; surađuje s nadležnim tijelima u Republici Hrvatskoj iz područja javne nabave (Ministarstvo gospodarstva, poduzetništva i obrta, Državna komisija za kontrolu postupaka javne nabave, Središnji državni ured za središnju javnu nabavu, Agencija za investicije i konkurentnost); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; daje mišljenje o prijedlozima propisa o javnoj nabavi; razvija i predlaže smjernice, pruža potporu sustavnom praćenju i primjeni propisa koji su vezani uz sustav javne nabave; izrađuje i standardizira operativne postupke i procedure za provođenje javne nabave; izrađuje propisana i druga izvješća sukladno zakonima i ostalim propisima iz područja javne nabave; sudjeluje u definiranju pokazatelja uspješnosti i utvrđivanju rizika u okviru djelokruga rada; surađuje s međunarodnim financijskim institucijama i organizacijama na području pripreme i provedbe projekata na području zdravstva financiranih iz sredstava međunarodnih zajmova i donacija; prima, prosljeđuje i obrađuje materijale te sudjeluje u pripremi odgovora i mišljenja za međunarodne institucije; prati politike, programe, uvjete, postupke i procedure financiranja iz raznih međunarodnih izvora financiranja, uključujući i razne programe Europske unije; priprema i provodi projekte financirane od strane međunarodnih financijskih institucija; priprema i provodi postupke nabave za potrebe projekata Svjetske banke, Vijeća Europe i ostalih međunarodnih financijskih institucija; izrađuje izvještaje o napretku projekata za međunarodne financijske institucije; planira, priprema, koordinira i prati provedbu godišnjih i višegodišnjih projekata financiranih iz pretpristupnih programa pomoći, Prijelaznog instrumenta i pomoći te europskih strukturnih i investicijskih fondova u području zdravstva kroz suradnju s Koordinacijskim tijelom, Upravljačkim tijelima, Tijelom za ovjeravanje, Posredničkim tijelom razine 2 te krajnjim korisnicima projekata Europske unije; koordinira izradu strateških i operativnih dokumenata; obavlja poslove vezane uz dobivanje i provedbu tehničke pomoći Europske unije; prati nacionalne i međunarodne dokumente i propise pretpristupne pomoći i europskih strukturnih i investicijskih fondova; sudjeluje u radu Odbora za praćenje Operativnih programa; provodi projekte u okviru strukturnih reformi zdravstva; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz djelokruga rada.

Za obavljanje poslova iz djelokruga rada Uprave za financijske poslove, fondove Europske unije, međunarodne projekte i javnu nabavu ustrojavaju se:

6.1. Sektor za financijske poslove

6.2. Sektor za fondove Europske unije i međunarodne projekte

6.3. Sektor za javnu nabavu.

6.1. Sektor za financijske poslove

Članak 35.

Sektor za financijske poslove obavlja poslove vezane za organizaciju, kontrolu i praćenje ispunjenja svih financijskih i računovodstvenih poslova prema zakonu i brine se za zakonitu primjenu važećih materijalno-financijskih propisa; sudjeluje u izradi strateškog plana, koordinira izradu svih izvješća o izvršenju strateškog plana, izrađuje planove potrebnih financijskih sredstava za rad Ministarstva i decentraliziranih sredstava u zdravstvu; izrađuje prijedlog državnog proračuna, prijedlog izmjena i dopuna državnog proračuna, kao i preraspodjele sredstava u okviru 5%; evaluira financijske učinke donošenja zakona i drugih propisa iz djelokruga Ministarstva; surađuje s drugom razinom proračunskih korisnika i objedinjuje izvješća i izjave o fiskalnoj odgovornosti te vodi brigu o otklanjanju eventualnih nepravilnosti; priprema i izrađuje periodične obračune, završni račun i konsolidira financijska izvješća na razini razdjela; vodi knjigovodstvo osnovnih sredstava, sitnog inventara te usklađuje godišnji popis imovine s knjigovodstvenom evidencijom; surađuje s drugim tijelima državne uprave nadležnim za financije i unutarnju reviziju; koordinira razvoj sustava unutarnjih kontrola; surađuje sa Središnjom harmonizacijskom jedinicom Ministarstva financija i dostavlja propisana izvješća i traženu dokumentaciju; provodi poslove i aktivnosti vezane za sustav upravljanja kvalitetom sukladno važećoj normi; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz djelokruga rada.

Za obavljanje poslova iz djelokruga rada Sektora za financijske poslove ustrojavaju se:

6.1.1. Služba za državni proračun, analizu i decentralizirane funkcije

6.1.2. Služba za izvršenje državnog proračuna, financijsko upravljanje i kontrole, sustav kvalitete, računovodstvo i knjigovodstvo.

6.1.1. Služba za državni proračun, analizu i decentralizirane funkcije

Članak 36.

Služba za državni proračun, analizu i decentralizirane funkcije sudjeluje u izradi strateškog plana, koordinira izradu svih izvješća o izvršenju strateškog plana, izrađuje planove potrebnih financijskih sredstava za rad Ministarstva i decentraliziranih sredstava u zdravstvu uz prethodnu provjeru pravne osnove za uvrštenje u prijedlog proračuna, odnosno odobrenje prioriteta u rasporedu decentraliziranih funkcija; priprema prijedlog odluke za decentralizirana sredstva radi upućivanja na usvajanje Vladi Republike Hrvatske; izrađuje prijedlog državnog proračuna, prijedlog izmjena i dopuna državnog proračuna, kao i prijedlog preraspodjele sredstava u okviru 5%; evaluira financijske učinke donošenja zakona i drugih propisa iz djelokruga Ministarstva, izrađuje obrazac za procjenu financijskog učinka na temelju zahtjeva drugih ustrojstvenih jedinica; prikuplja prijedloge prioriteta radi planiranja decentraliziranih sredstava za zdravstvene ustanove u suradnji s jedinicama lokalne i područne (regionalne) samouprave; izrađuje preglede i izvješća obavljenih izdataka u odnosu na plan; organizira prikupljanje, obradu i analizu financijskih pokazatelja poslovanja ustanova u sustavu zdravstva; izdaje suglasnosti za donacije zdravstvenim ustanovama i suglasnosti za nabavu medicinske opreme u vrijednosti preko 300.000,00 kuna; izdaje suglasnosti županijama na popise prioriteta zdravstvenih ustanova za decentralizirane funkcije zdravstva; ovjerava postojanje slobodnih sredstava na pozicijama državnog proračuna prije stvaranja obveze osim za kapitalna ulaganja; izrađuje konsolidirana izvješća o korištenju decentraliziranih sredstava; obavlja i druge poslove iz djelokruga rada.

6.1.2. Služba za izvršenje državnog proračuna, financijsko upravljanje i kontrole, sustav kvalitete, računovodstvo i knjigovodstvo

Članak 37.

Služba za izvršenje državnog proračuna, financijsko upravljanje i kontrole, sustav kvalitete, računovodstvo i knjigovodstvo organizira, kontrolira i prati ispunjenje svih financijskih, računovodstvenih poslova prema zakonu i brine se za zakonsku primjenu važećih materijalno-financijskih propisa; obavlja plaćanje tekućih i kapitalnih izdataka i transfera putem sustava Državne riznice na temelju prispjelih računa/situacija po kojima je suštinska kontrola obavljena u nadležnim ustrojstvenim jedinicama; osigurava evidenciju ugovorenih još nefakturiranih obveza kroz računovodstvene sustave; sudjeluje u provedbi i razvoju financijskog upravljanja i kontrola na svim razinama; obavlja poslove vezane za razvoj i vođenje računovodstvenog sustava, uključujući troškovno i upravljačko računovodstvo, pružanje savjeta i potpore rukovoditeljima ustrojstvenih jedinica u oblikovanju i razvoju sustava unutarnjih kontrola, koordinaciju provođenja samo-procjene sustava unutarnjih kontrola putem Izjave o fiskalnoj odgovornosti; koordinira, sudjeluje i pomaže u izradi popisa i opisa poslovnih procesa i postupaka u svim ustrojstvenim jedinicama Ministarstva; koordinira i sudjeluje u izradi mape poslovnih procesa; sudjeluje u utvrđivanju i procjeni rizika na pojedinim područjima poslovanja; izrađuje pisana pravila i postupke za provedbu kontrolnih aktivnosti utvrđenih zakonom; izrađuje interne akte, upute i smjernice za procese planiranja, programiranja, izrade i realizacije financijskog plana sukladno razvoju financijskog upravljanja i kontrola; skrbi o sustavnom i kontinuiranom funkcioniranju i razvoju financijskog upravljanja i kontrola; predlaže mjere za unaprjeđenje poslovanja, jačanje odgovornosti, mjere za zakonito, pravilno, etično, ekonomično, djelotvorno i učinkovito korištenje financijskih i materijalnih sredstava, mjere za sprječavanje nepravilnosti, propusta, nedostataka i mogućih nezakonitosti te predlaže mjere za njihovo otklanjanje; surađuje sa Središnjom harmonizacijskom jedinicom Ministarstva financija; koordinira poslove vezane za sustav upravljanja kvalitetom sukladno važećoj normi; organizira provođenje internih audita na godišnjoj razini; poduzima radnje usmjerene na ujednačavanje prakse provođenja internih audita; brine o pravovremenom dostavljanju izvješća auditiranoj strani; organizira provođenje nadzornih i recertifikacijskih audita s vanjskim ovlaštenim auditorima; vodi brigu o pravovremenoj objavi dokumentacije vezane za sustav upravljanja kvalitetom na zajedničkom mrežnom mjestu; dostavlja propisana izvješća i traženu dokumentaciju; surađuje s drugom razinom proračunskih korisnika i sklapa sporazume o međusobnom izvješćivanju; knjiži i knjigovodstveno prati ispunjenje svih primitaka i izdataka po pozicijama državnog proračuna; u skladu sa zakonom priprema sve vrste financijskih izvješća; priprema i izrađuje periodične obračune, završni račun i konsolidira financijska izvješća na razini razdjela; obavlja poslove obračuna plaća, naknade zaposlenima, vanjskim suradnicima i vodi blagajničko poslovanje i s tim u vezi obavlja ovjeru zakonitosti i svrhovitosti trošenja javnog novca za namjene utvrđene proračunom i financijskim planom; obavlja poslove platnog prometa; vodi sve propisane poslovne knjige proračunskog korisnika; surađuje s drugim tijelima državne uprave nadležnim za financije i unutarnju reviziju; brine da svaki rashod bude opravdan stvarnom potrebom i potvrđen prethodnom kontrolom.

6.2. Sektor za fondove Europske unije i međunarodne projekte

Članak 38.

Sektor za fondove Europske unije i međunarodne projekte surađuje s međunarodnim financijskim institucijama i organizacijama na području pripreme i provedbe projekata na području zdravstva financiranih iz sredstava međunarodnih zajmova i donacija; prima, prosljeđuje i obrađuje materijale te sudjeluje u pripremi odgovora i mišljenja za međunarodne institucije; prati politike, programe, uvjete, postupke i procedure financiranja iz raznih međunarodnih izvora financiranja, uključujući i razne programe Europske unije; priprema i sudjeluje na sastancima s predstavnicima međunarodnih institucija; izrađuje izvještaje o napretku projekata za međunarodne financijske institucije; planira, priprema, koordinira i prati provedbu godišnjih i višegodišnjih projekata financiranih iz pretpristupnih programa pomoći, Prijelaznog instrumenta i pomoći te europskih strukturnih i investicijskih fondova u području zdravstva kroz suradnju s Koordinacijskim tijelom, Upravljačkim tijelima, Tijelom za ovjeravanje, Posredničkim tijelom razine 2 te krajnjim korisnicima projekata Europske unije; sudjeluje u pripremi i provedbi projekata iz domene E-zdravlja; koordinira izradu strateških i operativnih dokumenata; obavlja poslove vezane uz dobivanje i provedbu tehničke pomoći Europske unije, prati nacionalne i međunarodne dokumente i propise pretpristupne pomoći i europskih strukturnih i investicijskih fondova; sudjeluje u radu Odbora za praćenje Operativnih programa; provodi projekte u okviru strukturnih reformi zdravstva; sudjeluje u planiranju državnog proračuna u okviru svojih nadležnosti te definiranju pokazatelja uspješnosti i utvrđivanju rizika u okviru djelokruga sektora; obavlja i druge poslove iz svog djelokruga.

Za obavljanje poslova iz djelokruga rada Sektora za fondove Europske unije i međunarodne projekte ustrojavaju se:

6.2.1. Služba za provedbu međunarodnih zajmova i strukturnih reformi

6.2.2. Služba za fondove Europske unije.

6.2.1. Služba za provedbu međunarodnih zajmova i strukturnih reformi

Članak 39.

Služba za provedbu međunarodnih zajmova i strukturnih reformi surađuje i koordinira rad sukladno propisanim procedurama Međunarodne banke za obnovu i razvoj, Razvojne banke Vijeća Europe, Europske unije kao i ostalih međunarodnih financijskih institucija; surađuje s međunarodnim financijskim institucijama i organizacijama na području pripreme i provedbe projekata na području zdravstva financiranih iz sredstava međunarodnih zajmova i donacija; koordinira pripremu i provedbu projekata financiranih od strane međunarodnih financijskih institucija; sudjeluje u pripremi i provedbi projekata u svojstvu akreditiranog tijela i sektorski nadležnog tijela za projekte u sustavu zdravstva iz ESI fondova; koordinira pripremu i provedbu projekata strukturnih reformi u sustavu zdravstva; sudjeluje na sastancima predstavnika međunarodnih financijskih institucija; surađuje s nadležnim tijelima Vlade Republike Hrvatske i nadležnim državnim tijelima; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

Za obavljanje poslova iz djelokruga rada Službe za provedbu međunarodnih zajmova i strukturnih reformi ustrojavaju se:

6.2.1.1. Odjel za provedbu međunarodnih zajmova

6.2.1.2. Odjel za provedbu strukturnih reformi.

6.2.1.1. Odjel za provedbu međunarodnih zajmova

Članak 40.

Odjel za provedbu međunarodnih zajmova priprema podloge za sklapanje međunarodnih ugovora između Međunarodne banke za obnovu i razvoj, Razvojne banke Vijeća Europe i ostalih međunarodnih financijskih institucija i Republike Hrvatske; surađuje s nadležnim tijelima Vlade Republike Hrvatske i nadležnim državnim tijelima pri provedbi postupaka usvajanja međunarodnih ugovora o zajmovima i donacijama; surađuje s Međunarodnom bankom za obnovu i razvoj, Razvojnom bankom Vijeća Europe i ostalim međunarodnim financijskim institucijama u pripremi i prikupljanju svih potrebnih podataka vezano uz međunarodne ugovore o kreditima/donacijama; priprema sastanke i sudjeluje na sastancima s predstavnicima međunarodnih financijskih institucija; sudjeluje u pripremi i provedbi projekata u svojstvu akreditiranog tijela i sektorski nadležnog tijela za projekte u sustavu zdravstva iz ESI fondova; prati ugovore u skladu s procedurama međunarodnih financijskih institucija i nacionalnim procedurama; vodi evidencije zaključenih ugovora, izrađuje izvješća o provedenim postupcima i zaključenim ugovorima u kvantitativnom i kvalitativnom smislu i dostavlja ih nadležnim državnim tijelima i međunarodnim financijskim institucijama; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

6.2.1.2. Odjel za provedbu strukturnih reformi

Članak 41.

Odjel za provedbu strukturnih reformi obavlja poslove vezane uz organizaciju i sudjelovanje na sastancima na kojima se donose odluke i utvrđuju aktivnosti vezane uz provedbu obvezne zajedničke nabave za određene predmete nabave (nabavne kategorije); obavlja poslove koji se odnose na koordinaciju s drugim središnjim tijelima državne uprave ovlaštenih za provedbu javne nabave; sudjeluje u provedbi projekata u svojstvu akreditiranog tijela i sektorski nadležnog tijela za projekte u sustavu zdravstva iz ESI fondova; u suradnji s nadležnom upravom Ministarstva provodi projekte u okviru strukturnih reformi zdravstva; analizira zalihe projektnih prijedloga za europske fondove, priprema dokumentaciju; prati projekte iz područja energetske učinkovitosti; u suradnji s nadležnim odjelima u Ministarstvu analizira mogućnost financiranja strukturnih projekata iz pretpristupnih programa pomoći, bilateralne pomoći te strukturnih fondova u području zdravstva; brine da je svaki rashod opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

6.2.2. Služba za fondove Europske unije

Članak 42.

Služba za fondove Europske unije, obavlja funkciju Posredničkog tijela razine 1 u okviru Operativnog programa »Učinkoviti ljudski potencijali«, surađuje s Koordinacijskim tijelom, Upravljačkim tijelom i Posredničkim tijelom razine 2 tijekom izrade, provedbe, praćenja i vrednovanja Partnerskog sporazuma i navedenog Operativnog programa; sudjeluje u procesu programiranja i izrađuje dijelove strateških dokumenata na temelju kojih se koriste europski strukturni i investicijski fondovi; obavlja stručne, administrativne i upravno-pravne poslove koji se odnose na koordinaciju i programiranje Partnerskog sporazuma i Operativnih programa; vrednovanje i ugovaranje projekata te pripremu, odabir, provedbu i praćenje projekata financiranih u sklopu europskih strukturnih i investicijskih fondova; surađuje s krajnjim korisnicima projekata financiranih iz pretpristupnih programa pomoći, Prijelaznog instrumenta i pomoći u tranziciji i jačanju institucija i tehničke pomoći u okviru sektorske nadležnosti, u suradnji s drugim ustrojstvenim jedinicama izrađuje sektorske analize i utvrđuje programske prioritete za korištenje sredstava Europske unije; sudjeluje u pripremi i provedbi projekata iz domene E-zdravlja; koordinira pripremu baze projekata, sudjeluje u planiranju državnog proračuna; sudjeluje u radu Odbora za praćenje za Operativne programe; osigurava financiranje projekata iz javnih sredstava i provedbu naknade sredstava, priprema natječajnu dokumentaciju za projekte u sklopu ESF-a; upravlja, provodi i prati operativni program za učinkovitost ljudskih potencijala u dijelu koji se odnosi na jačanje pristupa dostupnim, održivim i visokokvalitetnim uslugama, uključujući zdravstvene usluge od općeg interesa; izrađuje kriterije za odabir projekata, izrađuje priručnike o internim procedurama, izrađuje upute za prijavitelje; upravlja rizicima na razini prioritetnih osi i općenito; po potrebi sudjeluje u provedbi obrazovnih aktivnosti o Fondovima za tijela državne i javne uprave; u skladu s Komunikacijskom strategijom za Operativni program provodi mjere informiranja i komunikacije, s posebnim naglaskom na mjere namijenjene korisnicima; upravlja nepravilnostima, sudjeluje s Upravljačkim tijelom i Tijelom za ovjeravanje u postupku godišnjeg poravnanja računa i godišnjeg zatvaranja dovršenih operacija, provodi aktivnosti prevencije, otkrivanja i ispravljanja nepravilnosti te utvrđuje mjere za suzbijanje prijevara, uzimajući u obzir utvrđene rizike, korektivne mjere i povrate nepropisno plaćenih iznosa s kamatama; obavlja stručne poslove vrednovanja i ugovaranja projekata financiranih iz europskih strukturnih i investicijskih fondova; pruža podršku korisnicima prilikom provedbe projekata, sudjeluje u aktivnostima zatvaranja Operativnog programa; prati nacionalne i međunarodne dokumente kohezijske politike iz područja zdravstva, europskih strukturnih i investicijskih fondova; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

Za obavljanje poslova iz djelokruga rada Službe za fondove Europske unije ustrojavaju se:

6.2.2.1. Odjel za programiranje, koordinaciju i vrednovanje programa i projekata Europske unije

6.2.2.2. Odjel za pripremu, odabir, provedbu i praćenje projekata Europske unije.

6.2.2.1. Odjel za programiranje, koordinaciju i vrednovanje programa i projekata Europske unije

Članak 43.

Odjel za programiranje, koordinaciju i vrednovanje programa i projekata Europske unije obavlja funkcije Posredničkog tijela razine 1 u okviru Operativnog programa »Učinkoviti ljudski potencijali«, surađuje s Koordinacijskim tijelom, Upravljačkim tijelom i Posredničkim tijelom razine 2 tijekom izrade, provedbe, praćenja i vrednovanja Partnerskog sporazuma i navedenog Operativnog programa; sudjeluje u procesu programiranja i izrađuje dijelove strateških dokumenata na temelju kojih se koriste europski strukturni i investicijski fondovi; obavlja stručne poslove koji se odnose na programiranje, koordinaciju i vrednovanje Partnerskog sporazuma i Operativnog programa i europskih strukturnih i investicijskih fondova u području zdravstva; provodi analizu stanja u području zdravstva; sudjeluje u partnerskim konzultacijama sa svim dionicima uključenim u izradu relevantnog operativnog programa; koordinira pripremu strateških i operativnih dokumenata za korištenje europskih strukturnih i investicijskih fondova kroz suradnju s drugim ustrojstvenim jedinicama Ministarstva te drugim relevantnim državnim i javnim tijelima (Koordinacijskim tijelom, Upravljačkim tijelom, Tijelom za ovjeravanje, Posredničkim tijelom razine 2 te krajnjim korisnicima); prati donošenje nacionalnih strategija i planova te daje mišljenja i očitovanja na iste; sudjeluje u pripremi i provedbi projekata iz domene E-zdravlja; osigurava dostupnost i transparentnost za javnost; priprema bazu projekata, izrađuje kriterije za odabir projekata i sudjeluje u odabiru projekata, izrađuje upute za prijavitelje, priprema natječajnu dokumentaciju za projekte u sklopu ESF-a, sudjeluje u izradi priručnika o internim procedurama za provedbu svih poslovnih procesa sukladno odgovarajućim smjernicama u skladu s Komunikacijskom strategijom za Operativni program provodi mjere informiranja i komunikacije, s posebnim naglaskom na mjere namijenjene korisnicima; utvrđuje mjere za provedbu prioriteta operativnog programa te razvija uvjete i planove za njihovu provedbu, sudjeluje u radu Odbora za ocjenjivanje; prati nacionalne i međunarodne dokumente i propise europskih strukturnih i investicijskih fondova, programa Europske unije i pomoći i drugih izvora financiranja; priprema izvješća i planove iz djelokruga rada; upravlja rizicima na razini prioritetnih osi i općenito, upravlja nepravilnostima, sudjeluje u aktivnostima zatvaranja Operativnog programa; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

6.2.2.2. Odjel za pripremu, odabir, provedbu i praćenje projekata Europske unije

Članak 44.

Odjel za pripremu, odabir, provedbu i praćenje projekata Europske unije obavlja stručne, administrativne i upravne poslove koji se odnose na pripremu, odabir, praćenje i analizu uspješnosti provedbe projekata financiranih iz pretpristupnih programa pomoći, Prijelaznog instrumenta i europskih strukturnih i investicijskih fondova u području zdravstva; prati i koordinira provedbu projekata te osigurava potrebnu pomoć ugovarateljima u provedbi aktivnosti projekata kao i svim uključenim dionicima; osigurava uspostavu i održavanje upravljačkih odbora; sudjeluje u izradi Priručnika o internim procedurama za provedbu poslovnih procesa u skladu s odgovarajućim smjernicama; organizira mjesečne sastanke sa svim relevantnim dionicima uključenim u provedbu projekata s ciljem praćenja provedbe u skladu s rokovima; prati cjelokupnu kvalitetu provedbe projekata; sudjeluje u kontroli administrativnog i financijskog upravljanja te u provjerama provedbe aktivnosti; izrađuje izvješća o provedbi projekata; priprema planove nabave; planira i upravlja alokacijama sredstava Europske unije i nacionalnih izvora te osigurava nacionalno sufinanciranje projekata; dostavlja tijelu odgovornom za plaćanje zahtjev za prijenos javnih sredstava korisniku te osigurava ukupnost plaćanja javnog doprinosa; osigurava povrat nepravilno utrošenih sredstava od strane korisnika; sudjeluje s Upravljačkim tijelom i Tijelom za ovjeravanje u postupku godišnjeg poravnanja računa i godišnjeg zatvaranja dovršenih operacija; vodi evidenciju o povratima te dostavlja Tijelu za ovjeravanje informacije o utvrđenim i izvršenim povratima; održava stalnu stručnu komunikaciju sa svim relevantnim ustrojstvenim jedinicama Ministarstva i drugim relevantnim dionicima u provedbi projekata i programa (voditeljima projekata, stručnim timovima, Posredničkim tijelom razine 2 te krajnjim korisnicima); sudjeluje u radu odbora za ocjenjivanje ponuda; sudjeluje u pripremi i provedbi projekata iz domene E-zdravlja; upravlja rizicima na razini prioritetnih osi i općenito, provodi aktivnosti prevencije, otkrivanja i ispravljanja nepravilnosti te utvrđuje mjere za suzbijanje prijevara, uzimajući u obzir utvrđene rizike, korektivne mjere i povrate nepropisno plaćenih iznosa s kamatama; u skladu s Komunikacijskom strategijom za Operativni program provodi mjere informiranja i komunikacije s posebnim naglaskom na mjere namijenjene korisnicima; sudjeluje u definiranju pokazatelja za praćenje provedbe (indikatora) na razini prioriteta/mjera; prati provedbu i predlaže korektivne mjere; vodi poslove vezane uz upisivanje podataka u Izvještajni sustav (MIS) i za pripremu sektorskih, godišnjih i završnih izvješća o provedbi projekata te sudjeluje u pripremi izvješća za nadzorne odbore; prati nacionalne i međunarodne dokumente i propise europskih strukturnih i investicijskih fondova, programa Europske unije i drugih izvora financiranja; priprema izvješća i planove iz djelokruga rada, brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

6.3. Sektor za javnu nabavu

Članak 45.

Sektor za javnu nabavu planira, provodi i upravlja procesima javne nabave roba, radova i usluga za potrebe Ministarstva koje pojedini korisnici iskažu kao potrebu kroz svoje zahtjeve za javnu nabavu; planira, provodi i upravlja procesima javne nabave roba, radova i usluga za potrebe zdravstvenih ustanova; surađuje s ustrojstvenim jedinicama Ministarstva i zdravstvenim ustanovama radi uključivanja u plan i proces nabave te obavlja poslove koji se odnose na koordinaciju procesa nabave s korisnicima; surađuje s nadležnim tijelima u Republici Hrvatskoj iz područja javne nabave (Ministarstvo gospodarstva, poduzetništva i obrta, Državna komisija za kontrolu postupaka javne nabave, Središnji državni ured za središnju javnu nabavu, Agencija za investicije i konkurentnost); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; sudjeluje u pripremi i provedbi projekata u svojstvu akreditiranog tijela i sektorski nadležnog tijela za projekte u sustavu zdravstva iz ESI fondova; vodi i ažurira centraliziranu evidenciju sklopljenih ugovora s pregledom visine i dospijeća ugovorenih obveza; priprema i provodi postupke nabave za potrebe projekata Svjetske banke, Vijeća Europe i ostalih međunarodnih financijskih institucija; zaprima pripremljenu dokumentaciju za nadmetanje središnjih tijela za javnu nabavu te komentare i prijedloge zainteresiranih strana; prije objavljivanja dokumentacije za nadmetanje priprema izdavanje suglasnosti središnjim tijelima državne uprave za istu; analizira dostavljene podatke o sklopljenim pojedinačnim ugovorima, analizira izračun postignutih ušteda na godišnjoj razini te na temelju dostavljenih podataka planira i utvrđuje aktivnosti za daljnji razvoj i unaprjeđenje projekta zajedničke nabave; daje mišljenje o prijedlozima propisa o javnoj nabavi; razvija i predlaže smjernice, pruža potporu sustavnom praćenju i primjeni propisa koji su vezani uz sustav javne nabave; izrađuje i standardizira operativne postupke i procedure za provođenje javne nabave; izrađuje propisana i druga izvješća sukladno zakonima i ostalim propisima iz područja javne nabave; sudjeluje u planiranju državnog proračuna u okviru svojih nadležnosti te definiranju pokazatelja uspješnosti i utvrđivanju rizika u okviru djelokruga Sektora; obavlja i druge poslove iz svog djelokruga.

Za obavljanje poslova Sektora za javnu nabavu ustrojavaju se:

6.3.1. Služba za planiranje i pripremu postupaka javne nabave

6.3.2. Služba za provedbu postupaka javne nabave.

6.3.1. Služba za planiranje i pripremu postupaka javne nabave

Članak 46.

Služba za planiranje i pripremu postupaka javne nabave surađuje s ostalim ustrojstvenim jedinicama Ministarstva i zdravstvenim ustanovama s ciljem dobivanja podataka i informacija vezanih uz odlučivanje o uključivanju u plan nabave; razvija i predlaže smjernice, pruža potporu sustavnom praćenju i primjeni propisa koji su vezani uz sustav javne nabave; izrađuje i standardizira operativne postupke i procedure za provođenje javne nabave; obavlja stručne poslove vezane uz aktivnosti za izradu godišnjeg plana nabave; koordinira i priprema izradu godišnjeg plana nabave; priprema dokumentaciju za nadmetanje i prijedloge ugovora iz područja javne nabave; obavlja stručne poslove vezane uz izradu prijedloga državnog proračuna i preraspodjelu planiranih sredstava; surađuje s nadležnim tijelima iz područja javne nabave u Republici Hrvatskoj (Ministarstvo gospodarstva, poduzetništva i obrta, Državna komisija za kontrolu postupaka javne nabave, Središnji državni ured za središnju javnu nabavu, Agencija za investicije i konkurentnost); surađuje sa subjektima i tijelima u Europskoj uniji koja su zadužena za praćenje, nadzor i pravnu zaštitu u provođenju postupaka javne nabave; sudjeluje u pripremi projekata u svojstvu akreditiranog tijela i sektorski nadležnog tijela za projekte u sustavu zdravstva iz ESI fondova; izrađuje propisana i druga izvješća sukladno zakonima i ostalim propisima iz područja javne nabave; analizira obavljene poslove iz djelokruga rada Službe; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

6.3.2. Služba za provedbu postupaka javne nabave

Članak 47.

Služba za provedbu postupaka javne nabave provodi i upravlja procesima javne nabave roba, radova i usluga za potrebe Ministarstva; provodi i upravlja procesima javne nabave roba, radova i usluga koje Ministarstvo nabavlja za potrebe zdravstvenih ustanova; izrađuje i standardizira operativne postupke i procedure za provođenje javne nabave; pruža potporu u sustavnom praćenju i primjeni propisa koji su vezani uz sustav javne nabave; prati izvršenje ugovora; vodi evidencije zaključenih ugovora, izrađuje propisana i druga izvješća sukladno zakonima i ostalim propisima iz područja javne nabave; surađuje s nadležnim tijelima iz područja javne nabave u Republici Hrvatskoj (Ministarstvo gospodarstva, poduzetništva i obrta, Državna komisija za kontrolu postupaka javne nabave, Središnji državni ured za središnju javnu nabavu, Agencija za investicije i konkurentnost); sudjeluje u provedbi projekata u svojstvu akreditiranog tijela i sektorski nadležnog tijela za projekte u sustavu zdravstva iz ESI fondova; provodi postupke nabave roba, radova i usluga na koje se ne primjenjuje Zakon o javnoj nabavi; brine da svaki rashod bude opravdan stvarnom potrebom i potvrđen prethodnom kontrolom; obavlja i druge poslove iz svog djelokruga.

7. UPRAVA ZA SANITARNU INSPEKCIJU

Članak 48.

Uprava za sanitarnu inspekciju obavlja inspekcijske, statističke, upravne i druge poslove vezane za nadzor nad provođenjem zakona, drugih propisa i općih akata u području sanitarnog nadzora; obavlja inspekcijske, upravne i druge poslove koji se odnose na zaštitu pučanstva od zaraznih bolesti, zaštitu od buke, zaštitu od neionizirajućih zračenja, primjene Zakona o genetski modificiranim organizmima; obavlja inspekcijski nadzor nad izgradnjom građevina koje podliježu sanitarnom nadzoru; provodi sanitarni nadzor nad uvozom hrane i predmeta opće uporabe kao i sirovina za njihovu proizvodnju u vezi s udovoljavanjem uvjetima zdravstvene ispravnosti; sanitarni nadzor nad vodom za ljudsku potrošnju; obavlja poslove financiranja službenih kontrola hrane; provodi sanitarni nadzor nad proizvodnjom i prometom, uporabom i zbrinjavanjem kemikalija, biocidnih proizvoda i drugih štetnih tvari po zdravlje ljudi te sanitarni nadzor nad osobama i njihovim stvarima pri prelasku državne granice u svrhu zaštite pučanstva od zaraznih bolesti; surađuje s drugim tijelima državne uprave na području zaštite zdravlja pučanstva te zaštite i unaprjeđenja zdravog okoliša; prati i analizira čimbenike rizika za pojedine kronične nezarazne bolesti od javno zdravstvenog značaja; priprema nacrt prijedloga zakona i drugih propisa iz djelokruga rada; daje stručna mišljenja o načinu njihove provedbe; podnosi izvješća o učinjenom u kvantitativnom i kvalitativnom smislu; sudjeluje u izradi strateškog plana Ministarstva, definira i predlaže strateške ciljeve, prati pokazatelje uspješnosti iz djelokruga rada, nadzire provedbu postavljenih strateških ciljeva, izvješćuje o realizaciji postavljenih ciljeva i utvrđuje rizike; surađuje s unutarnjim ustrojstvenim jedinicama, a osobito s ustrojstvenom jedinicom nadležnom za državni proračun vezano za korištenje sredstava iz programa Europske unije; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Uprave za sanitarnu inspekciju ustrojavaju se:

7.1. Sektor državne sanitarne inspekcije za ekologiju i pravnu podršku

7.2. Sektor državne sanitarne inspekcije za hranu i epidemiologiju

7.3. Sektor granične sanitarne inspekcije

7.4. Sektor županijske sanitarne inspekcije.

7.1. Sektor državne sanitarne inspekcije za ekologiju i pravnu podršku

Članak 49.

Sektor državne sanitarne inspekcije za ekologiju i pravnu podršku obavlja inspekcijske, upravne i druge stručne poslove koji se odnose na sanitarni nadzor nad proizvodnjom, prometom i uporabom opasnih kemikalija i drugih tvari štetnih za zdravlje ljudi, biocidnih proizvoda; sanitarni nadzor nad izvorima neionizirajućih zračenja; sanitarni nadzor nad predmetima opće uporabe; zaštitu od buke; sanitarni nadzor nad osobama i djelatnostima, građevinama, prostorijama, postrojenjima i uređajima koji mogu na bilo koji način štetno utjecati na zdravlje ljudi; priprema odgovore na predstavke i pritužbe iz djelokruga rada; izrađuje nacrte prijedloga propisa iz područja sanitarne inspekcije, izrađuje nacrte prijedloga propisa iz područja sanitarne inspekcije koji se usklađuju s pravnom stečevinom Europske unije, izrađuje mišljenja o primjeni propisa iz područja sanitarne inspekcije; obavlja poslove u vezi postupaka po tužbama u upravnim sporovima; priprema mišljenja na nacrte prijedloga zakona te mišljenja i suglasnosti na podzakonske propise drugih tijela državne uprave u pitanjima koja ulaze u djelokrug sanitarne inspekcije, priprema odgovore na upite Hrvatskoga sabora, Vlade Republike Hrvatske i drugih tijela državne uprave, udruga građana te pravnih i fizičkih osoba; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Sektora državne sanitarne inspekcije za ekologiju i pravnu podršku ustrojavaju se:

7.1.1. Služba za ekologiju

7.1.2. Služba za pravnu podršku.

7.1.1. Služba za ekologiju

Članak 50.

Služba za ekologiju obavlja inspekcijske, upravne i stručne poslove na teritoriju Republike Hrvatske koji se odnose na sanitarni nadzor nad proizvodnjom i prometom predmeta opće uporabe, zaštitu od buke, sanitarni nadzor nad izvorima neionizirajućih zračenja, sanitarni nadzor nad proizvodnjom, stavljanjem na tržište i uporabom kemikalija i biocidnih proizvoda, obavlja sanitarno-inspekcijski nadzor nad izgradnjom građevina koje podliježu sanitarnom nadzoru, definira i predlaže strateške ciljeve iz djelokruga rada, pokazatelje uspješnosti, nadzire provedbu postavljenih strateških ciljeva, izvješćuje o realizaciji postavljenih ciljeva i utvrđuje rizike, izrađuje stručne upute za rad sanitarnih inspektora u području nadležnosti; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Službe za ekologiju ustrojavaju se:

7.1.1.1. Odjel za predmete opće uporabe i zaštitu od buke

7.1.1.2. Odjel za zaštitu od zračenja

7.1.1.3. Odjel za kemikalije i biocidne proizvode.

7.1.1.1. Odjel za predmete opće uporabe i zaštitu od buke

Članak 51.

Odjel za predmete opće uporabe i zaštitu od buke obavlja upravne i stručne poslove te inspekcijske poslove vezane uz predmete opće uporabe; osigurava jedinstvenu provedbu zakona i drugih propisa iz djelokruga sanitarnog nadzora vezano uz predmete opće uporabe; prati stanje na područjima koje nadzire sanitarna inspekcija te predlaže donošenje ili izmjenu propisa iz djelokruga sanitarne inspekcije na području predmeta opće uporabe; potiče i daje prijedloge za unaprjeđenje rada sanitarnih inspektora; priprema nacrte prijedloga zakona i prijedloga drugih propisa iz područja predmeta opće uporabe te daje stručna mišljenja o načinu njihove provedbe; daje primjedbe i mišljenja na nacrte propisa koje izrađuju druga tijela; obavlja sve upravno-pravne i inspekcijske poslove vezane uz proizvodnju i stavljanje na tržište materijala od kojih su izrađeni predmeti opće uporabe koji dolaze u neposredan dodir s hranom; predmeta koji dolaze u neposredan dodir s hranom (posuđe, pribor, oprema, uređaji i ambalaža koja se rabi u poslovanju s hranom); posuđa, pribora, opreme i uređaja za proizvodnju kozmetičkih proizvoda; ambalaže za predmete opće uporabe; dječjih igračaka, uključujući proizvode namijenjene dojenčadi i djeci mlađoj od 3. godine za olakšavanje hranjenja i sisanja, umirivanja i spavanja te proizvoda za zabavu odraslih; kozmetičkih proizvoda; sredstava za održavanje čistoće u kućanstvu i u industriji, uključujući i ona koja se koriste u proizvodnji i prometu hrane, dezinfekcijskih sredstava i insekticida; određenih predmeta i sredstava koja pri uporabi dolaze u neposredan dodir s kožom i/ili sluznicom; obavlja sve upravno-pravne i inspekcijske poslove vezano za zaštitu od buke u svrhu izbjegavanja, sprječavanja i smanjivanja štetnih učinaka na zdravlje ljudi koje uzrokuje buka u okolišu, uključujući smetnje bukom; sudjeluje u izradi nacrta zakonskih i podzakonskih akata iz područja zaštite od buke; ovlašćuje i nadzire rad pravnih osoba za obavljanje stručnih poslova zaštite od buke; vodi evidenciju izrađenih strateških karata buke i akcijskih planova; brine da svaki rashod bude opravdan stvarnom potrebom i potvrđen prethodnom kontrolom.

7.1.1.2. Odjel za zaštitu od zračenja

Članak 52.

Odjel za zaštitu od zračenja obavlja upravno-pravne i stručne poslove te inspekcijske poslove sanitarnog nadzora nad izvorima neionizirajućih zračenja; poslove sanitarnog nadzora nad provedbom mjera zaštite profesionalno izloženih djelatnika i ostalog pučanstva od štetnog djelovanja zračenja; utvrđuje sanitarno-tehničke i higijenske uvjete te ovjerava usklađenost glavnog projekta s propisanim uvjetima; sudjeluje pri tehničkim pregledima građevina iz djelokruga sanitarne inspekcije Ministarstva; prati i analizira stanje i pojave u vezi s primjenom propisa iz područja neionizirajućih zračenja te predlaže mjere za unaprjeđenje stanja; sudjeluje u izradi nacrta prijedloga zakona i provedbenih propisa iz područja neionizirajućih zračenja; obavlja i druge poslove propisane pozitivnim propisima; brine da svaki rashod bude opravdan stvarnom potrebom i potvrđen prethodnom kontrolom.

7.1.1.3. Odjel za kemikalije i biocidne proizvode

Članak 53.

Odjel za kemikalije i biocidne proizvode obavlja upravno-pravne i stručne poslove te poslove sanitarnog nadzora nad kemikalijama i biocidnim proizvodima; vodi postupke stavljanja biocidnih proizvoda u promet; izdaje odobrenje za stavljanje biocidnih proizvoda u promet; objavljuje popis biocidnih proizvoda kojima je izdano odobrenje za stavljanje u promet; priprema nacrte prijedloga zakona i prijedloga drugih propisa vezanih uz kemikalije i biocidne proizvode te sudjeluje u obavljanju poslova koordinacije rada s drugim stručnim institucijama; surađuje s drugim ministarstvima nadležnim za unutarnje poslove, okoliš i gospodarstvo; razmjenjuje podatke o kemikalijama i biocidnim proizvodima na međunarodnoj razini; izdaje odobrenja za proizvodnju i promet opasnih kemikalija na veliko; izdaje odobrenja za korištenje razvrstanih kao akutno toksične 1. kategorije; prati i sudjeluje u radu odbora i radnih skupina Europske komisije i Vijeća te Europske agencije za kemikalije; prati i sudjeluje u radu međunarodnih organizacija (SAICEM; UNEP); sudjeluje u izradi i usklađivanju zakonodavstva na području kemikalija i biocidnih proizvoda s europskim zakonodavstvom; sudjeluje u postupcima registracije, autorizacije, evaluacije i restrikcije kemikalija na nivou EU; sudjeluje u postupcima odobravanja uvoza i izvoza kemikalija sukladno Rotterdamskoj konvenciji; provodi stručni nadzor nad provedbom propisa o kemikalijama i biocidnim proizvodima; provodi sanitarni nadzor nad proizvodnjom opasnih kemikalija i prometom na veliko opasnih kemikalija, kao i nad korištenjem kemikalija razvrstanih kao akutno toksične 1. kategorije; provodi upravni postupak u vezi s obavljenim nadzorima, kao i druge mjere kada je ugroženo zdravlje ljudi i sigurnost okoliša; organizira službenu stručnu pomoć industriji; organizira program edukacije sanitarnih inspektora iz područja kemikalija i biocidnih proizvoda; brine da svaki rashod bude opravdan stvarnom potrebom i potvrđen prethodnom kontrolom.

7.1.2. Služba za pravnu podršku

Članak 54.

Služba za pravnu podršku osigurava pravnu podršku sanitarnim inspektorima, priprema stručna mišljenja i upute za rad sanitarnih inspektora u svrhu osiguranja jedinstvenog postupanja u obavljanju inspekcijskog nadzora iz djelokruga rada sanitarne inspekcije te upute o izravnoj primjeni prava Europske unije u obavljanju inspekcijskog nadzora iz djelokruga rada sanitarne inspekcije; predlaže mjere za unaprjeđenje rada sanitarnih inspektora, izrađuje nacrte prijedloga propisa iz područja sanitarne inspekcije, priprema nacrte prijedloga zakona i prijedloga drugih propisa iz područja sanitarne inspekcije koji se usklađuju s pravnom stečevinom Europske unije, izrađuje mišljenja o primjeni propisa iz područja sanitarne inspekcije; vodi upravni postupak drugog stupnja u području djelokruga rada sanitarne inspekcije i poslove u vezi postupaka po tužbama u upravnim sporovima; priprema mišljenja na nacrte prijedloga zakona te mišljenja i suglasnosti na podzakonske propise drugih tijela državne uprave u pitanjima koja ulaze u djelokrug sanitarne inspekcije, priprema odgovore na upite Hrvatskoga sabora, Vlade Republike Hrvatske i drugih tijela državne uprave, udruga građana te pravnih i fizičkih osoba iz djelokruga rada; provodi kontrolno-instruktivni nadzor nad radom sanitarnih inspektora koji se odnosi na pravilnost vođenja inspekcijskog, upravnog te postupka koji prethodi sudskim postupcima, a s ciljem utvrđivanja kvantitete i kvalitete obavljenih inspekcijskih poslova te ujednačavanja rada; surađuje s unutarnjim ustrojstvenim jedinicama Uprave za sanitarnu inspekciju; priprema odgovore na predstavke i pritužbe iz djelokruga rada; obavlja i druge poslove u okviru djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

7.2. Sektor državne sanitarne inspekcije za hranu i epidemiologiju

Članak 55.

Sektor državne sanitarne inspekcije za hranu i epidemiologiju obavlja inspekcijske, upravne i druge stručne poslove koji se odnose na zaštitu pučanstva od zaraznih bolesti, ograničavanje uporabe duhanskih i srodnih proizvoda i pribora za pušenje; službene kontrole zdravstvene ispravnosti i higijene hrane u skladu s posebnim propisom o hrani, nove hrane te genetski modificiranih organizama; sanitarni nadzor nad vodom za ljudsku potrošnju; sanitarni nadzor nad osobama i djelatnostima, građevinama, prostorijama, postrojenjima i uređajima koji mogu na bilo koji način štetno utjecati na zdravlje ljudi; poslove financiranja službenih kontrola hrane; surađuje s drugim tijelima državne uprave na području zaštite zdravlja pučanstva te zaštite i unaprjeđenja zdravog okoliša; prati i analizira čimbenike rizika za pojedine kronične nezarazne bolesti od javno zdravstvenog značaja; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Sektora državne sanitarne inspekcije za hranu i epidemiologiju ustrojavaju se:

7.2.1. Služba za sigurnost hrane i vode za ljudsku potrošnju

7.2.2. Služba za epidemiologiju i genetski modificirane organizme.

7.2.1. Služba za sigurnost hrane i vode za ljudsku potrošnju

Članak 56.

Služba za sigurnost hrane i vode za ljudsku potrošnju obavlja upravno-pravne i stručne poslove te inspekcijski nadzor i službene kontrole u skladu s propisima iz područja sigurnosti, zdravstvene ispravnosti i higijene/sigurnosti hrane i vode za ljudsku potrošnju, u proizvodnji i prometu u okviru nadležnosti; usklađuje i izrađuje zakonodavstvo vezano uz hranu za specifične skupine, novu hranu, dodatke prehrani, kontaminante u hrani (osim pesticida); prehrambene aditive, arome i enzime u hrani; pomoćne tvari u procesu proizvodnje, prehrambene i zdravstvene tvrdnje, obogaćenu hranu, brzo smrznutu hranu, hranu podvrgnutu ionizirajućem zračenju, vodu za ljudsku potrošnju, izdavanje potvrda za potrebe izvoza; te smjernice pravilne prehrane; provodi postupak notifikacije dodataka prehrani, nove hrane i hrane za specifične skupine; vodi registre hrane koja podliježe postupku notifikacije; sudjeluje u radu radnih skupina i odbora Europske Komisije; predstavlja kontakt točku za sustav brzog uzbunjivanja za hranu i hranu za životinje (RASFF); izrađuje planove službenih kontrola i uzorkovanja hrane i vode za ljudsku potrošnju; izrađuje godišnja izvješća o provedenim službenim kontrolama sanitarne inspekcije u području hrane i vode za ljudsku potrošnju; pruža stručnu podršku službenim laboratorijima i sanitarnim inspektorima u primjeni Središnjeg informacijskog sustava sanitarne inspekcije; surađuje s drugim nadležnim tijelima za sigurnost hrane i Hrvatskom agencijom za hranu u izradi višegodišnjih nacionalnih planova, zajedničkih izvješća, aktivnostima vezanim za upravljanje rizikom i koordinaciji zajedničkih službenih kontrola; uspostavlja i nadzire provedbu sustava financiranja službenih kontrola, izvještava o financiranju službenih kontrola; sudjeluje u projektima vezanim za provedbu programa pravilne prehrane; koordinira edukaciju sanitarnih inspektora na području hrane i vode za ljudsku potrošnju; sudjeluje u edukaciji subjekata u poslovanju s hranom; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Službe za sigurnost hrane i vode za ljudsku potrošnju ustrojavaju se:

7.2.1.1. Odjel za posebne kategorije hrane

7.2.1.2. Odjel za prehranu, planiranje i financiranje službenih kontrola

7.2.1.3. Odjel za politiku sigurnosti hrane i vode za ljudsku potrošnju.

7.2.1.1. Odjel za posebne kategorije hrane

Članak 57.

Odjel za posebne kategorije hrane obavlja upravno-pravne i stručne poslove te inspekcijski nadzor i službene kontrole u skladu s propisima iz područja sigurnosti, zdravstvene ispravnosti i higijene hrane u proizvodnji i prometu u okviru nadležnosti; provodi postupak notifikacije dodatka prehrani, nove hrane i hrane za specifične skupine; vodi registre hrane koja podliježe postupku notifikacije; sudjeluje u radu radnih skupina i odbora Europske Komisije; sudjeluje u sustavu brzog uzbunjivanja za hranu i hranu za životinje (RASFF); provodi politiku te usklađuje i izrađuje zakonodavstvo vezano za hranu za specifične skupine, dodatke prehrani, novu hrane, prehrambene i zdravstvene tvrdnje, obogaćenu hranu, hranu podvrgnutu ionizirajućem zračenju; izrađuje i daje mišljenja u vezi s provedbom propisa iz svog djelokruga; izrađuje upute i kontrolne liste za službenu kontrolu i provodi edukaciju sanitarnih inspektora vezano za hranu za specifične skupine, dodatke prehrani, novu hranu, prehrambene i zdravstvene tvrdnje, obogaćenu hranu, hranu podvrgnutu ionizirajućem zračenju; brine da svaki rashod bude opravdan stvarnom potrebom i potvrđen prethodnom kontrolom.

7.2.1.2. Odjel za prehranu, planiranje i financiranje službenih kontrola

Članak 58.

Odjel za prehranu, planiranje i financiranje službenih kontrola obavlja upravno-pravne i stručne poslove te inspekcijski nadzor i službene kontrole u skladu s propisima iz područja sigurnosti, zdravstvene ispravnosti i higijene hrane u proizvodnji i prometu u okviru nadležnosti; izrađuje planove službenih kontrola i uzorkovanja hrane i vode za ljudsku potrošnju; izrađuje godišnja izvješća o provedenim službenim kontrolama sanitarne inspekcije u području hrane i vode za ljudsku potrošnju te ih dostavlja Europskoj komisiji i Europskoj agenciji za sigurnost hrane; surađuje s drugim nadležnim tijelima za sigurnost hrane i Hrvatskom agencijom za hranu u izradi višegodišnjih nacionalnih planova, zajedničkih izvješća; sudjeluje u radu radnih skupina i odbora Europske komisije; uspostavlja i provodi politiku te usklađuje i izrađuje zakonodavstvo vezano za prehrambene aditive, arome i enzime u hrani, pomoćne tvari u procesu proizvodnje; daje stručna mišljenja u vezi s provedbom propisa iz svog djelokruga; sudjeluje u izradi smjernica pravilne prehrane; koordinira rad i surađuje sa stručnim službama u provedbi programa poticanja pravilne prehrane; pruža stručnu podršku ovlaštenim i službenim laboratorijima te sanitarnim inspektorima u primjeni Središnjeg informacijskog sustava sanitarne inspekcije u području hrane i vode za ljudsku potrošnju; izrađuje upute i kontrolne liste za službenu kontrolu i provodi edukaciju sanitarnih inspektora vezano za prehrambene aditive, arome i enzime u hrani, pomoćne tvari u procesu proizvodnje; uspostavlja i nadzire provedbu sustava financiranja službenih kontrola, izvještava o financiranju službenih kontrola; prati i analizira troškove laboratorijskih ispitivanja; priprema prijedlog i prati izvršenje državnog proračuna iz područja nadležnosti sanitarne inspekcije; brine da svaki rashod bude opravdan stvarnom potrebom i potvrđen prethodnom kontrolom.

7.2.1.3. Odjel za politiku sigurnosti hrane i vode za ljudsku potrošnju

Članak 59.

Odjel za politiku sigurnosti hrane i vode za ljudsku potrošnju obavlja upravno-pravne i stručne poslove te inspekcijski nadzor i službene kontrole u skladu s propisima iz područja sigurnosti, zdravstvene ispravnosti i higijene hrane te vode za ljudsku potrošnju u proizvodnji i prometu u okviru nadležnosti; uspostavlja i provodi politiku te usklađuje i izrađuje zakonodavstvo vezano za vodu za ljudsku potrošnju, kontaminante u hrani (osim pesticida), brzo smrznutu hranu te propise o načinu i uvjetima izdavanja potvrda/certifikata za potrebe izvoza hrane; sudjeluje s drugim tijelima u izradi zajedničkih propisa iz područja sigurnosti hrane; ovlašćuje laboratorije za vodu za ljudsku potrošnju; vodi postupke izdavanja potvrda/certifikata za potrebe izvoza hrane; sudjeluje u sustavu brzog uzbunjivanja za hranu i hranu za životinje (RASFF) i koordinira radom sustava; izrađuje i daje stručna mišljenja u vezi s provedbom propisa iz svog djelokruga; surađuje s drugim nadležnim tijelima za sigurnost hrane i Hrvatskom agencijom za hranu u aktivnostima vezanim za upravljanje rizikom i koordinaciju službenih kontrola te sudjeluje u izradi zajedničkih uputa i smjernica; s ostalim zainteresiranim stranama sudjeluju u izradi vodiča te procjenjuje vodiče dobre prakse i vodiče za primjenu sustava samokontrole; prati i sudjeluje u radu međunarodnih organizacija; sudjeluje u radu radnih skupina i odbora Europske Komisije; izrađuje upute i kontrolne liste za službenu kontrolu i provodi edukaciju sanitarnih inspektora vezano za kontaminante u hrani (osim pesticida), brzo smrznutu hranu, mikrobiološke kriterije, zoonoze, higijenu hrane, kontrolu ostatka pesticida i vode za ljudsku potrošnju; koordinira izradu programa edukacije i vodi evidenciju o provedenim edukacijama iz područja sigurnosti hrane i vode za ljudsku potrošnju; koordinira provedbu monitoringa vode za ljudsku potrošnju i izvještavanja o istom; sudjeluje u edukaciji subjekata u poslovanju s hranom; brine da svaki rashod bude opravdan stvarnom potrebom i potvrđen prethodnom kontrolom.

7.2.2. Služba za epidemiologiju i genetski modificirane organizme

Članak 60.

Služba za epidemiologiju i genetski modificirane organizme obavlja upravne i stručne poslove koji se odnose na sanitarni nadzor zaštite pučanstva od zaraznih bolesti, sanitarni nadzor nad prometom genetski modificiranih organizama; sanitarni nadzor nad primjenom Zakona o genetski modificiranim organizmima i na temelju njega donesenih propisa, obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; prati i analizira čimbenike rizika za pojedine kronične nezarazne bolesti od javno zdravstvenog značaja; osigurava jedinstvenu provedbu zakona i drugih propisa iz djelokruga sanitarnog nadzora vezano uz zaštitu pučanstva od zaraznih bolesti, ograničavanje uporabe duhanskih i srodnih proizvoda i pribora za pušenje; definira i predlaže strateške ciljeve iz djelokruga rada, prati pokazatelje uspješnosti, nadzire provedu postavljenih strateških ciljeva, izvješćuje o realizaciji postavljenih ciljeva i utvrđuje rizike; izrađuje stručne upute za rad i provodi stručni nadzor nad radom sanitarnih inspektora; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Službe za epidemiologiju i genetski modificirane organizme ustrojavaju se:

7.2.2.1. Odjel za epidemiologiju

7.2.2.2. Odjel za genetski modificirane organizme.

7.2.2.1. Odjel za epidemiologiju

Članak 61.

Odjel za epidemiologiju obavlja inspekcijske, upravne i stručne poslove te poslove sanitarnog nadzora vezano uz provedbu Zakona o zaštiti pučanstva od zaraznih bolesti i Zakona o ograničavanju uporabe duhanskih proizvoda; prati i analizira čimbenike rizika za pojedine kronične nezarazne bolesti od javno zdravstvenog značaja; osigurava jedinstvenu provedbu zakona i drugih propisa iz djelokruga sanitarnog nadzora vezano uz zaštitu pučanstva od zaraznih bolesti, ograničavanje uporabe duhanskih i srodnih proizvoda i pribora za pušenje te obavlja koordinaciju ispunjavanja obveza koje iz tog zakona proizlaze za Hrvatski zavod za javno zdravstvo, zavode za javno zdravstvo u županijama te za gradove i županije; prati stanje na područjima koje nadzire sanitarna inspekcija nad provedbom općih, posebnih, sigurnosnih i ostalih mjera za sprječavanje i suzbijanje zaraznih bolesti; provodi nadzor nad osiguravanjem zdravstvene ispravnosti kupališnih, bazenskih i drugih voda od javno zdravstvenog interesa te osiguranje sanitarno-tehničkih uvjeta bazena zbog mogućnosti širenja zaraznih bolesti vodom za kupanje; provodi nadzor nad provedbom posebnih mjera za sprječavanje i suzbijanje zaraznih bolesti putem ranog otkrivanja izvora zaraze i putova prenošenja zaraze; provodi nadzor nad prijavljivanjem zaraznih bolesti sukladno popisu bolesti koje se prijavljuju, nadzor nad imunizacijom, seroprofilaksom i kemoprofilaksom pučanstva te osoba koje su izložene profesionalnom riziku te prijevozom i izolacijom oboljelih; provodi nadzor nad provedbom ostalih mjera za sprječavanje i suzbijanje zaraznih bolesti (mjere u slučaju epidemije ili elementarnih nesreća); provodi nadzor nad mjerama za sprječavanje i suzbijanje bolničkih infekcija; provodi nadzor nad radom bolničkih povjerenstava za sprječavanje i suzbijanje bolničkih infekcija u zdravstvenim ustanovama te socijalnim ustanovama koje imaju stacionarne odjele na kojima korisnicima pružaju usluge pojačane njege; provodi nadzor nad postupanjem s medicinskim otpadom koji nastaje unutar objekata u kojima se pruža zdravstvena zaštita; provodi nadzor nad odjelima za hemodijalizu te zdravstvenom ispravnošću vode za hemodijalizu sagledavajući prikupljene podatke dostavljene od Hrvatskog zavoda za javno zdravstvo o nadzoru nad ispravnošću iste; prikuplja podatke o popisu sastojaka i njihovoj količini po vrsti i tipu koji se koriste u proizvodnji duhanskih proizvoda te sudjeluje u nadzoru dostavljanja istih Europskoj komisiji; prati i sudjeluje u radu tijela Europske komisije vezano uz područje zaraznih bolesti te duhanskih i srodnih proizvoda, surađuje s nadležnim tijelima Vlade Republike Hrvatske i nadležnim državnim tijelima; brine da je svaki rashod opravdan stvarnom potrebom i potvrđen prethodnom kontrolom.

7.2.2.2. Odjel za genetski modificirane organizme

Članak 62.

Odjel za genetski modificirane organizme obavlja upravno-pravne i stručne poslove te poslove sanitarnog nadzora nad primjenom Zakona o genetski modificiranim organizmima i na temelju njega donesenim propisima, ovlašćuje laboratorije za ispitivanje, kontrolu i praćenje genetski modificiranih organizama i proizvoda koji sadrže ili se sastoje ili potječu od genetski modificiranih organizama te utvrđuje uvjete koje moraju ispunjavati laboratoriji; priprema prijedloge mjera koji se upućuju u ime Ministarstva Vladi Republike Hrvatske za privremeno ili trajno ograničenje ili zabranu uvoza proizvoda koji sadrže ili se sastoje ili potječu od genetski modificiranih organizama; provodi upravni postupak izdavanja rješenja za prekogranični prijenos, prijevoz, stavljanje na tržište genetski modificiranih organizama i proizvoda koji sadrže ili se sastoje ili potječu od genetski modificiranih organizama; obavlja odobravanje svakog genetski modificiranog organizma ili proizvoda koji sadrži ili se sastoji ili potječe od genetski modificiranih organizama prilikom prvog stavljanja na tržište navedenih proizvoda kao i o produljenju dopuštenja za stavljanje na tržište; daje ovlaštenje pravnim osobama za izradu procjene rizika; izrađuje izvješće o procjeni prikladnosti stavljanja na tržište genetski modificiranih organizama i proizvoda koji sadrže ili se sastoje ili potječu od genetski modificiranih organizama te ih dostavlja Europskoj komisiji sa svim utvrđenim podacima; predlaže Vladi Republike Hrvatske zajedno s ostalim nadležnim tijelima, članove Vijeća za genetski modificirane organizme zadužene za praćenje stanja i razvoja na području rukovanja s genetski modificiranim organizmima i pružanja stručne pomoći nadležnim tijelima; daje prijedloge u ime Ministarstva vezano za rad Vijeća za genetski modificirane organizme, Odbora za ograničenu uporabu genetski modificiranih organizama i Odbora za uvođenje genetski modificiranih organizama u okoliš; vodi jedinstveni upisnik genetski modificiranih organizama, surađuje sa znanstveno-stručnim tijelima osnovanim na temelju Zakona o genetski modificiranim organizmima; podnosi izvješća o učinjenom u kvantitativnom i kvalitativnom smislu; brine da svaki rashod bude opravdan stvarnom potrebom i potvrđen prethodnom kontrolom.

7.3. Sektor granične sanitarne inspekcije

Članak 63.

Sektor granične sanitarne inspekcije obavlja inspekcijski nadzor nad osobama, njihovim stvarima, kao i prijevoznim sredstvima u prometu preko državne granice u svrhu zaštite pučanstva od unošenja karantenskih i drugih zaraznih bolesti u Republiku Hrvatsku; sanitarni nadzor nad brodovima; sanitarni nadzor nad zdravstvenom ispravnošću hrane i sirovina za njihovu proizvodnju u okviru nadležnosti; službenu kontrolu kakvoće hrane neživotinjskog podrijetla pri uvozu; sanitarni nadzor nad uvozom genetski modificiranih organizama; sanitarni nadzor nad predmetima opće uporabe, nad izvozom kemikalija, biocidnih proizvoda u Republiku Hrvatsku, nad prijenosom umrlih osoba iz inozemstva u Republiku Hrvatsku; izdaje suglasnost za otvaranje carinskih skladišta na temelju posebnih propisa; izrađuje stručne upute za rad i provodi stručni nadzor nad radom sanitarnih inspektora Službe granične sanitarne inspekcije; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova Sektora granične sanitarne inspekcije ustrojavaju se:

7.3.1. Služba za kontinentalnu Hrvatsku

7.3.2. Služba za jadransku Hrvatsku.

7.3.1. Služba za kontinentalnu Hrvatsku

Članak 64.

Služba za kontinentalnu Hrvatsku obavlja inspekcijski nadzor nad osobama, njihovim stvarima, kao i prijevoznim sredstvima u prometu preko državne granice na području nadležnosti u svrhu zaštite pučanstva od unošenja karantenskih i drugih zaraznih bolesti u Republiku Hrvatsku; sanitarni nadzor nad brodovima; sanitarni nadzor nad zdravstvenom ispravnošću hrane i sirovina za njihovu proizvodnju u okviru nadležnosti; službenu kontrolu kakvoće hrane neživotinjskog podrijetla pri uvozu; sanitarni nadzor nad uvozom genetski modificiranih organizama; sanitarni nadzor nad predmetima opće uporabe, nad izvozom kemikalija, biocidnih proizvoda u Republiku Hrvatsku, nad prijenosom umrlih osoba iz inozemstva u Republiku Hrvatsku; izdaje suglasnost za otvaranje carinskih skladišta na temelju posebnih propisa; izrađuje stručne upute za rad i provodi stručni nadzor nad radom sanitarnih inspektora Službe; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Službe za kontinentalnu Hrvatsku ustrojavaju se:

7.3.1.1. Područna jedinica – Odjel za sjeverozapadnu Hrvatsku

7.3.1.2. Područna jedinica – Odjel za istočnu Hrvatsku.

7.3.1.1. Područna jedinica – Odjel za sjeverozapadnu Hrvatsku

Članak 65.

Područna jedinica – Odjel za sjeverozapadnu Hrvatsku sa sjedištem u Zagrebu obavlja inspekcijski nadzor iz djelokruga rada Službe na području sjeverozapadne Hrvatske. Odjel ima sljedeće ispostave: Zračna luka Zagreb, Jankomir, Žitnjak, Zapadni kolodvor i Koprivnica; brine da svaki rashod bude opravdan stvarnom potrebom i potvrđen prethodnom kontrolom.

7.3.1.2. Područna jedinica – Odjel za istočnu Hrvatsku

Članak 66.

Područna jedinica – Odjel za istočnu Hrvatsku sa sjedištem u Osijeku obavlja inspekcijski nadzor iz djelokruga rada Službe na području središnje i istočne Hrvatske. Odjel ima sljedeće ispostave: Osijek, Slavonski Brod, Županja, Granični prijelaz Bajakovo, Vukovar, Granični prijelaz Stara Gradiška; brine da svaki rashod bude opravdan stvarnom potrebom i potvrđen prethodnom kontrolom.

7.3.2. Služba za jadransku Hrvatsku

Članak 67.

Služba za jadransku Hrvatsku obavlja inspekcijski nadzor nad osobama, njihovim stvarima, kao i prijevoznim sredstvima u prometu preko državne granice na području nadležnosti u svrhu zaštite pučanstva od unošenja karantenskih i drugih zaraznih bolesti u Republiku Hrvatsku; sanitarni nadzor nad brodovima; sanitarni nadzor nad zdravstvenom ispravnošću hrane i sirovina za njihovu proizvodnju u okviru nadležnosti; službenu kontrolu kakvoće hrane neživotinjskog podrijetla pri uvozu; sanitarni nadzor nad uvozom genetski modificiranih organizama; sanitarni nadzor nad predmetima opće uporabe, nad izvozom kemikalija, biocidnih proizvoda u Republiku Hrvatsku, nad prijenosom umrlih osoba iz inozemstva u Republiku Hrvatsku; izdaje suglasnost za otvaranje carinskih skladišta na temelju posebnih propisa; izrađuje stručne upute za rad i provodi stručni nadzor nad radom sanitarnih inspektora Službe; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Službe za jadransku Hrvatsku ustrojavaju se:

7.3.2.1. Područna jedinica – Odjel za Istru i Primorje

7.3.2.2. Područna jedinica – Odjel za Dalmaciju.

7.3.2.1. Područna jedinica – Odjel za Istru i Primorje

Članak 68.

Područna jedinica – Odjel za Istru i Primorje sa sjedištem u Rijeci obavlja inspekcijski nadzor iz djelokruga rada Službe na području Istre i Primorja. Odjel ima sljedeće ispostave: Granični prijelaz Luka Rijeka, Škrljevo i Pula; brine da svaki rashod bude opravdan stvarnom potrebom i potvrđen prethodnom kontrolom.

7.3.2.2. Područna jedinica – Odjel za Dalmaciju

Članak 69.

Područna jedinica – Odjel za Dalmaciju sa sjedištem u Splitu obavlja inspekcijski nadzor iz djelokruga rada Službe na području Dalmacije. Odjel ima sljedeće ispostave: Split – Sjeverna luka, Split – trajektna luka, Šibenik, Zadar koja uključuje granični prijelaz Ličko Petrovo Selo, Granični prijelaz Luka Ploče, Granični prijelaz Nova Sela, Dubrovnik, Granični prijelaz Karasovići i Granični prijelaz Vinjani Donji; brine da svaki rashod bude opravdan stvarnom potrebom i potvrđen prethodnom kontrolom.

7.4. Sektor županijske sanitarne inspekcije

Članak 70.

Sektor županijske sanitarne inspekcije obavlja inspekcijske, statističke, upravne i stručne poslove koji se odnose na zaštitu pučanstva od zaraznih bolesti, neionizirajućih zračenja, na zdravstvenu ispravnost hrane u okviru nadležnosti i predmeta opće uporabe te na proizvodnju, promet, uporabu i zbrinjavanje kemikalija, biocidnih proizvoda i drugih tvari štetnih po zdravlje ljudi, sanitarni nadzor nad izgradnjom građevina koje podliježu sanitarnom nadzoru, sanitarni nadzor nad proizvodnjom i prometom genetski modificiranih organizama na teritoriju jedinice lokalne i područne (regionalne) samouprave; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova Sektora županijske sanitarne inspekcije ustrojavaju se:

7.4.1. Služba za središnju Hrvatsku

7.4.2. Služba za sjeverozapadnu Hrvatsku

7.4.3. Služba za istočnu Hrvatsku

7.4.4. Služba za Istru i Primorje

7.4.5. Služba za sjevernu Dalmaciju

7.4.6. Služba za južnu Dalmaciju

7.4.7. Služba za Grad Zagreb

7.4.8. Služba za planiranje i koordinaciju rada županijske sanitarne inspekcije.

7.4.1. Služba za središnju Hrvatsku

Članak 71.

Služba za središnju Hrvatsku obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na sanitarni nadzor nad prometom predmeta opće uporabe i zaštitu od buke, sanitarni nadzor nad izvorima neionizirajućih zračenja, sanitarni nadzor nad zaštitom pučanstva od zaraznih bolesti, sanitarni nadzor nad zdravstvenom ispravnosti higijenom/sigurnosti hrane u proizvodnji i prometu u okviru nadležnosti, sanitarni nadzor nad prometom, uporabom i zbrinjavanjem kemikalija i biocidnih proizvoda, sanitarni nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, vodom za ljudsku potrošnju te građevinama i uređajima za javnu vodoopskrbu; obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; izrađuje zasebne i objedinjene planove rada Službe; brine da svaki rashod bude opravdan stvarnom potrebom i potvrđen prethodnom kontrolom.

Služba za središnju Hrvatsku obavlja poslove iz djelokruga rada Službe u ispostavama u Velikoj Gorici, Jastrebarskom, Vrbovcu, Samoboru, Ivanić Gradu, Dugom Selu, Zaprešiću, Svetom Ivanu Zelini, Krapini, Donjoj Stubici, Pregradi, Zaboku, Zlataru, Sisku, Novskoj, Kutini, Petrinji, Karlovcu, Ozlju, Slunju, Dugoj Resi i Ogulinu.

7.4.2. Služba za sjeverozapadnu Hrvatsku

Članak 72.

Služba za sjeverozapadnu Hrvatsku obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na sanitarni nadzor nad prometom predmeta opće uporabe i zaštitu od buke, sanitarni nadzor nad izvorima neionizirajućih zračenja, sanitarni nadzor nad zaštitom pučanstva od zaraznih bolesti, sanitarni nadzor nad zdravstvenom ispravnosti higijenom/sigurnosti hrane u proizvodnji i prometu u okviru nadležnosti, sanitarni nadzor nad prometom, uporabom i zbrinjavanjem kemikalija i biocidnih proizvoda, sanitarni nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, vodom za ljudsku potrošnju te građevinama i uređajima za javnu vodoopskrbu; obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; izrađuje zasebne i objedinjene planove rada Službe; brine da svaki rashod bude opravdan stvarnom potrebom i potvrđen prethodnom kontrolom.

Služba za sjeverozapadnu Hrvatsku obavlja poslove iz djelokruga rada Službe u ispostavama u Koprivnici, Križevcima, Đurđevcu, Bjelovaru, Daruvaru, Garešnici, Čazmi, Čakovcu, Varaždinu, Novom Marofu, Ivancu, Ludbregu, Virovitici i Slatini.

7.4.3. Služba za istočnu Hrvatsku

Članak 73.

Služba za istočnu Hrvatsku obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na sanitarni nadzor nad prometom predmeta opće uporabe i zaštitu od buke, sanitarni nadzor nad izvorima neionizirajućih zračenja, sanitarni nadzor nad zaštitom pučanstva od zaraznih bolesti, sanitarni nadzor nad zdravstvenom ispravnosti higijenom/sigurnosti hrane u proizvodnji i prometu u okviru nadležnosti, sanitarni nadzor nad prometom, uporabom i zbrinjavanjem kemikalija i biocidnih proizvoda, sanitarni nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, vodom za ljudsku potrošnju te građevinama i uređajima za javnu vodoopskrbu; obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; izrađuje zasebne i objedinjene planove rada Službe; brine da svaki rashod bude opravdan stvarnom potrebom i potvrđen prethodnom kontrolom.

Služba za istočnu Hrvatsku obavlja poslove iz djelokruga rada Službe u ispostavama u Osijeku, Našicama, Donjem Miholjcu, Valpovu, Đakovu, Vukovaru, Vinkovcima, Županji, Slavonskom Brodu, Novoj Gradišci, Požegi i Pakracu.

7.4.4. Služba za Istru i Primorje

Članak 74.

Služba za Istru i Primorje obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na sanitarni nadzor nad prometom predmeta opće uporabe i zaštitu od buke, sanitarni nadzor nad izvorima neionizirajućih zračenja, sanitarni nadzor nad zaštitom pučanstva od zaraznih bolesti, sanitarni nadzor nad zdravstvenom ispravnosti higijenom/sigurnosti hrane u proizvodnji i prometu u okviru nadležnosti, sanitarni nadzor nad prometom, uporabom i zbrinjavanjem kemikalija i biocidnih proizvoda, sanitarni nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, vodom za ljudsku potrošnju te građevinama i uređajima za javnu vodoopskrbu; obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; izrađuje zasebne i objedinjene planove rada Službe; brine da svaki rashod bude opravdan stvarnom potrebom i potvrđen prethodnom kontrolom.

Služba za Istru i Primorje obavlja poslove iz djelokruga rada Službe u ispostavama u Puli, Poreču, Rovinju, Bujama, Buzetu, Labinu, Pazinu, Rijeci, Opatiji, Crikvenici, Krku, Rabu, Malom Lošinju i Delnicama.

7.4.5. Služba za sjevernu Dalmaciju

Članak 75.

Služba za sjevernu Dalmaciju obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na sanitarni nadzor nad prometom predmeta opće uporabe i zaštitu od buke, sanitarni nadzor nad izvorima neionizirajućih zračenja, sanitarni nadzor nad zaštitom pučanstva od zaraznih bolesti, sanitarni nadzor nad zdravstvenom ispravnosti higijenom/sigurnosti hrane u proizvodnji i prometu u okviru nadležnosti, sanitarni nadzor nad prometom, uporabom i zbrinjavanjem kemikalija i biocidnih proizvoda, sanitarni nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, vodom za ljudsku potrošnju te građevinama i uređajima za javnu vodoopskrbu; obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; izrađuje zasebne i objedinjene planove rada Službe; brine da svaki rashod bude opravdan stvarnom potrebom i potvrđen prethodnom kontrolom.

Služba za sjevernu Dalmaciju obavlja poslove iz djelokruga rada Službe u ispostavama u Gospiću, Otočcu, Senju, Zadru, Biogradu na Moru, Pagu, Šibeniku, Kninu i Drnišu.

7.4.6. Služba za južnu Dalmaciju

Članak 76.

Služba za južnu Dalmaciju obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na sanitarni nadzor nad prometom predmeta opće uporabe i zaštitu od buke, sanitarni nadzor nad izvorima neionizirajućih zračenja, sanitarni nadzor nad zaštitom pučanstva od zaraznih bolesti, sanitarni nadzor nad zdravstvenom ispravnosti higijenom/sigurnosti hrane u proizvodnji i prometu u okviru nadležnosti, sanitarni nadzor nad prometom, uporabom i zbrinjavanjem kemikalija i biocidnih proizvoda, sanitarni nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, vodom za ljudsku potrošnju te građevinama i uređajima za javnu vodoopskrbu; obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; izrađuje zasebne i objedinjene planove rada Službe; brine da svaki rashod bude opravdan stvarnom potrebom i potvrđen prethodnom kontrolom.

Služba za južnu Dalmaciju obavlja poslove iz djelokruga rada Službe u ispostavama u Splitu, Makarskoj, Hvaru, Imotskom, Omišu, Solinu, Sinju, Visu, Trogiru, Kaštelima, Braču, Vrgorcu, Dubrovniku, Pločama, Metkoviću i Korčuli.

7.4.7. Služba za Grad Zagreb

Članak 77.

Služba za Grad Zagreb obavlja inspekcijske, upravne i stručne poslove na teritoriju jedinice lokalne i regionalne (područne) samouprave koji se odnose na sanitarni nadzor nad prometom predmeta opće uporabe i zaštitu od buke, sanitarni nadzor nad izvorima neionizirajućih zračenja, sanitarni nadzor nad zaštitom pučanstva od zaraznih bolesti, sanitarni nadzor nad zdravstvenom ispravnosti higijenom/sigurnosti hrane u proizvodnji i prometu u okviru nadležnosti, sanitarni nadzor nad prometom, uporabom i zbrinjavanjem kemikalija i biocidnih proizvoda, sanitarni nadzor nad prometom genetski modificiranih organizama; obavlja sanitarno-inspekcijski nadzor nad izgradnjom građevina koje podliježu sanitarnom nadzoru, vodom za ljudsku potrošnju te građevinama i uređajima za javnu vodoopskrbu; obavlja sanitarni nadzor nad provođenjem javnozdravstvenih mjera za zaštitu zdravlja ljudi od štetnih čimbenika okoliša; izrađuje zasebne i objedinjene planove rada Službe; brine da svaki rashod bude opravdan stvarnom potrebom i potvrđen prethodnom kontrolom.

RAD I DJELOKRUG ISPOSTAVA

Članak 78.

U ispostavama Službi predviđaju se samostalni izvršitelji koji obavljaju poslove iz djelokruga rada sanitarne inspekcije na područjima za koje su ustrojene, a prema potrebi posla mogu obavljati poslove i na drugim područjima.

7.4.8. Služba za planiranje i koordinaciju rada županijske sanitarne inspekcije

Članak 79.

Služba za planiranje i koordinaciju rada županijske sanitarne inspekcije obavlja inspekcijske, statističke, upravne i stručne poslove vezane za izradu objedinjenih planova rada Službi u Sektoru županijske sanitarne inspekcije; koordinira obavljanje sanitarnog nadzora nad proizvodnjom i prometom predmeta opće uporabe, sanitarnog nadzora nad izvorima neionizirajućih zračenja, sanitarnog nadzora nad zaštitom pučanstva od zaraznih bolesti, sanitarnog nadzora nad zdravstvenom ispravnosti hrane u proizvodnji i prometu u okviru nadležnosti, sanitarnog nadzora nad vodom za ljudsku potrošnju te građevinama i uređajima za javnu vodoopskrbu, sanitarnog nadzora nad prometom, uporabom i zbrinjavanjem kemikalija i biocidnih proizvoda, sanitarnog nadzora nad prometom genetski modificiranih organizama, sanitarnog nadzora nad provedbom mjera za zaštitu od buke, sanitarnog nadzora nad zaštitom od izvora neionizirajućeg zračenja, sanitarno-inspekcijskog nadzora nad izgradnjom građevina koje podliježu sanitarnom nadzoru, sanitarnog nadzora nad provođenjem javnozdravstvenih mjera za zaštitu zdravlja ljudi od štetnih čimbenika okoliša; objedinjava i analizira izvješća svih Službi u Sektoru županijske sanitarne inspekcije; brine se za suradnju i koordinaciju s ostalim Sektorima Uprave za sanitarnu inspekciju u cilju ujednačene, efikasne i učinkovite provedbe sanitarnih nadzora; izrađuje stručne upute za rad i provodi verifikaciju rada sanitarnih inspektora Sektora za županijsku sanitarnu inspekciju; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

8. SAMOSTALNI SEKTOR ZA INSPEKCIJE U ZDRAVSTVU

Članak 80.

Samostalni sektor za inspekcije u zdravstvu prati i proučava stanja u zdravstvenoj zaštiti i poduzima mjere za kvalitetno obavljanje djelatnosti te obavlja inspekcijske, upravne i stručne poslove nadzora provedbe zakona, drugih propisa i općih akata djelatnosti zdravstva kao i stručnog rada zdravstvenih ustanova, trgovačkih društava koja obavljaju zdravstvenu djelatnost, zdravstvenih radnika te privatnih zdravstvenih radnika; surađuje s komorama u provođenju poslova iz djelokruga rada; prati i proučava stanja u zdravstvenoj zaštiti u području lijekova i poduzima mjere za kvalitetno obavljanje farmaceutske djelatnosti; obavlja inspekcijske, upravne i stručne poslove vezane uz ispitivanje i promet lijekova, medicinskih proizvoda, kliničkog ispitivanja lijekova i medicinskih proizvoda, obavješćivanja i oglašavanja o lijekovima i medicinskim proizvodima; obavlja inspekcijske, upravne i stručne poslove nadzora provedbe zakona i drugih propisa i općih akata te stručnog rada zdravstvenih ustanova, zdravstvenih radnika te privatnih zdravstvenih radnika u području krvi, krvnih pripravaka, tkiva i stanica, medicinske oplodnje te organa za presađivanje; sudjeluje u osiguranju sustava biovigilancije u okviru svoje nadležnosti; planira kratkoročne i srednjoročne radne zadatke; izrađuje upute o postupanju u različitim procesima rada; analizira funkcije iz djelokruga rada; vodi očevidnike/registre u vezi s postupanjem u procesu rada; sudjeluje u izradi zakonske regulative i drugih propisa iz djelokruga rada; osigurava ustrojavanje i upravljanje sustavom kvalitete i unaprjeđenje kvalitete Sektora; organizira edukaciju za inspektore; surađuje s međunarodnim tijelima i organizacijama iz djelokruga rada; podnosi izvješća o učinjenom u kvantitativnom i kvalitativnom smislu; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga rada Samostalnog sektora za inspekcije u zdravstvu ustrojavaju se:

8.1. Služba zdravstvene inspekcije

8.2. Služba farmaceutske inspekcije

8.3. Služba za inspekciju krvi, tkiva i stanica.

8.1. Služba zdravstvene inspekcije

Članak 81.

Služba zdravstvene inspekcije prati i proučava stanja u zdravstvenoj zaštiti i poduzima mjere za kvalitetno obavljanje djelatnosti te obavlja inspekcijske stručne poslove nadzora provedbe zakona, drugih propisa i općih akata iz djelatnosti zdravstva, stručnog rada zdravstvenih ustanova, trgovačkih društava koja obavljaju zdravstvenu djelatnost, zdravstvenih radnika te privatnih zdravstvenih radnika, primjene sredstava i metoda za prevenciju, dijagnostiku, terapiju i rehabilitaciju, načina vođenja i korištenja odgovarajuće medicinske dokumentacije i evidencije; prati rad zdravstvenih radnika u obavljanju poslova pružanja zdravstvenih usluga u turizmu; pruža pomoć građanima, zdravstvenim ustanovama i zdravstvenim radnicima u provođenju propisa i mjera iz zdravstvene djelatnosti; prati odnose zdravstvenih radnika i ostalog osoblja prema bolesniku; surađuje s komorama i drugim stručnim organizacijama u provođenju poslova iz djelokruga rada; surađuje s inspekcijama drugih tijela državne uprave; planira kratkoročne i srednjoročne radne zadatke; izrađuje upute o postupanju u različitim procesima rada; analizira funkcije iz djelokruga rada; vodi očevidnike i registre u vezi s postupanjem u procesu rada; osigurava ustrojavanje i upravljanje sustavom kvalitete i unaprjeđenje kvalitete rada Službe; sudjeluje u izradi zakonske regulative i drugih propisa iz djelokruga rada; podnosi izvješća o učinjenom u kvantitativnom i kvalitativnom smislu; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

Za obavljanje poslova iz djelokruga Službe zdravstvene inspekcije ustrojavaju se:

8.1.1. Odjel za nadzor na primarnoj razini zdravstvene zaštite

8.1.2. Odjel za nadzor na sekundarnoj i tercijarnoj razini zdravstvene zaštite.

8.1.1. Odjel za nadzor na primarnoj razini
zdravstvene zaštite

Članak 82.

Odjel za nadzor na primarnoj razini zdravstvene zaštite prati i proučava stanja u zdravstvenoj zaštiti na primarnoj razini; poduzima mjere za kvalitetno obavljanje djelatnosti; obavlja inspekcijske, upravno stručne poslove nadzora provedbe zakona, drugih propisa i općih akata u djelatnosti zdravstva; obavlja nadzor stručnog rada zdravstvenih ustanova, zdravstvenih radnika te privatnih zdravstvenih radnika na primarnoj razini zdravstvene zaštite, primjene sredstava i metoda za prevenciju, dijagnostiku, terapiju i rehabilitaciju, načina vođenja i korištenja odgovarajuće medicinske dokumentacije i evidencije; pruža pomoć građanima, zdravstvenim ustanovama i zdravstvenim radnicima u provođenju propisa i mjera iz zdravstvene djelatnosti; prati odnose zdravstvenih radnika i ostalog osoblja prema bolesniku; surađuje s komorama i drugim stručnim organizacijama u provođenju poslova iz djelokruga; surađuje s inspekcijama drugih tijela državne uprave; planira kratkoročne i srednjoročne radne zadatke; izrađuje upute o postupanju u različitim procesima rada; analizira funkcije iz djelokruga rada; vodi očevidnike/registre u vezi s postupanjem u procesu rada; sudjeluje u izradi zakonske regulative i drugih propisa iz djelokruga rada; podnosi izvješća o učinjenom u kvantitativnom i kvalitativnom smislu; brine da svaki rashod bude opravdan stvarnom potrebom i potvrđen prethodnom kontrolom.

8.1.2. Odjel za nadzor na sekundarnoj i tercijarnoj razini zdravstvene zaštite

Članak 83.

Odjel za nadzor na sekundarnoj i tercijarnoj razini zdravstvene zaštite prati i proučava stanja u zdravstvenoj zaštiti na sekundarnoj i tercijarnoj razini u poliklinikama, bolnicama, lječilištima, klinikama, kliničkim bolnicama, kliničkim bolničkim centrima i zdravstvenim zavodima na tercijarnoj razini; poduzima mjere za kvalitetno obavljanje djelatnosti; obavlja inspekcijske, upravne stručne poslove nadzora provedbe zakona, drugih propisa i općih akata djelatnosti zdravstva; obavlja nadzor stručnog rada zdravstvenih ustanova, zdravstvenih radnika, primjene sredstava i metoda za prevenciju, dijagnostiku, terapiju i rehabilitaciju, načina vođenja i korištenja odgovarajuće medicinske dokumentacije i evidencije; pruža pomoć građanima, zdravstvenim ustanovama i zdravstvenim radnicima u provođenju propisa i mjera iz zdravstvene djelatnosti; prati odnose zdravstvenih radnika i ostalog osoblja prema bolesniku i surađuje s komorama i drugim stručnim organizacijama u provođenju poslova iz djelokruga rada; surađuje s inspekcijama drugih tijela državne uprave; planira kratkoročne i srednjoročne radne zadatke; izrađuje upute o postupanju u različitim procesima rada; analizira funkcije iz djelokruga rada; vodi očevidnike/registre u vezi s postupanjem u procesu rada; sudjeluje u izradi zakonske regulative i drugih propisa iz djelokruga rada; podnosi izvješća o učinjenom u kvantitativnom i kvalitativnom smislu; brine da svaki rashod bude opravdan stvarnom potrebom i potvrđen prethodnom kontrolom.

8.2. Služba farmaceutske inspekcije

Članak 84.

Služba farmaceutske inspekcije obavlja inspekcijske, upravne i stručne poslove nadzora provedbe zakona i drugih propisa i općih akata u području lijekova i medicinskih proizvoda; organizira i provodi inspekcijski nadzor nad ispitivanjem, izradom, provjerom kakvoće, stavljanjem u promet te prometom lijekova, medicinskih proizvoda, krivotvorenim lijekovima, kliničkim ispitivanjem lijekova i medicinskih proizvoda, obavještavanjem i oglašavanjem o lijekovima i medicinskim proizvodima; provodi uzorkovanje lijekova i medicinskih proizvoda; daje mišljenje o ispunjavanju uvjeta dobre prakse u prometu na veliko lijekovima u postupku davanja dozvole za prometna na veliko lijekovima; izdaje potvrde o provođenju dobre prakse u prometu na veliko lijekovima; izdaje potvrde za dobru laboratorijsku praksu; izdaje dozvole za rad s prekursorima za droge kategorije I; donosi godišnje planove nadzora, godišnji plan uzorkovanja iz prometa; planira kratkoročne i srednjoročne radne zadatke; izrađuje upute o postupanju u različitim procesima rada; analizira funkcije iz djelokruga rada; vodi očevidnike/registre u vezi s postupanjem u procesu rada; podnosi izvješća o učinjenom u kvantitativnom i kvalitativnom smislu; osigurava ustrojavanje i upravljanje sustavom kvalitete i unaprjeđenje kvalitete; surađuje s inspekcijama drugih tijela državne uprave; sudjeluje u izradi zakonske regulative i drugih propisa iz djelokruga rada; surađuje s međunarodnim organizacijama iz djelokruga rada; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

8.3. Služba za inspekciju krvi, tkiva i stanica

Članak 85.

Služba za inspekciju krvi, tkiva i stanica obavlja inspekcijske, upravne i stručne poslove nadzora provedbe zakona i drugih propisa i općih akata te stručnog rada zdravstvenih ustanova, zdravstvenih radnika te privatnih zdravstvenih radnika u području krvi, krvnih pripravaka, tkiva i stanica, medicinske oplodnje te organa za presađivanje; organizira i provodi inspekcijski nadzor u području djelatnosti uzimanja, pohrane i presađivanja tkiva i stanica, planiranja, prikupljanja i testiranja krvi te proizvodnje, čuvanja, raspodjele i izdavanja krvnih pripravaka, djelatnosti medicinske oplodnje te uzimanja, dodjele, presađivanja i razmjene organa; daje mišljenje u postupku davanja odobrenja za obavljanje djelatnosti uzimanja, pohrane i presađivanja tkiva i stanica, planiranja, prikupljanja i testiranja krvi te proizvodnje, čuvanja, raspodjele i izdavanja krvnih pripravaka, medicinske oplodnje te uzimanja, dodjele, presađivanja i razmjene organa; sudjeluje u osiguranju sustava biovigilancije u okviru nadležnosti; predlaže i sudjeluje u izradi indikatora kvalitete te predlaže, potiče i prati primjenu mjera za ustrojavanje sustava kvalitete, za upravljanje i unaprjeđenje kvalitete u djelatnostima iz djelokruga nadležnosti; sudjeluje u ustrojavanju i radu IT sustava za djelatnosti iz svog djelokruga; sudjeluje u ustrojavanju i prati propisane evidencije i registre u vezi s krvi i krvnim pripravcima, tkivima i stanicama, medicinskom oplodnjom i organima za presađivanje; sudjeluje u radu nacionalnih povjerenstava iz djelokruga rada; sudjeluje u izradi prijedloga kratkoročnih, srednjoročnih i dugoročnih strateških dokumenata (politika, strategija, planova) za djelatnosti iz svog djelokruga; sudjeluje na stručnim skupovima i drugim vidovima edukacije iz djelokruga rada; predlaže i organizira, u suradnji s nacionalnim i međunarodnim stručnim društvima i organizacijama, edukaciju za radnike u zdravstvu iz djelokruga rada; surađuje i sudjeluje u radu tijela Europske unije i drugih međunarodnih tijela te stručnih organizacija iz djelokruga rada izravno i putem nadležnih tijela Republike Hrvatske; sudjeluje, priprema i provodi nacionalne i međunarodne projekte iz svog djelokruga; sudjeluje u izradi nacionalnih i međunarodnih izvješća svog djelokruga; planira kratkoročne i srednjoročne radne zadatke; izrađuje upute o postupanju u različitim procesima rada; analizira funkcije iz djelokruga rada; osigurava ustrojavanje i upravljanje sustavom kvalitete i unaprjeđenje kvalitete; sudjeluje u izradi zakonske regulative i drugih propisa iz djelokruga rada; utvrđuje potrebna financijska sredstva i sudjeluje u izradi proračuna za navedene djelatnosti; priprema odgovore na predstavke i pritužbe iz djelokruga rada; brine da svaki rashod bude opravdan stvarnom potrebom i potvrđen prethodnom kontrolom.

9. SAMOSTALNI SEKTOR ZA EUROPSKE POSLOVE, MEĐUNARODNU SURADNJU I PROTOKOL

Članak 86.

Samostalni sektor za europske poslove, međunarodnu suradnju i protokol obavlja i koordinira poslove koji se odnose na predstavljanje i sudjelovanje Ministarstva u radu tijela Europske unije; upravne i stručne poslove koji se odnose na suradnju i koordinaciju europskih poslova u području zdravstva s ostalim nadležnim tijelima državne uprave, kao i s drugim ustrojstvenim jedinicama Ministarstva u okviru poslova iz njihovog djelokruga koji su povezani s Europskom unijom, a radi njihovog koordiniranog istupanja u tijelima i institucijama Europske unije; koordinira pripremu, izradu i usuglašavanje prijedloga nacionalnih stajališta iz područja zdravstva koje usvaja Vlada Republike Hrvatske, kao i drugih dokumenata Republike Hrvatske za sastanke Vijeća Europske unije, odnosno za sastanke Odbora Stalnih predstavnika pri Europskoj uniji (COREPER I) na osnovi kojih Ministarstvo zdravstva djeluje u institucijama i tijelima Europske unije; djeluje kao glavna kontakt točka za primanje i koordinaciju dokumenata Europske unije koja se dostavlja od strane Ministarstva vanjskih i europskih poslova u cilju sudjelovanja u radnim skupinama Vijeća Europske unije i Europske komisije; pruža analitičku podršku iz djelokruga; prati kretanja unutar Europske unije, stajališta i aktivnosti institucija i tijela Europske unije i država članica Europske unije, surađuje sa Stalnim predstavništvom Republike Hrvatske pri Europskoj uniji i pri Europskoj zajednici za atomsku energiju; održava odnose s nadležnim tijelima Europske unije kao i s diplomatskim predstavnicima drugih zemalja u području zdravstva; prati usklađenost propisa iz područja zdravstvene zaštite i zdravstvenog osiguranja te javnog zdravstva s propisima Europske unije; prati sudsku praksu vezano uz primjenu propisa na području zdravstvene zaštite i zdravstvenog osiguranja u Europskoj uniji; obavlja poslove koordinacije sustava socijalne sigurnosti; sudjeluje u postupcima sklapanja međunarodnih ugovora o socijalnom osiguranju u dijelu zdravstvene zaštite i zdravstvenog osiguranja; obavještava Europsku komisiju o mjerama prijenosa direktiva i ispunjavanja drugih obveza u nacionalno zakonodavstvo; predlaže i provodi mjere u cilju unaprjeđenja odnosa s državama članicama Europske unije u području zdravstva; obavlja upravne i stručne poslove vezane uz međunarodnu suradnju, pripreme međunarodnih ugovora, programa i protokola o suradnji u području zdravstva i medicine te osigurava njihovo izvršavanje; predlaže, potiče i koordinira bilateralnu i multilateralnu suradnju s ministarstvima nadležnim za područje zdravstva i/ili srodnim organizacijama; koordinira suradnju i djelovanje Ministarstva unutar Svjetske zdravstvene organizacije kao i suradnju s ostalim međunarodnim organizacijama i institucijama te regionalnim inicijativama; vodi aktivnosti vezane za kandidaturu Ministarstva za članstvo u tijelima Svjetske zdravstvene organizacije i međunarodnim organizacijama; obavlja koordinaciju aktivnosti između Europske unije i Svjetske zdravstvene organizacije; sudjeluje u izradi strateških ciljeva iz djelokruga rada i planiranju proračuna Ministarstva, vodi evidenciju i registre u vezi s obavljenim zadaćama; nadzire izvršenje financijskih obveza Ministarstva prema Svjetskoj zdravstvenoj organizaciji i svim drugim međunarodnim organizacijama i inicijativama.

Za obavljanje poslova iz djelokruga rada Samostalnog sektora za europske poslove, međunarodnu suradnju i protokol ustrojavaju se:

9.1. Služba za europske poslove

9.2. Služba za međunarodnu suradnju i protokol.

9.1. Služba za europske poslove

Članak 87.

Služba za europske poslove prati kretanja unutar Europske unije, stajališta i aktivnosti Europske unije i država članica; koordinira pripremu i izradu prijedloga nacionalnih stajališta iz djelokruga Ministarstva koje usvaja Vlada Republike Hrvatske, kao i drugih dokumenata Ministarstva za sastanke u radnim tijelima Vijeća Europske unije i Odbora Stalnih predstavnika pri Europskoj uniji (COREPER I) s drugim tijelima državne uprave i ustrojstvenim jedinicama unutar Ministarstva iz djelokruga europskih poslova; pruža potporu i priprema materijale za sastanke ministra i drugih dužnosnika u tijelima i institucijama Europske unije; pruža stručnu i logističku podršku u organizaciji sudjelovanja predstavnika Ministarstva i ostalih ustanova s kojima surađuje Ministarstvo u radu tijela Europske unije, pri čemu surađuje sa Stalnim predstavništvom Republike Hrvatske pri Europskoj uniji i pri Europskoj zajednici za atomsku energiju; prati njihov rad i vodi evidenciju o sudjelovanjima; priprema relevantne informacije u zdravstvenim pitanjima unutar Europske unije; poduzima aktivnosti u svrhu usklađivanja pravnih propisa iz područja zdravstvene zaštite i zdravstvenog osiguranja s propisima Europske unije te prati provođenje propisa iz područja zdravstva; obavještava Europsku komisiju o mjerama prijenosa direktiva i ispunjavanja drugih obveza u nacionalno zakonodavstvo; obavlja poslove koordinacije sustava socijalne sigurnosti; sudjeluje u postupcima sklapanja i primjene bilateralnih ugovora na području zdravstva i medicine kao i međunarodnih ugovora o socijalnom osiguranju u dijelu zdravstvene zaštite i zdravstvenog osiguranja uključujući pitanja azilanata u nadležnosti Ministarstva; inicira izmjene i donošenje zakona i drugih propisa u skladu s propisima Europske unije; prati rad Europske unije i njezin razvoj; prati rad institucija Europske unije, njihovo funkcioniranje i procedure; surađuje s drugim tijelima državne uprave pri formiranju stajališta Ministarstva o pojedinim pitanjima iz svog djelokruga; surađuje s ostalim ustrojstvenim jedinicama Ministarstva koje se bave europskim poslovima; priprema i održava redovne sastanke europske koordinacije Ministarstva; sudjeluje u radu Međuresorne radne skupine za europske poslove pri Ministarstvu vanjskih i europskih poslova; priprema imenovanja stručnjaka Republike Hrvatske u tijelima i inicijativama Europske unije, prati njihov rad i vodi evidenciju o njihovim sudjelovanjima; prati i koordinira poslove vezano uz aktivnosti Europske unije u Svjetskoj zdravstvenoj organizaciji; koordinira, organizira i prati provedbu aktivnosti vezanih uz prenošenje hrvatskih iskustava iz pristupnih pregovora u području zdravstva i pruža stručnu i tehničku pomoć u organizaciji tih aktivnosti; utvrđuje potrebe za usavršavanjem u području europskih poslova što uključuje razvoj specifičnih znanja, vještina i sposobnosti i sukladno tome koordinira programe izobrazbe i usavršavanja državnih službenika u području europskih poslova, predlaže i potiče praksu provođenja analize učinaka prilagodbe zdravstvenog sustava sustavu Europske unije; sudjeluje u pripremi očitovanja Republike Hrvatske povodom podnesenih tužbi Europskom sudu za ljudska prava, obavlja poslove praćenja sudske prakse Europskog suda za ljudska prava; sudjeluje u provedbi postupaka izvršenja presuda Europskog suda za ljudska prava iz područja zdravstvene zaštite i zdravstvenog osiguranja; sudjeluje u izradi svih pisanih mišljenja (odgovora) u postupku zbog povrede prava Europske unije, sudjeluje u izradi potrebnih obrazloženja (odgovora) tijekom trajanja postupka zbog povrede prava Europske unije; koordinira pripremu očitovanja u vezi s postupcima zbog povrede prava Europske unije (EU PILOT, INFR); prati i koordinira aktivnosti u svezi prethodne notifikacije u neharmoniziranom području.

9.2. Služba za međunarodnu suradnju i protokol

Članak 88.

Služba za međunarodnu suradnju i protokol obavlja izravno i putem nadležnih tijela Republike Hrvatske stručne i administrativne poslove međunarodne suradnje Ministarstva; obavlja poslove pripreme međunarodnih ugovora, programa i protokola u području zdravstva i medicine; vodi evidenciju i osigurava njihovo izvršavanje; predlaže i provodi mjere u cilju unaprjeđenja međunarodne suradnje; pruža analitičku podršku iz djelokruga; koordinira, organizira i prati provedbu aktivnosti vezanih uz suradnju sa Svjetskom zdravstvenom organizacijom; prati i koordinira partnerske aktivnosti unutar Zdravstvene mreže jugoistočne Europe (SEEHN); Vijeća Europe, NATO-a i ostalih međunarodnih organizacija i regionalnih inicijativa u području zdravstva; potiče, predlaže i koordinira bilateralnu suradnju s ministarstvima nadležnim za područje zdravstva i/ili srodnim organizacijama iz regije i svijeta; obavlja stručne poslove pripreme vezano uz sklapanja međunarodnih ugovora u području zdravstva i medicine i njihovu provedbu sa stranim zemljama, vodi evidenciju o njima, izrađuje nacrte prijedloga međunarodnih akata i ugovora iz djelokruga Ministarstva u suradnji s ostalim ustrojstvenim jedinicama Ministarstva; obavlja stručne, organizacijske poslove vezano uz međunarodna sudjelovanja ministra, državnih tajnika i ostalih dužnosnika Ministarstva; priprema, izrađuje i provodi program boravka stranih dužnosnika i ostalog osoblja; organizira prikupljanje podataka i pripremu kalendara međunarodnih sudjelovanja; vodi brigu o ceremonijalnom diplomatskom dopisivanju ministra i državnih tajnika; priprema imenovanja stručnjaka Republike Hrvatske u međunarodnim organizacijama i inicijativama, prati njihov rad i vodi evidenciju o njihovim sudjelovanjima; pruža stručnu i logističku podršku u organizaciji sudjelovanja predstavnika Ministarstva i ostalih ustanova s kojima Ministarstvo surađuje u tijelima Europske unije i na međunarodnim skupovima pri čemu surađuje s diplomatskim misijama i predstavništvima Republike Hrvatske u inozemstvu, kao i diplomatskim predstavnicama drugih zemalja u Republici Hrvatskoj; koordinira i prati provedbu međunarodne razvojne suradnje u području zdravstva koju Republika Hrvatska pruža zemljama u razvoju i nerazvijenim zemljama; sustavno prikuplja i obrađuje podatke o raznim oblicima razvojne suradnje u području zdravstva; sudjeluje u planiranju proračuna Ministarstva; brine da svaki rashod bude opravdan stvarnom potrebom i potvrđen prethodnom kontrolom; vodi registre o obavljenim poslovima.

10. SAMOSTALNA SLUŽBA ZA UNUTARNJU REVIZIJU

Članak 89.

Samostalna služba za unutarnju reviziju provodi unutarnju reviziju za cjelokupno Ministarstvo i u korisnicima proračuna u nadležnosti Ministarstva koji nemaju obvezu uspostaviti unutarnju reviziju, te u trgovačkim društvima i drugim pravnim osobama obveznicima davanja Izjave o fiskalnoj odgovornosti, a koje su u nadležnosti Ministarstva i nemaju obvezu ustrojiti vlastitu unutarnju reviziju; daje stručna mišljenja i savjete u cilju poboljšanja upravljanja poslovanjem i rizicima te poboljšanja sustava unutarnjih kontrola; provodi unutarnje revizije u skladu s najboljom strukovnom praksom i kodeksom strukovne etike unutarnjih revizora, uzimajući u obzir međunarodne standarde unutarnje revizije; analizira, testira i ocjenjuje sustave unutarnjih kontrola; provodi unutarnje revizije u području službenih kontrola zdravstvene ispravnosti, higijene i sigurnosti hrane u okviru nadležnosti; obavlja revizije poslovnih sustava Ministarstva te revizije korištenja sredstava Europske unije; daje preporuke revidiranim subjektima i ministru u svrhu postizanja bolje učinkovitosti i djelotvornosti sustava unutarnjih kontrola; obavlja revizije na zahtjev ministra; izrađuje strateške i godišnje planove unutarnje revizije; izrađuje godišnje izvješće o obavljenim revizijama i aktivnostima unutarnje revizije, kao i druga propisana izvješća te ih dostavlja nadležnim institucijama; izrađuje mišljenje unutarnjih revizora o sustavu financijskog upravljanja i kontrola za revidirana područja koje je sastavni dio Izjave o fiskalnoj odgovornosti; prati provedbu preporuka navedenih u izvješćima iz prethodno obavljenih revizija; izrađuje i provodi program osiguranja kvalitete i unaprjeđenja rada unutarnje revizije; prati i predlaže edukaciju unutarnjih revizora; surađuje sa Sektorom za harmonizaciju unutarnje revizije i financijske kontrole Ministarstva financija; surađuje i s drugim tijelima i institucijama.

Za obavljanje poslova iz djelokruga Samostalne službe za unutarnju reviziju ustrojavaju se:

10.1. Odjel za reviziju poslovnih sustava i europskih fondova

10.2. Odjel za reviziju provođenja službene kontrole zdravstvene ispravnosti, higijene i sigurnosti hrane.

10.1. Odjel za reviziju poslovnih sustava i europskih fondova

Članak 90.

Odjel za reviziju poslovnih sustava i europskih fondova provodi unutarnje revizije sustava poslovanja iz djelokruga Ministarstva i u korisnicima proračuna u nadležnosti Ministarstva koji nemaju obvezu uspostaviti unutarnju reviziju a za koje nije donesena odluka o uspostavi unutarnje revizije, osim revizija provođenja službene kontrole zdravstvene ispravnosti, higijene i sigurnosti hrane, u skladu s najboljom strukovnom praksom i kodeksom strukovne etike unutarnjih revizora, uzimajući u obzir međunarodne standarde unutarnje revizije; daje stručna mišljenja u svrhu poboljšanja poslovanja Ministarstva; procjenjuje, testira, analizira i ocjenjuje sustave poslovanja, sustav unutarnjih kontrola na temelju procjene rizika; izrađuje izvješća o obavljenoj unutarnjoj reviziji koja podnosi revidiranim subjektima i ministru; provodi unutarnje revizije korištenja sredstava Europske unije; daje preporuke revidiranim subjektima u svrhu zaštite financijskih interesa Ministarstva i Europske unije te postizanja veće učinkovitosti i djelotvornosti sustava; izvršava savjetodavnu ulogu; sudjeluje u izradi strateških i godišnjih planova te periodičkih i godišnjih izvješća; sudjeluje u izradi mišljenja unutarnjih revizora o sustavu financijskog upravljanja i kontrola za revidirana područja koje je sastavni dio Izjave o fiskalnoj odgovornosti; prati provedbu preporuka navedenih u izvješćima iz prethodno obavljenih unutarnjih revizija; obavlja i druge poslove iz djelokruga rada; sudjeluje u predlaganju i praćenju stalne edukacije unutarnjih revizora.

10.2. Odjel za reviziju provođenja službene kontrole zdravstvene ispravnosti, higijene i sigurnosti hrane

Članak 91.

Odjel za reviziju provođenja službene kontrole zdravstvene ispravnosti, higijene i sigurnosti hrane provodi unutarnje revizije službene kontrole zdravstvene ispravnosti, higijene i sigurnosti hrane u skladu s najboljom strukovnom praksom i kodeksom strukovne etike unutarnjih revizora uzimajući u obzir međunarodne standarde unutarnje revizije; daje stručna mišljenja sa svrhom poboljšanja poslovanja Ministarstva; procjenjuje, testira, analizira i ocjenjuje sustave poslovanja, sustav unutarnjih kontrola na temelju procjene rizika; izrađuje izvješća o obavljenoj unutarnjoj reviziji koja podnosi revidiranim subjektima i ministru; daje preporuke revidiranim subjektima u svrhu zaštite financijskih interesa Ministarstva te izvršava savjetodavnu ulogu; sudjeluje u izradi strateških i godišnjih planova te periodičkih i godišnjih izvješća; sudjeluje u izradi mišljenja unutarnjih revizora o sustavu financijskog upravljanja i kontrola za revidirana područja koje je sastavni dio Izjave o fiskalnoj odgovornosti; prati provedbu preporuka navedenih u izvješćima iz prethodno obavljenih unutarnjih revizija; obavlja i druge poslove iz djelokruga rada; sudjeluje u predlaganju i praćenju stalne edukacije unutarnjih revizora; surađuje i s drugim tijelima, službama ili jedinicama nadležnim za provedbu službenih kontrola zdravstvene ispravnosti, higijene i sigurnosti hrane.

III. UPRAVLJANJE MINISTARSTVOM

Članak 92.

Ministar predstavlja Ministarstvo i upravlja njegovim radom.

Državni tajnik kojega odredi ministar zamjenjuje ministra u slučaju njegove odsutnosti ili spriječenosti.

Državni tajnik provodi utvrđenu politiku Vlade Republike Hrvatske u jednom ili više upravnih područja za koje je nadležan sukladno nalozima ministra.

Radom Glavnog tajništva upravlja glavni tajnik Ministarstva.

Radom upravnih organizacija ustrojenih u sustavu Ministarstva upravljaju pomoćnici ministra.

Članak 93.

Radom Kabineta ministra upravlja tajnik Kabineta ministra.

Radom samostalnih sektora upravljaju načelnici samostalnih sektora.

Radom sektora upravljaju načelnici sektora.

Radom samostalne službe upravlja voditelj samostalne službe.

Radom službi upravljaju voditelji službi.

Radom odjela upravljaju voditelji odjela.

Članak 94.

Državni tajnici odgovorni su za svoj rad ministru i Vladi Republike Hrvatske.

Pomoćnici ministra odgovorni su za svoj rad ministru i Vladi Republike Hrvatske.

Glavni tajnik Ministarstva odgovoran je za svoj rad ministru i Vladi Republike Hrvatske.

Načelnici sektora u sastavu Glavnog tajništva odgovorni su za svoj rad ministru, nadležnom državnom tajniku i glavnom tajniku Ministarstva.

Voditelji službi u sastavu Glavnog tajništva odgovorni su za svoj rad ministru, nadležnom državnom tajniku, glavnom tajniku Ministarstva i načelniku sektora.

Načelnici sektora u sastavu upravnih organizacija odgovorni su za svoj rad ministru, nadležnom državnom tajniku i pomoćniku ministra.

Voditelji službi u sastavu upravnih organizacija odgovorni su za svoj rad ministru, nadležnom državnom tajniku, pomoćniku ministra i načelniku sektora.

Voditelji odjela u sastavu upravnih organizacija odgovorni su za svoj rad ministru, nadležnom državnom tajniku, pomoćniku ministra, načelniku sektora i voditelju službe.

Načelnici samostalnih sektora za svoj rad odgovorni su ministru i nadležnom državnom tajniku.

Voditelj samostalne službe za svoj rad odgovoran je ministru i nadležnom državnom tajniku, a voditelj Samostalne službe za unutarnju reviziju za svoj rad odgovoran je izravno ministru.

Tajnik Kabineta ministra za svoj rad odgovoran je ministru i nadležnom državnom tajniku.

Članak 95.

Savjetodavno tijelo ministra je Stručni kolegij ministra.

Sastav i način rada Stručnog kolegija ministar će utvrditi Pravilnikom o unutarnjem redu Ministarstva.

Članak 96.

Za raspravljanje o pojedinim pitanjima iz djelokruga Ministarstva, a osobito za utvrđivanje nacrta propisa, davanja mišljenja i prijedloga u osobito značajnim stvarima, ministar može osnovati stručne savjete, povjerenstva, radne skupine i slično.

Odlukom o osnivanju stručnog savjeta, povjerenstva, odnosno radne skupine iz stavka 1. ovoga članka utvrdit će se njegov sastav, djelokrug, način rada te druge pojedinosti.

IV. PLANIRANJE POSLOVA U MINISTARSTVU

Članak 97.

Ministar donosi Godišnji plan rada najkasnije do kraja tekuće godine za iduću godinu.

Godišnji plan rada sadrži opći prikaz zadaća i poslova Ministarstva te podatke o ciljevima koji se planiraju ostvariti, a koji su vezani uz opće i posebne ciljeve sadržane u strateškim planovima za trogodišnje razdoblje, kao i podatke o najznačajnijim rizicima koji mogu utjecati na realizaciju postavljenih ciljeva.

V. RASPORED RADNOG VREMENA I RAD SA STRANKAMA

Članak 98.

Radno vrijeme Ministarstva uredit će se Pravilnikom o unutarnjem redu Ministarstva.

Uredovne dane određuje ministar posebnom odlukom.

VI. OKVIRNI BROJ SLUŽBENIKA I NAMJEŠTENIKA

Članak 99.

Okvirni broj državnih službenika i namještenika potrebnih za obavljanje poslova iz djelokruga rada Ministarstva određen je u tablici koja je sastavni dio ove Uredbe.

VII. PRIJELAZNE I ZAVRŠNE ODREDBE

Članak 100.

Pravilnikom o unutarnjem redu Ministarstva utvrdit će se broj potrebnih državnih službenika i namještenika s naznakom njihovih poslova i zadaća i stručnih uvjeta potrebnih za njihovo obavljanje, njihove ovlasti i odgovornosti te druga pitanja od važnosti za rad Ministarstva koja nisu uređena ovom Uredbom.

Pravilnik o unutarnjem redu Ministarstva donijet će ministar, uz prethodnu suglasnost središnjeg tijela državne uprave nadležnog za službeničke odnose, u roku 30 dana od dana stupanja na snagu ove Uredbe.

Čelnik tijela ili službena osoba u čijem je opisu poslova vođenje upravnog postupka ili rješavanje o upravnoj stvari, donijet će rješenja o rasporedu na radna mjesta državnih službenika i namještenika u roku 30 dana od dana isteka roka iz stavka 2. ovoga članka.

Članak 101.

Danom stupanja na snagu ove Uredbe prestaje važiti Uredba o unutarnjem ustrojstvu Ministarstva zdravlja (»Narodne novine«, br. 116/14 i 36/15).

Članak 102.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/14

Urbroj: 50301-25/12-17-2

Zagreb, 9. veljače 2017.

Predsjednik
mr. sc. Andrej Plenković, v. r.

OKVIRNI BROJ DRŽAVNIH SLUŽBENIKA I NAMJEŠTENIKA MINISTARSTVA ZDRAVSTVA

|  |  |  |
| --- | --- | --- |
| Redni broj | UNUTARNJE USTROJSTVENE JEDINICE U SASTAVU MINISTARSTVA ZDRAVSTVA | Broj službenika i namještenika |
| 1. | KABINET MINISTRA | 15 |
| 2. | GLAVNO TAJNIŠTVO | 1 |
|  | neposredno u Glavnom tajništvu, izvan sastava nižih ustrojstvenih jedinica Glavnog tajništva | 1 |
| 2.1. | Sektor za pravne poslove | 1 |
| 2.1.1. | Služba za normativne poslove | 7 |
| 2.1.2. | Služba za zastupanje i suradnju s pravosudnim tijelima | 7 |
| 2.2. | Sektor za informatičke tehnologije | 1 |
| 2.2.1. | Služba za analizu, informatizaciju i poboljšavanje poslovnih procesa | 7 |
| 2.2.2. | Služba za korisničku podršku | 7 |
| 2.3. | Sektor za ljudske potencijale, službeničke odnose i stručne poslove | 1 |
| 2.3.1. | Služba za upravljanje i razvoj ljudskih potencijala | 7 |
| 2.3.2. | Služba za službeničke odnose i stručne poslove | 7 |
| 2.4. | Sektor za uredsko poslovanje i tehničke poslove | 1 |
| 2.4.1. | Služba za uredsko poslovanje | 15 |
| 2.4.2. | Služba za tehničke poslove | 11 |
|  | ukupno | 74 |
| 3. | UPRAVA ZA MEDICINSKU DJELATNOST |  |
|  | neposredno u Upravi, izvan sastava nižih ustrojstvenih jedinica | 1 |
| 3.1. | Sektor za primarnu zdravstvenu zaštitu | 1 |
| 3.1.1. | Služba za organizaciju primarne zdravstvene zaštite | 7 |
| 3.1.2. | Služba za upravne postupke u sustavu primarne zdravstvene zaštite | 7 |
| 3.2. | Sektor za bolničku zdravstvenu zaštitu | 1 |
| 3.2.1. | Služba za organizaciju bolničke zdravstvene zaštite | 7 |
| 3.2.2. | Služba za zdravstvene ustanove i ljudske resurse | 7 |
| 3.3. | Sektor za javno zdravstvo | 1 |
| 3.3.1. | Služba za zdravstvene projekte i programe | 7 |
| 3.3.2. | Služba za zdravstvene ustanove i radnike u javnom zdravstvu | 7 |
| 3.4. | Sektor za lijekove i medicinske proizvode | 1 |
| 3.4.1. | Služba za lijekove | 7 |
| 3.4.2. | Služba za medicinske proizvode | 7 |
|  | ukupno | 61 |
| 4. | ZAVOD ZA TRANSPLANTACIJU I BIOMEDICINU |  |
|  | neposredno u Zavodu, izvan sastava nižih ustrojstvenih jedinica | 2 |
| 4.1. | Služba za transplantaciju | 7 |
| 4.2. | Služba za biomedicinu | 7 |
|  | ukupno | 16 |
| 5. | ZAVOD ZA ZDRAVSTVENE USLUGE U TURIZMU |  |
|  | ukupno | 10 |
| 6. | UPRAVA ZA FINANCIJSKE POSLOVE, FONDOVE EUROPSKE UNIJE, MEĐUNARODNE PROJEKTE I JAVNU NABAVU |  |
|  | neposredno u Upravi, izvan sastava nižih ustrojstvenih jedinica | 1 |
| 6.1. | Sektor za financijske poslove | 1 |
| 6.1.1. | Služba za državni proračun, analizu i decentralizirane funkcije | 8 |
| 6.1.2. | Služba za izvršenje državnog proračuna, financijsko upravljanje i kontrole, sustav kvalitete, računovodstvo i knjigovodstvo | 16 |
| 6.2. | Sektor za fondove Europske unije i međunarodne projekte | 1 |
| 6.2.1. | Služba za provedbu međunarodnih zajmova i strukturnih reformi | 1 |
| 6.2.1.1. | Odjel za provedbu međunarodnih zajmova | 4 |
| 6.2.1.2. | Odjel za provedbu strukturnih reformi | 4 |
| 6.2.2. | Služba za fondove Europske unije | 1 |
| 6.2.2.1. | Odjel za programiranje, koordinaciju i vrednovanje programa i projekata Europske unije | 6 |
| 6.2.2.2. | Odjel za pripremu, odabir, provedbu i praćenje projekata Europske unije | 6 |
| 6.3. | Sektor za javnu nabavu | 1 |
| 6.3.1. | Služba za planiranje i pripremu postupaka javne nabave | 7 |
| 6.3.2. | Služba za provedbu postupaka javne nabave | 7 |
|  | ukupno | 64 |
| 7. | UPRAVA ZA SANITARNU INSPEKCIJU |  |
|  | neposredno u Upravi, izvan sastava nižih ustrojstvenih jedinica | 1 |
| 7.1. | Sektor državne sanitarne inspekcije za ekologiju i pravnu podršku | 1 |
| 7.1.1. | Služba za ekologiju | 1 |
| 7.1.1.1. | Odjel za predmete opće uporabe i zaštitu od buke | 4 |
| 7.1.1.2. | Odjel za zaštitu od zračenja | 4 |
| 7.1.1.3. | Odjel za kemikalije i biocidne proizvode | 6 |
| 7.1.2. | Služba za pravnu podršku | 7 |
| 7.2. | Sektor državne sanitarne inspekcije za hranu i epidemiologiju | 1 |
| 7.2.1. | Služba za sigurnost hrane i vode za ljudsku potrošnju | 1 |
| 7.2.1.1. | Odjel za posebne kategorije hrane | 4 |
| 7.2.1.2. | Odjel za prehranu, planiranje i financiranje službenih kontrola | 4 |
| 7.2.1.3. | Odjel za politiku sigurnosti hrane i vode za ljudsku potrošnju | 4 |
| 7.2.2. | Služba za epidemiologiju i genetski modificirane organizme | 1 |
| 7.2.2.1. | Odjel za epidemiologiju | 4 |
| 7.2.2.2. | Odjel za genetski modificirane organizme | 4 |
| 7.3. | Sektor granične sanitarne inspekcije | 1 |
| 7.3.1. | Služba za kontinentalnu Hrvatsku | 1 |
| 7.3.1.1. | Područna jedinica – Odjel za sjeverozapadnu Hrvatsku | 1 |
|  | Ispostava Zračna luka Zagreb – samostalni izvršitelji | 4 |
|  | Ispostava Jankomir – samostalni izvršitelj | 1 |
|  | Ispostava Žitnjak – samostalni izvršitelj | 1 |
|  | Ispostava Zapadni kolodvor – samostalni izvršitelj | 1 |
|  | Ispostava Koprivnica – samostalni izvršitelj | 1 |
| 7.3.1.2. | Područna jedinica – Odjel za istočnu Hrvatsku | 1 |
|  | Ispostava Osijek – samostalni izvršitelj | 1 |
|  | Ispostava Slavonski Brod – samostalni izvršitelj | 1 |
|  | Ispostava Županja – samostalni izvršitelj | 1 |
|  | Ispostava Granični prijelaz Bajakovo – samostalni izvršitelji | 2 |
|  | Ispostava Vukovar – samostalni izvršitelj | 1 |
|  | Ispostava Granični prijelaz Stara Gradiška – samostalni izvršitelj | 1 |
| 7.3.2. | Služba za jadransku Hrvatsku | 1 |
| 7.3.2.1. | Područna jedinica – Odjel za Istru i Primorje | 1 |
|  | Ispostava Granični prijelaz Luka Rijeka – samostalni izvršitelji | 2 |
|  | Ispostava Škrljevo – samostalni izvršitelj | 1 |
|  | Ispostava Pula – samostalni izvršitelji | 2 |
| 7.3.2.2. | Područna jedinica – Odjel za Dalmaciju | 1 |
|  | Ispostava Split – Sjeverna luka – samostalni izvršitelji | 2 |
|  | Ispostava Split – trajektna luka – samostalni izvršitelj | 1 |
|  | Ispostava Šibenik – samostalni izvršitelj | 1 |
|  | Ispostava Zadar (Ličko Petrovo Selo) – samostalni izvršitelj | 1 |
|  | Ispostava Granični prijelaz Luka Ploče – samostalni izvršitelj | 1 |
|  | Ispostava Granični prijelaz Nova Sela – samostalni izvršitelj | 1 |
|  | Ispostava Dubrovnik – samostalni izvršitelj | 1 |
|  | Ispostava Granični prijelaz Karasovići – samostalni izvršitelj | 1 |
|  | Ispostava Granični prijelaz Vinjani Donji – samostalni izvršitelj | 1 |
| 7.4. | Sektor županijske sanitarne inspekcije | 1 |
| 7.4.1. | Služba za središnju Hrvatsku | 1 |
|  | Ispostava Velika Gorica | 2 |
|  | Ispostava Jastrebarsko | 1 |
|  | Ispostava Vrbovec | 1 |
|  | Ispostava Samobor | 3 |
|  | Ispostava Ivanić-Grad | 1 |
|  | Ispostava Dugo Selo | 1 |
|  | Ispostava Zaprešić | 1 |
|  | Ispostava Sveti Ivan Zelina | 1 |
|  | Ispostava Krapina | 1 |
|  | Ispostava Donja Stubica | 1 |
|  | Ispostava Pregrada | 1 |
|  | Ispostava Zabok | 2 |
|  | Ispostava Zlatar | 1 |
|  | Ispostava Sisak | 3 |
|  | Ispostava Novska | 1 |
|  | Ispostava Kutina | 2 |
|  | Ispostava Petrinja | 1 |
|  | Ispostava Karlovac | 4 |
|  | Ispostava Ozalj | 1 |
|  | Ispostava Slunj | 1 |
|  | Ispostava Duga Resa | 1 |
|  | Ispostava Ogulin | 1 |
| 7.4.2. | Služba za sjeverozapadnu Hrvatsku | 1 |
|  | Ispostava Koprivnica | 4 |
|  | Ispostava Križevci | 1 |
|  | Ispostava Đurđevac | 1 |
|  | Ispostava Bjelovar | 2 |
|  | Ispostava Daruvar | 1 |
|  | Ispostava Garešnica | 1 |
|  | Ispostava Čazma | 1 |
|  | Ispostava Čakovec | 5 |
|  | Ispostava Varaždin | 4 |
|  | Ispostava Novi Marof | 1 |
|  | Ispostava Ivanec | 1 |
|  | Ispostava Ludbreg | 1 |
|  | Ispostava Virovitica | 3 |
|  | Ispostava Slatina | 1 |
| 7.4.3. | Služba za istočnu Hrvatsku | 1 |
|  | Ispostava Osijek | 8 |
|  | Ispostava Našice | 2 |
|  | Ispostava Donji Miholjac | 1 |
|  | Ispostava Valpovo | 1 |
|  | Ispostava Đakovo | 2 |
|  | Ispostava Vukovar | 2 |
|  | Ispostava Vinkovci | 3 |
|  | Ispostava Županja | 1 |
|  | Ispostava Slavonski Brod | 4 |
|  | Ispostava Nova Gradiška | 1 |
|  | Ispostava Požega | 2 |
|  | Ispostava Pakrac | 1 |
| 7.4.4. | Služba za Istru i Primorje | 1 |
|  | Ispostava Pula | 4 |
|  | Ispostava Poreč | 2 |
|  | Ispostava Rovinj | 2 |
|  | Ispostava Buje | 1 |
|  | Ispostava Buzet | 1 |
|  | Ispostava Labin | 1 |
|  | Ispostava Pazin | 1 |
|  | Ispostava Rijeka | 11 |
|  | Ispostava Opatija | 2 |
|  | Ispostava Crikvenica | 2 |
|  | Ispostava Krk | 1 |
|  | Ispostava Rab | 1 |
|  | Ispostava Mali Lošinj | 1 |
|  | Ispostava Delnice | 1 |
| 7.4.5. | Služba za sjevernu Dalmaciju | 1 |
|  | Ispostava Gospić | 2 |
|  | Ispostava Otočac | 1 |
|  | Ispostava Senj | 1 |
|  | Ispostava Zadar | 8 |
|  | Ispostava Biograd na Moru | 1 |
|  | Ispostava Pag | 1 |
|  | Ispostava Šibenik | 6 |
|  | Ispostava Knin | 1 |
|  | Ispostava Drniš | 1 |
| 7.4.6. | Služba za južnu Dalmaciju | 1 |
|  | Ispostava Split | 10 |
|  | Ispostava Makarska | 2 |
|  | Ispostava Hvar | 1 |
|  | Ispostava Imotski | 1 |
|  | Ispostava Omiš | 2 |
|  | Ispostava Solin | 1 |
|  | Ispostava Sinj | 2 |
|  | Ispostava Vis | 1 |
|  | Ispostava Trogir | 2 |
|  | Ispostava Kaštela | 2 |
|  | Ispostava Brač | 1 |
|  | Ispostava Vrgorac | 1 |
|  | Ispostava Dubrovnik | 6 |
|  | Ispostava Ploče | 1 |
|  | Ispostava Metković | 1 |
|  | Ispostava Korčula | 2 |
| 7.4.7. | Služba za Grad Zagreb | 22 |
| 7.4.8 | Služba za planiranje i koordinaciju rada županijske sanitarne inspekcije | 7 |
|  | ukupno | 296 |
| 8. | SAMOSTALNI SEKTOR ZA INSPEKCIJE U ZDRAVSTVU | 1 |
| 8.1. | Služba zdravstvene inspekcije | 1 |
| 8.1.1. | Odjel za nadzor na primarnoj razini zdravstvene zaštite | 4 |
| 8.1.2. | Odjel za nadzor na sekundarnoj i tercijarnoj razini zdravstvene zaštite | 4 |
| 8.2. | Služba farmaceutske inspekcije | 7 |
| 8.3. | Služba za inspekciju krvi, tkiva i stanica | 7 |
|  | ukupno | 24 |
| 9. | SAMOSTALNI SEKTOR ZA EUROPSKE POSLOVE, MEĐUNARODNU SURADNJU I PROTOKOL | 1 |
| 9.1. | Služba za europske poslove | 7 |
| 9.2. | Služba za međunarodnu suradnju i protokol | 7 |
|  | ukupno | 15 |
| 10. | SAMOSTALNA SLUŽBA ZA UNUTARNJU REVIZIJU | 1 |
| 10.1. | Odjel za reviziju poslovnih sustava i europskih fondova | 4 |
| 10.2. | Odjel za reviziju provođenja službene kontrole zdravstvene ispravnosti, higijene i sigurnosti hrane | 4 |
|  | ukupno | 9 |
| SVEUKUPNO | | 584 |